পৰ্ব ক্নকাঞজলি। ২ 
। ৪ 


“কাব্যকুম্ুমাঞ্জলি”-রচয়িত্রী- 
প্রণীত। “২ টি 


শ্রীতারাকুমাঁর কবিরত্ব কতক 
LR 


প্রকাশিত। 


০০০ 
দ্বিতীয় সংস্করণ। 


০ 


কলিকাতা | 


২৫ নং পটলডাদঈ! সর, জয়নস্তী-প্রে 
কে, পি, চক্রবর্তীর দারা মুদ্ৰিত। 


সন ১৩১১ সাল। 


(মুল্য ১ টাকা ।] [ ডাকমাওল /১* আনা। 


w 


সত ৪ 6৮ Benge 
]'2- গণ... 


দর ছে 


নিশার আধার কাটি 
যখন তপন জাগে, 
মলিন বস্তুধাখানি 
হাসায় কাঞ্চন-রাগে। 
আকাশ, সমুদ্র, গিরি, 
সবি সে স্থবর্ণময়) 
শাশানের ছাই ভম্ম, 
তাঁও যে গো সোণা হয় ! 
তেমনি আঁধার ঝুকে 
তোমার অমৃত নাম, 
অনন্ত-আর।ম-মাখা, 
আনন্দ-আলোক-ধাম। 


সঃ টি 


| | উৎসর্গ । 


“নব্আাস্থ ল সব্জি 
স্বল্প লন দব্স্জলি।» 


পরশমণির মত 

ও পরশ স্থধাময়, 

দ্ধ হৃদয়ের ছাই 

তোমা ছুলে সোণা হয়। 
জ্বলন্ত অঙ্গারগুলা 
এনেছিনু “দিব” বলি, 

ও চরণে দিতে, এ কি! 
হইল “কনকাঞ্জলি+” ! 
আমি কি করিব প্রভো ! 
কি দোষ আমার তায় ? 
তোমার বাতাসে, ছাই_ 
কেন সেণা হ'য়ে যায় ? 


¥ 


2 Samm p> 


EGCG ™ 
শরীস্রীতারা-মা__সবণগলা । 


এই পুস্তকখানির প্রথম এডিদন্‌ “হেয়ার প্রাইজ্‌ 
ফণ্ড” নামক সমিতির ব্যয়ে মুদ্রিত হয়। বঙ্কবাসীর 
গৃহদেবতাস্বরূপ স্বর্গীয়  ডেভিড্‌ হেয়ার সাহেবের 
স্মরণার্থে এই সমিতির প্রতিষ্ঠ। হইয়াছে । বঙ্গ- 
ভাষায় যে পুস্তক স্ত্রীশিক্ষার জন্য বিশেষ উপযোগী 
বলিয়া বিবেচিত হয়, এই সমিতি তাহা নিজ ব্যয়ে 
মুদ্রিত করিয়া থাঁকেন। যিনি ইউরোগীয় হইয়াও 
প্রকৃত ব্রন্মধির হৃদয় লইয়া এ দেশে পদার্পণ 
করিয়াছিলেন, যিনি এ দেশের নরনারীগণের 
সর্ববাঙ্গীণ-কল্যাণ-সাধনায় ধন, প্রাণ, আত্মা সকলি 
উৎসর্গ করিয়াছিলেন, ব্রা্মণসন্তানেরা যাহার শব- 
দেহস্কন্ধে বহন করিয়া আপনাদিগকে কৃতার্থ বোধ 
করিয়াছিলেন, অদ্যাপি যাঁহার নাম করিলে 
অশীতিবাঁয় হিন্দুমহিলাকেও অশ্রুমোচন করিতে 
দেখিয়াছি, নেই পুণ্যশ্লোক হেয়ার সাহেবের 
প্রাতঃস্মরণীয় নাম এই কনকার্জলির শর্ষে 
ংলগ্ন হওয়ায়, আজি গ্রন্থকত্রার কি অতুলনীয় 


গৌরব! প্রকাশকের কি অচিন্তনীয় সৌভাগ্য ! 
| প্রকাশক। 


নিবেদন । 


পরমারাঁধ্যতম 
শ্রীযুক্ত কবিরত্র মহাশয়ের 
শ্ৰীব্ৰচরণে । 


দেব ! 

এ জগতে ফুলের ফুটিয়াই স্থখ ; পাখীর গাঁন 
গাহিয়াই সখ ; মাঁনবেরও কবিতা লিখিয়াই স্থখ ; 
কিন্তু ইহা ছাঁড়া আরও একটী কথা আছে, ফুলের 
শোভা ও সৌরভ যখন অপর-চিভ বিনোদন করে, 
তখনই ফুলের ফুল-ভীবন সার্থক হয়; বিহঙ্গগীতি 
যখন অপরের শ্রুতি মুগ্ধ করে, তখনই কলকণ্ের 
গাঁন কর] সার্থক হয়; মানবের কবিতাও যখন 
পরের হৃদয়ে আদর প্রাপ্ত হয়, তখনই সে কবিতার 
“জীবন” সার্থক হয়। এই হিনাবে আপনার 
প্রকাশিত 8888 সার্থক হইয়াছে; 
এদেশের সনদ সাহিত্যক ও সাহিত্যানুর!গী 
সহোদয নর হর চক্ষে দেখিয়াছেন 
‘ত গ্রহণ করিয়াছেন, 
তাহাতে নিতান্ত নিভীব প্রাণেও উৎসাহের তরঙ্গ 


- 


Lal 
বহিয়া থাকে। তাই বলিতেছি আঁপনাঁর স্েহের 
«কাব্যকুনমাঞ্জলি” বুঝি সার্থক হইয়াছে। কিন্ত 
দেব! এবারে আপনি একি করিয়াছেন ?-- 
কাব্যকুস্থমাঞ্জলির পরেঞ্চ যাহা কিছু কবিতা! 
লিখিত হইয়াছে, সেই পাঠ্য, অপাঠ্য, প্রকাশ্য, 
অপ্রকাশ্য যাহা কিছু লিখিত হইয়াছে, সে সবই 
একত্র গ্রথিত করিয়া কনকাঞ্জলির বোঝা এত 
ভারী করিলেন কেন ?__সমালোচক মহাশয়- 
দিগের গালি খাইতে আমার আপত্তি নাই--সকল 
শ্রেণীর লেখকেরাই সমালোচকের গালি খাইয় 
“মানুষ” হইয়া থাকেন। আমি ভাবিতেছি, মে 
বারের স্সেহ প্রীতির স্থানে এবারে বিরক্তি নৈরাশ্য 


আদিবে না তে? 


ক্রীপ্রীচরণে নিবেদমমিতি । 
প্রণতা! 
সেবিকা] 
শ্রীমানকুমারি দাসী। 
তভিন্ন বই কাব্য- 


* কনকাঞ্জলির ২।১টা পদ্য আগেকার লেখা; 
কুহ্মাঞ্জলির পরে লিখিত। 
লেখিক]। 


স্্রীপ্রীতারা-ম! জয়তি । 


প্রকাশকের নিবেদন। 


যাহারা এই গ্রন্থকর্লরীর “কাব্যকুন্থমাঞ্জলি” পাঠ ক়ি- 
য়াছেন, তাহাদের নিকট ইহার কবিতার আর নূতন পরিচয় 
কি দিব? একজন ভক্ত বলিয়াছেন )__ 
“তুণ্ডে ভাগবিনী রিং বিতনুতে তুগডাবলী লয়ে 
কর্ণক্রোডকড়্বিনী জনয়তি শ্োত্রার্বা,দেভাঃ স্প্‌হামৃ । 
চেংপ্র।ঙ্গণসঙ্গিনী বিজয়তে শর্ষেক্তরিয়াণাং কৃতীঃ 
নে! জানে জনিতা। কিয়ত্তিরমৃতৈঃ কৃষেণতি বর্ণদ্বয়ী” ॥ 
‘কৃষ্ণ? এই ছটা অক্ষর যখন আমার মুখে আসিয়া নৃত্য 


করে, তখন আমার কোটি কোটি মুখ পাইবার অন্ত স্পৃহা হয়, 
যখন আমার কর্ণকৃহরে প্রবিষ্ট হয়, তখন কোটি কোটি কর্ণ 
পাইবার জন্য স্পৃহা হয়, যখন আমার হৃদয়ে উদয় হয়, তখন 
আমার সমস্ত ইন্দ্রিয়ের কার্ধযসকল বিলুপ্ত হয়। জানি না= 
বিধাতা কত অমৃত দিয়! “কৃষঃ-এই নামটা স্থষ্টি করিয়াছেন! 


এই গ্রস্থকন্রার কবিতাবিষয়েও বলিতে ইচ্ছা হয়__“্জানি না 
বিধাতা কত অমৃত দিক ইহার কবিত্বশক্কি স্থষ্টি করিয়াছেন!” 
“সকলে তোমারে ডাকে, দীন আমি ডাকি, 
এস হে অনাথবন্ধো ! 
এস হে ককুণাসিন্ধো ! 
এস হেরি ও মূরতি অনিমেষ থাকি ! 
এস তুমি শিব-শক্কি ! 
এস জ্ঞান-কর্ম্ম-ভক্তি ! 
এস ব্রহ্ম ! ব্রহ্মময়ি | প্রাণে পুরে রাখি! 


1 


AY i / 


2 


+ 


॥ 
Xr 


(৯৭) 


এস মাতা ! পিতা! মম 
ভাই! বন্ধু! প্রিয়তম ! 
কে জানে পুরিবে সাধ কি বলিয়া ডাকি ?-- 
এস সরবস্ব ধন! 
জানি না তো আবাহন, 
অনন্ত ব্ৰহ্মাণ্ড তোম! করে ডাকাডাকি, 
আমি ভাবি, তুমি বুঝি আমারি একাকী 1!” 
(কনকাঞ্জলি, আবাহন, ৮ পৃষ্ঠা ) 
্্ীপ্লীতারা-মা”র চরণে স্ব্বাস্তঃকরণে প্রার্থন! করি যে, গ্রন্থ- 
কর্তরীর এই সকল মঙ্গলনয়ী গাথা বঙ্গবাসীর গৃহে গৃহে কীন্তিত 
হউক, এবং ইহার স্বগাঁয় প্রতিভার পুপ্যালোক লাভ করিয়া 
জীবলোক পবিত্ৰ হউক। 
“কাব্যকু্থমাপ্লি” প্রকাশ করিবার পর, ইহার কৃত 
যতগুলি কবিতা পাইয়াছি, তাহার অধিকাংশই এই গ্রন্থে প্রকাশ 
করিলাম। গ্রস্থকর্ী শ্বকৃত যে সকল কবিতা! অপাঠা বা 
অপ্রকাণ্ত বিবেচনা করেন, সে সকল কবিতা! অন্তের নিকট 
উপাদেয় হইতে পারে। যিনি যাহা স্বীয় স্বাভাবিক শক্তির দ্বারা 
সহজেই লাভ করেন, তাহা তাহার নিকট তুচ্ছ বোধ হইলেও 
অন্তের নিকট বহুমূলা বলিয়া! সমাদৃত হইয়া থাকে (১)। ইতি! 
কলিকাতা । | ্ীশ্রীতারা-মা”র 
দাসানুদাস 
শ্রীতারা-কুমার শর্মা । 


্রন্থকত্রার অনভিমত 


২৫, পটলডাঙ্গ। ষ্্রীট্‌। 


0) এইজন্যই, অনেকগুলি কবিতা প্রকাশ করা 
হইলেও মামি পরিত্যাগ কয়িতে পারি নাই । 


~~ 


দ্বিতীয়বারের বিজ্ঞাপন। 


EAS, 


্রন্থকর্তী স্বরচিত অনেকগুলি নূতন পদ্য এই কনকাঞ্জলিতে 
সংলগ্ন করিবার জন্য আমাকে দিয়াছেন। সে গুলি ইহাতে 
না দিয়া, স্বতন্ত্র পুস্তকাকারে প্রকাশ করিব। 


প্রকাশক । ১১ 


৬ 


বিষয় | 

কনকাঞ্জলি। 


গ্রভাঁতী। 
€ মিশ্র কাফি_-একতাল! ) 


সোণার সুমেরু-শিরে 

দুয়ার খুলিয়া যায়, 
জাগিয়া বালিক! উষা 
পরিছে রতন-ভুষা, 
পড়িছে কনক-ছটা, 

আঁধার জগত-গাঁয়। 
প্রকৃতির ঘুম ভাঙা 
নয়ন অলস রাঙা, 
মলিকাফুলের মত 

হাসিটা ভাষিছে তায়; 
অবনী তৃষিত প্রাণে 
চাহিছে আকাশ-পানে, 
এখনো আসেনি যেন 

সে যাঁরে দেখিতে চায় ? 


কনকাঁঞ্জলি। 


বিদায় মাগিয়া রাকা, 
(চাদনী-শিশির-মাথা) 
শিথিল আঁচল টেনে 
ধীরে ধীরে সরে যায়; 
বিহগ বিহগী তা’রা 
দিতেছে মধুর নাড়া, 
কে যেন ভাঙিছে ঘুম, 
ভাকিছে “আকাশে আয় !” 
নিশার নীরব ঘরে, 
পুনঃ কোলাহল ভরে, 
পুনঃ সে অমিয়া ব’য়ে 
বাতাঁন দিগন্তে যায় ; 
আবার গোলাপ, জাতি, 
বিকাসি রূপের ভাঁতি, 
আদরে আতর ঢেলে 
মাখাইছে মলয়ায়। 
সোণামুখী দিক্‌-বালা, 
ছিড়িয়! মুকুতা-মালা, 
ছড়ায়ে ফেলিছে হেসে 
বন্গুধাসখার গায়; 
জাগিছে নরের মনে, 
সংসার, সুহৃদগণে, 
ভকতি, মমতা, প্রীতি 
পুনঃ বুকে উথলার়। 


নন 


গ্রভাতী। 


নমো দেব ভগবান্‌! 
আমার এ নব প্রাণ, 
সজীব পবিত্র কর 
তোমার চরণ-ছা*য় 5 
তোমার আশীষে হরি! 
যেন তব কাজ করি, 
"আজিকার যত বাধা 
সবি যেন দলি পা'য়। 
ংসারে যে অগণন, 
নীচতার প্রলোভন, 
দেখিও এ দাসে তাঁরা . 
বেন না ছু'ইতে পায়; 
এ ক্ষুদ্র জীবন মম, 
স্ফ,ট-সুর্য্যযুখী-সম 
তোমা-পানে চেয়ে চেয়ে 
যেন গো শুকায়ে যায়; 
কিদের ভাঁবনা, যদি 
তুমি রাখ পদ-ছা'য়, 
- সারাটা জগত মম 
ঢেলে দিই ওই পা'র। 


শপ 


আবাহন । 


Er) 


আমার সহেনা তারে অত ডাকাডাকি, 
আমারি নূতন শেখা, 
আমিই ডাকিব একা, 
মোর সাধ, প্রাণ দিব তারি পায়ে মাখি, 
সার! বিশ্ব তারে কেন করে ডাকাডাকি ? 


২ 


কারে আমি ডাকি ?-- 
মুখে যা’ প্রভেদ বলি, 
কাজে-_-এক পথে চলি, 
একই তগনে শত স্ু্ধ্যমুখী আখি, 
সকলে তারেই ডাকে, আমি ঘারে ডাকি ) 


৩ 


কারে আমি ডাকি ?- 
ব্লাঙা! রবি নিয়ে বুকে, 
উবা ডাকে সোণামুখে, 
গোধূলি বালিকা ডাকে শ্যাম ছটা মাখি, 
সকলে তারেই ডাকে, আমি যারে ডাকি । 


আবাহন। 


৪ 
& কারে আমি ডাকি 1 
উজল মাণিক ইন্দু, 
তারা সে হীরার বিন্দু, 
গ্রহ, ধুমকেতু, সবে করে হাকাহাকি, 
সকলে তারেই ডাকে, আমি যারে ডাকি। 
5 
কারে আমি ডাকি ?_ 
ঘনঘটা ব্রনাদে, 
সেই নাম সদা সাধে, 
| নীরব বাঁদব-চাপ, নীলাকাশে থাকি, 
সকলে তাঁরেই ডাকে, আমি যারে ডাকি। 
৬ 
কারে আমি ডাকি ?- 
কাকের কর্কশ গান, 
কোকিলের কুহু তান, 
সঃ দোয়েল ঝস্কার করে মুদি যুগ আখি, 
| সকলে তারেই ডাকে, আমি যারে ডাকি। 
৭ 
কারে আমি ডাকি ?_ 
বরষার প্রস্রবণ, 
| বসন্তের ফুলবন, 
অতুল রূপের ছটা তারি তরে রাখি 
কেবল তারেই ভাকে, আমি যারে ডাকি । 


কনকাঞ্জলি। 


৮ 
কারে আমি ডাকি ?-_ 
নিবিড় বিজন বন, 
কিবা জন-নিকেতন, 
মরুভূমি শূন্য দেহ বালুকায় ঢাকি, 
সকলে তারেই ডাকে, আমি যারে ডাকি । 
নি 
কারে আনি ডাকি ?- 
ভুধর বিরাট বীর, 
অতল নীরধি-নীর, 
কুন্ুমভূবণ| লতা, দৃঢ়কায় শাখী, 
সকলে তারেই ডাঁকে, আমি যারে ডাকি। 
১০ 
কারে আমি ডাকি ?__ 
ভুপতি সোণার খাটে, 
ভিখারী ধূলার মাঠে, 
বালক, স্থবির, হায় ! কেহ নহে বাকি, 
সকলে তারেই ডাকে, আমি যারে ডাকি । 
| 071 
কারে আমি ডাকি ?-- 
মৃত্যু, জীবনের স্তর, 
শ্মশান সুতিকা-ঘর, 
জগতের আদি অন্ত যত ভেবে রাখি, 
সকলে তারেই ডাকে, আমি যারে ডাকি । 


8 


আবাহন । 


১২ 
কারে আমি ডাকি? 
কিবা বেদ কি পুরাণ, 
বাইবেল কি কোরাণ, 
শত বা সহজ্ৰ দূর-_যাহা ভেবে থাকি, 
সকলে তারেই ডাকে, আমি যারে ভাকি। 
১৩ 
কারে আমি ডাকি? 
মুখে বটে ভাই ভাই, 
মুখ দেখাদেখি নাই, 
রক্তপিশাচের মত রক্ত মাখামাখি, 
কাজে ত একই মারে “মা” বলিয়া ডাকি। 
১৪ 
কারে আমি ডাকি ?-- 
কেহ জ্ঞানী, কেহ চাষা, 
নানা ভাণ, নান! ভাষা, 
কেহ্‌ শত্ৰু, কেহ মিত্র, কত কয়ে থাকি, 
অথচ সকলে মিলে এক জনে ডাকি । 
৫ 
কারে আমি ডাকি ?-- 
একি অন্ধকার হিয়া, 
আছি সবে কি ভাবিয়া, 
অন্দরে রেখেছে মোহ আধারেতে ঢাকি, 
তাতেই বুঝিনা সবে একজনে ডাকি। 


কনকাগ্জলি। 


১৬ 
আমার সহেন! তারে অত ডাকাডাকি, 
আমারি নূতন শেখা, 
আমিই ডাকিব একা, 
মোর সাধ প্রাণ দিব সে চরণে মাখি, 
তোর! কি বুঝিলি ভাই ! কারে আমি ডাকি ? 
১৭ 
সকলে তোমারে ডাকে, দীন আমি ডাকি, 
এস হে অনাথ-বন্ধে। ! 
এস হে করুণাসিন্ধো ! 
এন হেরি ও মূরতি অনিমেষ থাকি ; 
এন তুমি শিব-শক্তি ! 
এস জ্ঞান-কর্মম ভক্তি ! 
এস ব্রহ্ম ! ব্ৰহ্মনয়ি ! প্রাণে পুরে রাখি। 
এন মাতা! পিতা! মম 
ভাই! বন্ধ! প্রিয়তম! 
কে জানে পুরিবে সাদ কি বলিয়া ডাকি 1 
এন সরবস্থ ধন ! 
জানিনা ত আবাহন, 
অনন্ত ব্ৰহ্মা তোমা করে ডাকাডাকি, 
আনি ভাবি, তুমি বুঝি আমারি একাকী ! 


1 
ধাঁধা। 


তাই ভেবে দিৰা নিশা! 

দিশা-হারা হই, 
ও নাম ম্মরিলে কেন 

আমি আমি নই ? 
তোমার বাতাস আসে 

যখন বহিয়া, 
মরম-মরম কেন 

উঠে উলিয়া ? 
ও দেহ-অমৃত-গন্ধ 

যথা আছে মাখি, 
আপনা হাঁরায়ে কেন 

সেইখানে থাকি ? 
পরাণে জড়ানো ছটা. 

মধুর মধুর ! 
তবে কেন, প্রাণাধিক ! 

দূর_এত দূর ? 
স্মৃতিময় ভ্রীতিময় 

বিশ্বময় হেন, 
দিগন্ত অনপ্তে তবে 

খুঁজে মরি কেন? 
কোন কালে হয়েছিল 

এক ফোটা দেখা, 


Se কনকীঞ্জলি। 


সারাটা পরাণে কেন 

সে বিজলী-রেখা ? 
কেমনে পশিল কাণে 

এ পুরবী-রব, 
আমি কেন শব-নম 

তুমি কেন সব? 


তোমরা কারা ? 


১ 
তোমরা কা'রা ?= 
দেখেছি মে কৃষ্ণপক্ষে, 
কালো যামিনীর বক্ষে, 
জ্বলিছে হীরার মত আকাশে তারা, 
তেমনি পবিত্র শুভ্র, তোমরা কারা? 
২ 
তোমরা কা'র! ?= 
আমি এক উদানীন, 
হতভাগা দীন হীন, 
তাই হামি জগতের করুণা-হারা, 
আমারে “আমার” কহ, তোমরা কা'রা? 


তোমরা কারা ? 


৩ 
তোমর! কা'র! ?-- 
যবে মন্ম-যাতনায়, 
তপ্ত অশ্রু বয়ে যার, 
সংসারের উপেক্ষিত_সে আখি-ধারা, 
ন্নেহে মুছাইয়। দেহ, তোমরা কাণরা ? 
র্‌ ৪ 
তোমরা কা'র! ?_- 
আমি যদি কাছে যাই 
সবে করে “দূর ছাই”, 
কি অজানা দোষ মম বলে না তা*রা, 
সে আমারে কাঁছে ডাক তোমরা কারা? 
৫ 
তোমরা কারা 2 
জগতের কোন ঠাই 
আমারি কুটার নাই, 
অবনী আমার তরে মরু সাহারা» 
তাহে দিঞ্ধ স্তাম-ছায়! তোমরা কার? 
৬ 
তোমরা কা'র! ?-- 
লাভ-দ্বণ৷ অবহেলা, 
চুপে চুপে অঞ্রফেলা, 
ধরাতলে মোর এই ব্যবনা করা, 
আমারে করুণা এত,_তোমরা কারা? 


৯১ 


কনকাঁঞ্জলি । 


ঢা 
তোমরা কারা ?-- 
আমি দ্বণ্য অবজ্ঞেয়, 
পশুর অধম হেয়, 
পোড়া কপালের দোষে হতেছি সারা, 
সে মোরে যতন এত--তোমরা কারা ? 
তোমরা কী”রা 2 
দুয়ারে দুয়ারে গেলে, 
আর কিছু নাহি মেলে, 
কেবলি বিরক্তি-মাথা নয়ন-নাড়া ! 
আমারে আদর কর, তোমরা কারা? 
নি 
তোমরা কারা 2 
কি কব পরের ষাথে ?- 
শত শত বভ্রাঘাতে, 
ভেঙেছে পাঁজর বুক পিঠের দাড়া, 
যুড়িছ সে ভগ্ন অস্থি, তোমরা কা'গা? 
১০ 
তোমরা কা’র! ?5 
আমি যে গো অহরহ 
সংসারের গলগ্রহ, 
“আপদ বালাই” আমি কুগ্ৰহ পারা, 
আমারে প্রসন্ন হেন, তোমরা কা'র! ? 


তোমরা কারা ? 


১১ 
তোমরা কারা ?= 
বহিলে আমারি বায়, 
সাগর শুকায়ে যায়, 
কত দয়াশীলে ডাকি, না পাই সাড়া, 
আমারে মমতা এত, তোমর! কাঠা ? 
2 রহ 
তোমরা কারা 2_- 
অসহ অনন্ত দুখে 
শুন্য অবসন্ন বুকে 
মরি__পুনঃ পেয়ে স্নেহ-অমিয়-ধারা 
নব প্রাণ পাই ফিরে, তোমরা কা*রা? 
১৩ 
তোমরা কা'র! 1 
আমারি মতন যারা 
সম্তাপে আপনা-হারা, 
কমাইতে তাহাদের বিষাদ-ভর!, 
এসেছ এ ধরা-পরে, তোমরা কা”রা ? 
5৪ 
তোমরা কারা ?= 
কেহ ত সহেনা আর 
অভাগার আবদার, 
জনক-জননী-দন এমন ধারা» 
তোমরা সাধিয়। সহ-তোমরা কারা ? 
২ 


১৪ কনকাঁঞ্জলি ) 


১৫ 
তোমরা কা”রা ?_- 
মরমের হা হতাশ, 
নিদারুণ অবিশ্বাস, 
হদয়ের অগ্নিকাণ্ড-_জগত-ছাড়া, 
আমারে ভুলায়ে দেছ_-তোমরা কারা ? 
১৬ 
তোমর। কাপর 2 
বুঝেছি বুঝেছি পাছে, 
ধরায় দেবতা আছে, 
শুধু এ সংসার নহে দুঃখের কারা, : 
নহিলে তোমরা কেন ? তোমরা কাঃরা ? 
হন 
তোমাদের পুণ্য বায় 
. লাগিলে নরের গা'র 
রোগ শোক পাপ তাপ হয় দে হারা; 
বুদ্ধ চৈতন্যের সম, 
আরাধ্য নমস্য মম, 


আত্মজরী মৃত্যুপ্রয় শঙ্কর-পারা__ 
মনে মনে চিনি আমি তোমরা কা'র]। 


শশা 


551 
প্রমীলা । * 


১ 
কুস্থম-কাঁননে নব পারিজাতি, 


এ মর জগতে ত্রিদিব-ছবি, 


কত পুখ্য-ফলে কত যোগ-বলে, 
ও দেবী-মুরতি গড়িলা কবি।' 
র্‌ 
এই দেখি তুমি সুখের প্রতিমা, 
গাঁথি ফুলমালা-কোমল৷করে, 
সখীদনে মিলি পতির গলায় 
পরায়ে দিতেছ মোঁহাগ-ভরে। 


৩ 


মধুর বীণাঁয় করিয়! বঙ্কার, 


. আনন্দে দিতেছ পরাণ ভরি, 

আনন্দে মগন ও নব জীবন, 

হাঁসিছ, খেলিছ, আমরি ! মরি ! 

B 

কভু দেখি, তুমি বিরাম-ভবনে, 

প্রিয়-পতি-পাশে রয়েছ শুয়ে, 
ঘুমে ঢল ঢল, অলস, বিভল, 

মোণার কমল ফুটেছে ভূ'য়ে। 


* মেঘনাদবধ-কাব্যের প্রমীলা । 


৯৬ 


কনকাঁঞ্জলি ৷ 


৫ 
পুনঃ একি রঙ্গ ! সমর-রঙ্গিণী ? 
ফণী হেন বেণী নিবঙ্গে দোলে, 
করে শেল, শূল, অসি, শরাসন, 
বাণ-ভরা তুণ রয়েছে কোলে। 
৬ LE) 
মহা বাহুবলে বীরবালাগণ 
টঙ্কারিছে ধনু ভীষণ রবে, 
নাচিছে বড়বা ও পদ পরশি, 
মানব, দেবতা, অবাক্‌ সবে? 
৭ 


আবার-_বুঝি বা দানব নাশিতে 
ডাক্নী যোগিনী সখীর সনে, 
অশিবনাশিনা, কলুবহারিণী 
অভয়! জননী পশিছে রণে। 
৮ 
চমকি চাহিছে বানর-বাহিনী, 
চমকে ভাবিছে জানকীপতি, 
“ধন্য বীরপণ! ! ধন্ত বীরাঙ্গনা ! 
সাঝানি সাবাসি প্রদীল! সতি !” 
যে 
কোথ'_বিধুমুখি ! অপরূপ একি_ 
লজ্জাবতী লতা শ্বা শুভী-পাশে, 


{> 4 


ক 


a 


প্রমীলা । 


মরমের ভরে আধি লুট পড়ে 
চাদ-মুখ ঢাকা রয়েছে বাসে। 
১০ 
ও কর-কমলে ধরি পতি-কর 
কহিছ বালিকা ! করুণ স্বরে, 
পশ্বশ্া তব সাথে না দিলেন যেতে 
তাই দাসী একা! রহিল ঘরে ৷” 
১১ 
আবার সরলা কৃতাঞ্রলিপুটে 
ইঞ্টদেবী-পদে ভকতি-ভরে, 


মঙ্গল কামন। করিছ ললনা! 
রমণী-সর্ধস্ব পতির তরে। 


১২ 
শেষে__একি হায়! সহা নাহি যায়, 
শ্বেত শতদল প্রমীল! বালা, 
মৃত-পতি-দনে মরিতে চলেছে 
অনলে পুড়িবে,.কমল-মালা । 


১৩ 


(সে অমল হাসি গিয়াছে নিবিয়া, 


গিয়াছে নিবিয়া আখির জ্যোতি, 


প্রাণ বুঝি সেথা গিয়াছে চলিয়া, 
যেখানে গিয়াছে প্রাণের পতি ॥ 


১৮ কনকাঞ্জলি ॥ 


১৪ 
'আলোক-পুরের সাধের কুস্থম 
কনক-লঙ্কার পূজিতা রাণী, 
জলন্ত অনলে দিতেছে ঢালিয়া 
নবনীত-গড়া বরাহ্গখানি 
১৫ ্ 
দেখ চেয়ে নর ! অস্গুর ! অমর [' 
যুগান্তের বহ্নি গরজি ছুটে» 
তার মাঝে শুয়ে বীর ইন্দ্রজিত, 
বাসন্তী মল্লিকা কোলেতে ছুটে [ 
১৬ 
নব সুর্য তার সুর্য্যমুখীটীরে 
দিগন্তে-_অনন্তে চলিল লয়ে, 
এ মহা মরণ দেখিবে যে জন, 
সে রবে মরতে অমর হয়ে! 
১৭ 
ধন্য মেঘনাদ! যার কণ্ঠহার, 
দেবের দুর্লভ এ মণিমালা 7 
ধন্য কবিবর ! তপোবলে যার, 
মরতে দেখিঙ্স স্বরগ বাল! [ 


ul 


[1 


আকাঙ্জা। 


১ 


সখি! সে অমুল্য নিধি কোন্‌ খানে পাইব ?-_ 
যাহার পরশ পেয়ে, 
» ভারতের ছেলে মেয়ে, 
তাজিয়া এ মোহনিদ্রা, এক সনে জাগিব, 
সখি! সে অমূল্য নিধি কোন্‌ খানে পাইব? 


২ 


সখি! সে অমূল্য নিধি কোন্‌ খানে পাইব £ 
মিটে যাহে সাধ আশা, 
ত্রিদিবের ভালবাসা, 
এ ক্ষুদ্র হৃদয়ে তাই থরে থরে রাখিব ? 
হ'য়ে দেবতার শিষ্য, 
ভাবিব__“আমারি বিশ্ব” 
আমারি আমারি সব__যেই দিকে চাহিব, 
সখি)! দে অমূল্য নিধি কোন্‌ খানে পাইব ? 


৩ 


সখি! সে অমূল্য নিধি কোন্‌ থানে পাইব ? 
গ্রীতিমরী বসুন্ধরা 
সোদর-সোদরা-ভরা, 

গ্বণ! নাই, গালি নাই, শক্র নাই ডরিব ; 


কনকাঞ্জলি | 


ভাই বোনে নাহি দূর, 
নাহি “বুক গুরু গুর্‌”, 
সবার একই লক্ষ্য, এক মারে পুজিব 1 
সে দিন-_সে শুভদিন কবে সখি! পাইব ? 
Eo 8 
সখি! সে গোণার দিন কত দিনে পাইব ?__ 
মায়ের সুখের লাগি, 
সবাই আপনা-ত্যাগী, 
কোটি কর প্রধারিয়ে মা'র অশ্রু মুছিব ; 
প্রদারিয়ে কোটি ভূ, 
পূজিব সে পদান্ুজ, 


কাঙালিনী মারে মোর! প্রাজরাণী” করিব-_- 
সে দিন-_সে শুভ দিন কবে সখি ! পাইব ? 


৫ 


সখি! শে মোণার দিন কত দিনে পাইব ? 
দীন দুঃখী যথা আছে, 
যাইয়া তাহার কাছে, 
আপন মুখের গ্রাস তাঁর মুখে তুলিব, 
নাহি র’বে অভিমান, 
স্তুতি নিন্দা সমজ্ঞান” 


দেবের প্রসাদ শুধু মনে মনে লভিব ; 


সবি! দে অমুল্য নিধি কোথা গেলে পাইব ? 


hs 


উকি 


রি 


আকাল । to 


১) 
সখি। সে অমূলা নিধি কোথা গেলে পাইব 1 
ছাড়ি পাপ মলিনতা, 
ল’ব পুণা পবিত্রতা, 
উদারতা সরলতা সবে বুকে ভরিব$ 
হ’ব সবে সত্যাপ্রিয়, 
ধর্মশীল, জিতেন্দ্ৰিয়, 
উচ্চ আশা, ভালবাসা, সকলেই শিখিব |_ 
সখি! সে অমূল্য নিধি কোন্‌ খানে পাইব ? 


্ 
সখি! দে অমুল্য নিধি কোন্‌ খানে পাইব ৰ 1 
স্বার্থপরতার বিষ, 


প্রাণে মাখা অহর্নিশ, র্‌ 
হীনতা নীচতা হায়! কত আর কহিব! Er 


ভেঙে এ ভল্মের খেলা, iit 
কোন্‌ বসন্তের বেলা, G12 
সোণার আকাশে সখি ! উষ' সনে হাসিব ?_ 
এ পোড়া জীবন আর কত কাল বহিব ? 
৮ 


টা 
-T 


সখি! সে অমূলা নিধি কোথা গেলে পাইব! 
যে রতন পরশিলে 7285 ্ 
মরতে বৈকুগ্ঠ মিলে, 
আয় সখি ! তারি তরে মহামন্ত্র জপিব, 


কনকাঞ্জলি । 


সার্থক হইবে প্রাণ, 

বরদাতা৷ ভগবান, 
ধরিয়া তীহারি পা*র প্রাণভরে কাদিব ! 
চল্‌ দেখা_-বথা মণি--“চিন্তামণি” পাইব। 


মোহিনী । 


১ 
কেন যে এ দশা তাঁর সে তা” জানে না, 
চাহিলে মুখের পানে আঁখি তোলে না; 
মুখখানি রাঙা রাঙা, 
কথা বলে ভাঙা ভাঙা, 
কত বলি “দর্‌ সর্” তবু সরে না, 
কেমন নে হতভাগী, কিছু বোঝেনা! 
২ 
সকালে গোলাপ ফোটে বন উজলি, 
দে এনে দাড়ায় আগে সোহাগে গলি; 
“দেখি তার মুখে চেয়ে, 
হানি পড়ে বেয়ে বেয়ে, 
কচি হাতে তোলে কত কুস্থুম-কলি !_ 
দেখিলে সে ফুল-তোলা ভুলি সকলি। 


মোহিনী । হওঁ 


৩ 
বামন্ত বিকালবেলা মৃদু বাতানে, 
তারি ছবিখানি কেন পরাণে ভানে ? 
শরত-টাদেরে ছেয়ে, 
নে কেন গো থাকে চেয়ে, 
শুকতারা-রূপে কভু নীল আকাশে, 
কেন সে মরমে যদা ঘনায়ে আসে ? 
৪ 
যতবার উপেক্িয়! গিঁয়াছি চলে, 
ততবার এসেছে সে “আমার” বলে 1 
সে মধুর স্থধা-জুরে, 
পরাণ দিয়েছে পুরে, 
পথে বাধা, আখি আধা, চরণ টলে, 
তাই কিরিয়াছি তারে “আমারি” বলে! 
৫ 
কি মোহিনী মায়া যে সে তা ত জানিনে, 
ছেড়ে যেতে চাহি ভূলে__তাও পারিনে ; 
উপেক্ষিতে গিয়ে তা'য়, 
প্রাণ ভেঙে চুরে যায়, 
পাছে অশ্রু হেরি তার আথি-নলিনে ! 
কি বাধনে বেঁধেছে মে কিছু জানিনে 


শা 


১১২০ 
দেবর | * 


> 


শ্যামল সুন্দর ছটা চারু তপোবন, 
স্বরগ বাতাস চুমি, * 
আরামে পড়েছে ঘুমি, 
কানন, প্রান্তর, গিরি, পশু পাথিগণ্ণ ; 
মানবের বুকে বুক, 
কোটি জনমের সুখে, 
খুলিরা যেতেছে বেন সুধা-শঅবণ ! 
উল্লাসে অবশ হিরা, 
পড়ছে কি ঘুমাইরা ?- 
অনন্ত স্থথের ল্রোতে ভেসে গেল মন! 
নয়নে জাগিছে চারু গ্রাম তপোবন ! 
২ 
এখানে বহেন। বুঝি মরতের বায় ?__ 
বুঝি বা মুহূৰ্তত পরে 
ফুল হেথা নাহি বরে, 
চাদিমা ঢাকে না মুখ তামসা নিশার ? 
আনি হেথা রাজাননে__ 
( মলয়-নমীর-সনে ) 
বদন্ত, দু’দিনে বুঝি চলে নাহি যায়! 


বৈদ্যনাথ তীর্থের অপর নাম “দেবঘর* ) 


€দবঘর। 


এইখানে চিরতরে 
পাহাড়ের স্তরে স্তরে 
উছলে বরষা বুঝি শত ফোরারায় ? 
ছয় খতু এক সনে 
ফিরে সদানন্দ-মনে, 
শোক, কদশ্বফুল ফোটে গায় গা” ! 
" ধরার বিয়াক্ত বায়ু, 
হরে যে জীবের আয়ু, 
গে কভু এ দেব-ভূমি ছ'ইতে না পায়, 
এখানে বহেন। কভু মরতের বা'য়! 
ও 


হেথা শোভে গ্তপোগিরি” দেব-দৌধবত, 
সেহ-কোল প্রদারিত, 
জুড়া'তে শ্রান্তের চিত, 


গড়িয়াছে বিশ্বকারু শতশুক্গ রথ ! 
ও বরাঙ্গে মধুমাসে 


নব কিশলয় ভাসে, 
কুনক-কেতন রাঙা !__মাতায় জগৎ! 
এ দিকে তুলিয়া কর 
“নন্দন” ভূধর-বর, 
দেখায় পথিকে ডেকে ত্রিদিবের পথ ! 
ৰ স্তবকে স্তবকে তা’র! 
সেলে আছে মেঘ পারা, 


এ 


২৬ 


কনকাঁঞ্জলি । 


রিশাল বিরাট বপু উন্নত মহৎ! 
এ দেশের সবি যেন দেব-চিত্রবৎ ! 


নিরমল শশী তার! জাগিছে আকাশে, 
দেব-মন্দিরের মাঝে 
শত শঙ্খ ঘণ্ট| বাজে, * 
দ্রবীভূত পবিভ্রতা__“শিব-গজ।” ভাসে! 
বায়ু বহে মন্দ মন্দ, 
ফুল চন্দনের গন্ধ, 
পরার মানব যেন উঠিছে কৈলামে! 
কিন্বা শান্তি, পবিত্রতা, 
নরে দিতে অমরত1ঃ 
ছাড়ি সে অমরাবতী ভবে নেমে আসে ! 
কোটি কণ্ঠে ডাকে নর 
প্ৰম্‌ বম্‌ হর ! হর!” 
দিগন্ত প্লাবিত করে একই নিশ্বাসে ! 
দেখিছে অযুত নেত্র ফুটিয়া আকাশে ! 


৫ 


সরীম মানব-প্রাণে “অসীম” উদয়, 
অনীম অনন্ত শক্তি, 
অনীম অনন্ত ভক্তি, 

তানন্ত অনীম দেবে পুরিত হদয়! 


পি পা... 


En 


দেবঘর । ২৭ 


খুলি হৃদি, খুলি মন, 
আয় ! ডাকি, ভাই বোন! 
“জয় অনাথের নাথ-__বৈদানাথ জয় !” 
মুছি অশ্র-মাখা আঁখি 
প্রাণভরে সবে ডাকি, 
কোমল দুৰ্ব্বল ক তাহে নাহি ভয়! 
শিশুর করুণ ভাষে 
স্নেহে মা ছুটিয়া আসে, 
এক ফোট! অশ্রু পড়ি ভিজে বিশ্বময় ! 
অনন্তে-_দিগন্ত পঠর 
এ আকুল দীন স্বর 
উঠিবে, মিলিবে দেই চরণে আশ্রয়_ 
আয় ডাকি, ভাই বোন্‌! ডাকিতে কি ভয়? 
be) 
ধন্য তুমি পুণ্যভূমি ! ধন্য দেবঘর ! 
ধন্য তুমি মহাতীর্থ! 
তোমার বাতাসে চিত্ত 
মন্দাকিনী-স্নাত যথা পূত কলেবর ! 
ভূধর নির্বার তব 
অতুল সুন্দর সব, 
প্রকৃতির লীলাকুঞ্জ এ বন প্রান্তর! 
নগর কি রাজালয়, 
এ মাধুরী কোথা নয়, 
(কার এ উদার প্রাণ সরল সুন্দর ?) 


২৮ 


কনকীঞ্জলি। 


সেথা প্রয়োজনে কাজে 
বেহাগ ভৈরবী বাজে, 
সেথা বাঁশী অর্থদাসী, সদ! স্বার্থপর 5 
তুমি মা ! আনন্দ-ধাম, 
বুকে ভরা শিব-নাম, 
সাধক-হৃদয় তুমি দেবতার ঘর! . 
জনতায় পরিহরি, 
তাপসীর বেশে মরি ! 
লুকি’ আছ শান্ত শ্লিগ্ধ আশ্রম-ভিতর 1 
দেবী তুমি নিরুপমা, 
মায়ের অঞ্চল-সমা, 
ন্েহ-মমতার গঙ্গা, সুখের নিঝরর ! 
হেন মনে সাধ করি, 
এ সৌনধ্যে ডুবে মরি, 
এক পলে হয়ে যা’ক কোটি জন্মান্তর, 


ধন্ত তুমি পুণ্যভূমি ! ধন্য দেবঘর ! 


L [ ২৯ ] 


| ডুল। 
ছ জি 
সে যে এক ভুল-» 
সাধের শৈশব সেই, 
কিছু আজি মনে নেই, 
4 সে আমি যে বাবা-মা” *স্গেহের মুকুল” ! 
ভূতলে নৃতন আসা, 
মরমে নুতন ভাষা, 
কে জানে সেকি আনন্দ! কি সুখ অতুল! 
আজি মনে হয় শুধু, সে যে এক ভুল! 
ং 
সে যে এক ভুল= 
যবে মিলি সথীগণে 
খেলিতাম এক সনে, 
তটিনী বহিত যথা করি কুল কুল; 
কচি বুক ভরা স্রেহে, 
এক প্রাণ সব দেহে, 
হৃদয়ে হৃদয় গাঁথা সুখে ঢুল ঢুল, 
আজি মনে হয় শুধু, সে যে এক ভুল! 
ন , 


4 


সে যে এক ভুল 
সন্ধ্যাকালে গলাগলি 
ঘরে আপিতাম চলি, 
দু’পাশে হাসিত কত পুল্লাগ পারুল; 


কনকাঞ্জলি ৷ 


আকাশ ছু'ফাক করি 

বুঝি ব! দেখিত পরী, 
খুলি চারু নীল নেত্র, খুলি কালো চুল! 
আজি মনে হয় শুধু, সে যে এক ভুল! 


৪ 


সে যে এক ভুল 
যে দিন বালিক! উষা 
পরিয়া মাণিক-ভুষা, 
দাড়াইলা স্বর্ণাচলে হয়ে অনুকুল ; 
যে দিনে দিনের শেষে 
পশ্চিমে ডুবিল হেসে, 
সুন্দর তপনখানি রক্ত জবাফুল ! 
আজি মনে হয় শুধু, সে যে এক ভুল ! 


৫ 


সে যে এক ভুল-_ 
যে দিনে সরসে শশী 
হাসিয়া পড়িত খনি, 
হেরিয়া তারক] মেয়ে হাসিয়া আকুল ) 
"যে দিনে হাসির মেলা, 
সংসার সুখের খেলা, 
মানব সবাই যেন হাসির পুতুল ! 
আজি মনে হয় শুধু, সে যে এক ভূল। 


টি, 


Al 


ভূল । ৩১. 


৬ 
সে যে এক ভূল-- 
কুসুমে সোণার দল, 
অমৃতে মাথান জল, 
বাতাসে মন্দার-গন্ধ ছুটিত বিপুল ; 
ছিল না যাতনা জ্বালা, 
সারা ধরা স্থুধা-ঢালা, 
খুঁজে না পেতেম কোথা সৌভাগ্যের মূল ! 
আজি মনে হয় শুধু, দে যে এক ভুল! 


# 


£ 


+ ক 
ন্‌ 
সে যে এক ভুল 
যেই দিন-_অকস্মাৎ 
সর্বনাশ, বজাঘাত ! 
কামনা, বাসনা, আশা, সহসা নির্সুল ! 
সে যে কি দারুণ কথা! 
সে যে কি অসহ ব্যথা! 
বলিতে পারি না খুলে পরাণ আকুল ! 
আজি মনে হয় যেন, তাও এক ভূল! 
৮ 5 
সে যে এক ভুল-- 
প্রতিজ্ঞা--সন্্যাসি-বেশে 
বেড়াইব দেশে দেশে, 
বিভূতি মাখিয়া দেহে, জটা ক'রে চুল, 


৬ 


কনকাঞ্জলি । 


পরিব বাঘের ছাল, 
* গলায় কুদ্রাক্ষ-মাল, 
করে ল’ব কমণ্ডলু, শিবের ত্ৰিশূল, 
আজি মনে হয় যেন, তাও এক ভুল। 
৯ 


সে যে এক ভুল-_ 
যায় যদি সাধ আশা, 
কেন থাকে ভালবাসা, 
কি নিয়ে মলয় বহে, না ফুটিলে ফুল? 
এখনো কিসের ধ্যানে 
বেঁচে আছি ভাঙা প্রাণে, 
এখনে! কিসের ঘুমে আখি ঢুল টুল? 
আমার জীবনে ছাই আগ! গোড়া ভুল! 
১০ 
না না 
এতো নহে ভুল-_- 
প্বরগে দেবতা তুমি, 
আমি নর মরভূমি, 
তবু মৌর শিরে মাথা তব পদধূল | 
তোমারি অমৃত গন্ধে 
এ শ্বশানে মহাননে 
কাটায়ে দেখিব সুখে বৈতরণী-কুল, 
এ মোর “জীবন্ত সত্য” কভু নয় ভুল। 


ঝুল 


রতি 


[ ৩৩ ] 
কবির শ্মশানে । *% 


এখানে আসিছ যারা 
নীরবে কহিও কথা, 
দেখো যেন ভাঙে না কো 
এ গভীর নীরবতা । 
নীরব নিজন এ যে 
বড়ই নিরালা ঠাই, 
সুখে, দুখে, বড় কথা 
এখানে কহিতে নাই। 
হেথা নিতি ধীরে আলো= 
দেন শশী দিবাকর, 
সাবধানে শ্যাম ছায়া _ 
করে নব জলধর ; 
চুপে চুপে ফুল ফোটে, 
ধীরে ধীরে বহে বায়, 
মায়ের আঁচলে হেথা 
গ্যাদুমণি” ঘুম যায় । 
সে বড় “দুরন্ত” ছিল, 
মানিত না বাধা-রাশি, 
ছুটিত ত্রিদিব-পথে 
হাতে লয়ে সাধা বাশি। 


* কবিবর এমাইকেল মধুসুদন দত্তের স্মরণার্থ দ্বাবিংশ নাংবৎয়রিক 
বন্ধু-সমাগম উপলক্ষ্যে সমাধি-হুলে পঠিত। 


. ৩৪ 


কনকাঁঞ্জলি | 
কত সে জানিত খেলা, 
কত কি গাহিত গান, 
পূরবী খাশ্বাজে কত 
কীদা'ত মানব-প্রাণ। 
কখনো আকাশে উঠি 
দাড়ায়ে মেঘের "পরে; 
মেখনাদ__ব্রজনাদে 
কাঁপাইত চরাঁচরে ; 
শারদ জ্যোঁছনা-লম 
কভু বা হাসিত হানি, 
নয়ন-দিঠিতে তার 
বমন্ত আসিত ভাি। 
বড়ই “ছ্রস্ত-পণা” 
করিত সে দিনে রেতে, 
তাই মা রেখেছে টেকে 
স্নেহের অঞ্চল পেতে ! 
দারুণ আতপ-তাঁপে ৃ 
তাপিত কোমল প্রাণ, 
শ্তামল সুন্দর ছটা 
হয়েছিল কত ম্লান ! 
সকালে সকালে তাই 
রেখেছে মা খুমাইয়ে, 
শীতল কোমল কোল 
দেছে তারে বিছাইয়ে ! 


কবির শ্মশানে । ৩৫ 


সুখে, দুখে, গোলমাল 
এখানে কোরোনা কেহু, 
ঘুমায় মায়ের বাছা 
আরামে ঘুমাতে দেহ । 
যে খেলা খেলেছে শিশু, 
গেয়ে গেছে যেই গান, 
-জননীর বুকে বুকে 
উঠিছে তাহারি তান ; 
মে গীতি যে সুধা-মাখা 
অফুরন্ত চিরদিন, 
জননী হারিয়া গেছে 
শুধিতে শিশুর খণ! 
আকাশে দেবতা, যক্ষ 
গাহিছে সহস্র মুখে, 
অমর অক্ষরে লেখ! 
রয়েছে বসুধা-বুকে_- 
ভারতীর বর পুত্র, 
কাব্য-কমলের রবি, 
বঙ্ষ-কবি-শিরোমণি__ 


শ্রীমধুসুদন কবি; 
জনম সাগরদীড়ি 

কপোতাক্ষী-নদী-তীরে, 
কেমনে বলিব আর 

পোড়া আখি ভানে নীরে 


কনকাঞ্জলি। 


ক ক bd 
এখানে আসিবে যার] 
নীরবে কহিও কথা, 
ভুলে যেন ভেঙনা কো 
এ মধুর নীরবতা ! 
নীরবে ফেলিও অশ্রু, 
নীরবে মাগিও বর, 
স্বর্গে আরামে থা’কু 
আন্ত বঙ্গ-কবিবর । 


বীরবালক | 


দশ দিন যুঝি রণে মহা বাহুবলে, 
বীর-শধ্যা “শর শয্যা” লইয়া আশ্রয় 
কুরুপতি ভীম্মদেব; সাধি নিজ কাজ 
দিবাকর দিবাশেষে লভেন যেমতি 
আশ্রয় কাঞ্চকাস্তি অস্তাচল-চূড়ে ! 
কৌরবের সেনাপতি দ্রোণগুরু এবে 
অঙ্গীকৃত__রণ-যন্ঞে দিবেন আহুতি 
পাওবের পঞ্চ শির, অনন্ত বিক্রমে । 
সুধীরে শ্তামাঙ্গা সন্ধ্যা উরিলা ভূতলে, 
সহস্র তারকা-আলো জলিল অন্বরে । 
_দিকৃ-বালা বুঝি এবে হেরিলা বিস্ময়ে 
করুক্ষেত্র-রণক্ষেত্র, মরতের নর 


বীরবালক । 


ভুরাচার !__কেমনে সে তুচ্ছ-ধন-লোতে 
অমূল্য জীবনরদ্ব করিছে বিনাশ! 
কেমনে উন্মাদ-মদে রাজ! দুর্য্যোধন 
ভারতের ভাগ্যলিপি শোণিতে রঞ্জিত 
করিছে ! মেলিয়া তাই সহস্র নয়ন 
দেখিছে সে দৃশ্য বুঝি ত্রিদিব-সুন্দরী ! 
পাওঁব-শিবিরে এবে একাকী বসিয়া, 
নরপতি যুধিষ্ঠির চিন্তাকুল মনে । 
হেনকালে কৃষ্ণ সহ তাই চারি জন, 
গভিমন্ত্য, ঘটোৎকচ, বিরাট, পাঞ্চাব, 
রথী, মহারথী, সবে হ’ল উপনীত 
প্রণতি আশীষ দান করি পরস্পরে, 
বদিল1 সকলে, মাঝে নরেশে লইয়া ॥ 
কহিলেন নরপতি,__"আজি, নারায়ণ ! 
শুনিলাম চর-সুখে, কৌরব-শিবিরে 
হয়েছে মন্ত্রণাৰ_কালি ত্রিগর্ভের পতি 
লুশর্মা যুঝিবে লয়ে নারায়ণী সেনা) 
করিবে কৌরবপতি গদাযুদ্ধ নিজে । 
কেমনে রক্ষিবে কালি পাণ্ডব-বাহিনী ? 
কহ তাই যদুপতি ! তুমিই ভরসা, 
প্রাগুবের আর কিছু নাহি এ জগতে ।” 
প্রশান্ত গ্রফুল মুখে কৃষ্ণ উত্তরিলা,-- 
প্কিসে এ ভাবনা তব? ধর্ম্মরাজ তুমি; 
প্যথা ধৰ্ম্ম তথা জয়”__দিয়াছেন বর 
৪ 


৩৭ 


কনকাগুলি। 


মা গান্ধারী_মহাবাক্য অবশ্য ফলিবে। 
সত্যের অন্তথা কবে ? দেবাস্ুর-রণে 
কবে দানবের জয়? বিজ্ঞতম তুমি, 
তোমারে বিশেষি দেব! কি কহিব আর ? 
কালি যুদ্ধে যুঝিবেন বীর ধনঞ্জয়, 
নারায়ণী সেনা আর স্ুশর্্মার সনে। 
কুরুপতি সহ ভীম করিবে সমর 1৮ 
আবার ন্ুধিলা রাজা,_-“ভীমার্জুন দৌহে 
এরূপে যুঝিবে যদি, দ্রোণ-বীর-শরে 
কেবা নিবারিবে কৃষ্ণ! সে দীপ্ত অনলে 
কে পশিবে? ক্ষুধাতুর শার্দুলের মুখে 
বল! কে যাইতে চায় মৃগরাজ বিনা? 
আকর্ণ-বিস্তুত জাখি__যুগ নীলোৎপল, 
বিকাদি চাহিয়া কৃষ্ণ বীরগণ পানে, 
উচ্চারিল! উচ্চ কঠে,__পত্রিয-কুমার ! 
তোমর! নকলে ত্যজি রাজ্য, ধন, সুখ, 
ত্যজি জীবনের আশা, আসিয়াছ রণে ? 
এক মহাব্রতে ব্রতী-ধর্ম্ের উদ্ধার 
অধন্মের কর হ’তে-_জীবন মরণ 
উভয়ে সমান জ্ঞান ক্ষত্রিয়-সমাজে । 

কে আছ পাওবদলে বীরচুড়ামণি, 
যুঝিতে আহবে কালি ভীম পরাক্রমে, 
সুরান্গুবজয়ী বীর দ্রোণাচাধ্য সনে? 
গুভক্ষণে কার জন্ম, কাহার জননী 


বীরবাঁলক। 


সার্থক শোণিত দানে করিলা পালন? 
কে হেন অটল গিরি, মহা প্রভঞ্জনে 
কাপে না কাহার বক্ষ, টলে না পরাণ ? 
সা যুদ্ধ, ধর্মরক্ষা, অধর্মম-বিনাশ”__ 
এই মহামন্ত্র জপি, এ মহা সমরে 
কে হইবে অগ্রসর, মহা ইতিহাসে 
কার নাম লেখা রবে অক্ষয় অক্ষরে 1 
না ফুরাতে কেশবের শ্রীমুখের বাণী, 
দড়াইল অভিমন্থ্য অজ্জুন-কুমার 


স্কতাগ্রলিপুটে ! শত সহজ নয়ন 


পড়িল! অমনি আমি সে মুখ-উপরে, 

ক্রষ্ণ! যামিনীর ঘন আবরণ খুলি 

ফোটেন চন্দ্ৰমা যবে, মেলি কোটি আঁখি 

নিরথে সে কান্তি যেন দিক্পালগণ। 
বীরত্ব-বিনয়-মাখা সে মুখ-চন্দ্রমা ! 

সে কান্তি কিশোর কান্তি_-তরুণ যৌবন 

নরাঁয়ে কৈশোরে যেন ধীরে_অতি ধীরে 

আপনার অধিকার করিছে স্থাপন । 

কুঞ্চিত কুন্তল শ্যাম, প্রশস্ত ললাট, 

বিশাল উরস, ভুজ আজানুলম্বিত, 


ক্ষীণ কটি, দৃঢ় কায়, তবু সুকুমার, 


বীরত্বের সৌন্দর্য্যের অপূর্ব মিলন ! 
সে মুখে--সে চাদমুখে রয়েছে জাগিয়া 
উদ্বারতা, সরলতা, দে মহাপ্রাণতা, 


৩৯ 


কনকাঞ্জলি। 
অনন্তদুর্লভ গুণ_( কহিব কেমনে?) 


তাই সে সুঠাম ছটা এ হেন হুন্দর ! 
তাই কমনীয় কাস্তি ভুবনমোহন ! 


কমল লোচন, বীর তুলি ক্ষণতরে 
চাহিল! শ্ীক্ষ্ণ পানে, আবার অমনি 


১ আনত হইল আখি, কহিলা কুমার, 


“দেবের আশীৰ আর নৃপতি-আশীষ, 
গুরুজন-স্লেহাশীৰ মস্তকে লইয়া, 

ধৰ্ম্ম, স্টার রক্ষা আর রাজ্যোদ্ধার তরে, 
এ দাস যুঝিবে কালি দ্রোণাচার্য্য সনে।» 


বীরত্ব বিনয়-মাথা সে স্বরলহ্রী _. 
সে কথা, শুনিয়া আহা! মুইর্তেক তরে 
অবাক্‌ কেশব, স্তব্ধ বীরগণ যত। 
তবে আগুসরি রাজা বাহু পদারিয়াঁ 
কোলে টানি নিয়া স্নেহে দে বীর কুমাঁরে 
কহিল৷,_“পাঙুর কুলে বাপধন তুমি 
অতুল্য অমূল্য রত্ন, কুলের প্রদীপ ! 
জানি তুমি মহাবাহু, তব বাহুবলে 
সশঙ্ক দানব, দেব, অর্জ,ন-ননান ! 


জানি বৎস! দীপ হ'তে যে প্রদীপ জলে, ৃ 


হীনতর নহে তাহা পূর্ব দীপ হ'তে ; 
কিন্তু বাপ! কালি-_সেই মহাকাল-করে 
পাঠা’তে তোমারে মোর নাহিক শকতি ॥* 


| 
৮ 


এ 


বীরবাঁলক। 


সলাজে ঈষৎ হানি, কহিলা কুমার, ।' 
“কেন তাত ! অমঙ্গল করেন ভাবনা? 
অনস্তমঙ্গলময় জগতের পতি 
করিবেন সুমঙ্গল, ধর্মরক্ষা তরে। 
ও পদ-প্রসাদে দাস না ভরে শমনে, 
মর্ত্যের মানব দ্রোণ, ভয় কি তাহারে ?= 
দুঃশাসন, দুৰ্য্যোধন, কর্ণ, জয়দ্ৰথ, € 
আদি সর্ব রথী যদি আসে একপনে, 
তাহে নাহি ডরে দাস ও পদ-আশীষে। 
বিদিত এ বারকুলে_সে দিন সংগ্রামে 
যে বীরত্ব সাধি গেছে বীরকুলমণি 
শঙ্খ-( সে অমর গাথা কে পারে ভুলিতে? ) 
লক্ষ লক্ষ অরি দলি’, ভ্রোণদেব সনে 
করিল! তুমুল রণ, আচার্য্য যখন 
ছাড়িল৷ ব্ৰহ্মান্ৰ রোষে, সারথি সাত্যকি 
ভয়ে ফিরাইল! রথ, কিন্তু সে গঙ্জিয়া 
কহিল যা” সাত্যকিরে, এখনো জাগিছে 


_ নে অপূৰ্ব বীরভাষা আমার শ্রবণে ! 


কহিল,__“সে বীর বলি? প্রশংসে তোমায় 
সকলে, সাত্যকি ! মম নাহি লয় মনে 
বীরকুলে জন্ম তব! অথবা তোমার 
দেহে বহে তপ্ত রক্ত, অসম্ভব মানি, 
তাহঃলে ছাড়িয়া রণ, তুচ্ছ প্রাণভয়ে 
পারিতে কি পলাইতে 1--মানব-জীবন 


৪২. 


কনকাঞ্জলি? 


আজর অমর কবে? আজি যাও চলি 
কিনিয়া৷ এ অপযশ, কর্তৃব্য-লজ্ঘন 
কিন্তু কার তরে? ধিক্‌! এ জীবনকণাঁ 
আজি হো'ক্‌, কালি হো'ক্‌ ফুরাবে নিশ্চয় ? 
ফিরাও ফিরাও রথ, বিরাট-নন্দন: 
প্রাণভয়ে ভীত নহে কাপুরুষ মত 
বীরবংশে জন্ম মম; আগ্নেয় শোণিত 
এখনো ছুটিছে বক্ষে ধমনী-শিরায় 1, 
“বলিতে বলিতে, তাত ! দেখিস্থ চাহিয়া 
রথ ছাড়ি শূরবর পড়িয়া ভূতলে 
এড়িলা সে শরজাল, নারাচ, তোমর ; 
কিন্ত সে' অব্যর্থ অন্ত্র--তাই নিবারিতে 
না হইল শক্তি! শঙ্খ কহিল আমারে, 
‘তবে ভাই অভিমন্থ্য ! সাধি বীরকাজ্র 
চলিলাম ! বলিও সে পিতার চরণে 
দাসের মরণ-কথা ! বলিও স্বদ্লে,_- 


-মরেনি বিরাটস্থৃত কাপুরুষ সম ॥? 


“সে মহা মরণ) তাত! যবে পড়ে মনে৷ 
ইচ্ছা হয় সেই দণ্ডে পশিয়া সংগ্রামে 
ক্ষত্রিয়কুলের গ্লানি অধন্স্মী সকল, 
বিনাশি, হরণ করি ধরণীর ভার । 

অথবা শঙ্খের মত মহা বাহুবলে 
প্রাণপণে অরি দলি, শ্রান্ত দেহে শেফে 
ঘুয়াই অনন্ত ঘুম শরশয্য1-তলে-_ - 


সত 


১ 


চা 

সতত বীরেন্্রবৃন্দ, চাহে যে শয়ন ৷” 
সুদীর্ঘ নিশ্বাস ফেলি, নীরবিল বলী, 
থামে যথা বারিনিধি ঝড়-অবসানে, 
তেমনি থামিল পুন সে বীর-হদয় ; 
আবার আয়ত আঁখি হইল আনত, 
আবার জাগিল লাজ সে রাঙ্গা কপোলে । 
সন্মিত প্রসন্ন মুখে উঠি নারায়ণ 
কহিলেন--“ধৰ্ম্মরাজ ! অহি-শিশু কভু 
বিষহীন নহে দেব! এ বীরকুমার 
সমরে যাইতে ইচ্ছে ধর্ম্মরক্ষা-আশে ; 
প্রসন্ন বদনে তুমি দেহ অনুমতি । 
এ শিশু কেশরি-শিশু, মহা অগ্নিকণা, 
জানি, অনুমতি দেহ গুরু, বন্ধুজন !” 
অচ্যাতের বাণী শুনি কহিল! ভূপতি,_ 
প্তুমি আজ্ঞা দিলে ভাই ! কি ভয় আমার? 
অর্জ্জ টনের পুণ্যবলে, তোমার কৃপায়, 
প্রভাতে করিবে রণ অভিমন্থ্য মম, 
স্ুরাঁসুরজয়ী বীর দ্রোণ গুরু সনে” 
দাড়াইলা ভীমার্জ.ন আলিঙ্গি কুমারে, 
আশীষি কহিলা পাৰ্থ,_“প্ৰাণাধিক ধন | 
রাজার, কৃষ্ণের আর ভীমের আজ্ঞা 
প্রভাতে করিও রণ গুরুদেব সনে । 


- স্্ধশ-মন্দারমালা পরায়ে ও গলে, 


গ্রসন্না বিজয়লদ্মী করুন কল্যাণ । 


৪ 


৪৪ 


কনকাঞ্জলি। 

লক্ষ চক্ষে দেখে যেন মানব, দেবতা_ 
“এ শিশু কেশরি-শিশু, কালানল-কণ !ঃ 
কিন্ত বৎস ! মনে রেখ, জীবন মরণ 
সংগ্রামে, ক্ষত্রিরকুলে, উভয় সমান !৮ 

নীরবিলা ধনগ্জয়, পাওবের দলে 
উঠিল দিগন্তভেদী মহা জয়ধ্বনি ! 
কাপিল সে জয়-রবে কৌরব শিবির, 
কাপিল কুন্বপ্প দেখি স্থভদ্র। জননী ; - 
সহসা ঈঠিল কীপি উত্তরা-হৃদয়_ 
অজান! আতঙ্কে বালা উঠিল কাপিয়া, 
ভূকম্পনে কাঁপে যথা রসে নলিনী । 


~ ১৯১১ 


কি ক্ষতি আমার ৷ । 


tr) 
কিসে কি ক্ষতি আমার ?-. 

না হয়, আঁধার-মগ্ন 

জীবনের সুখ স্বপ্ন, 
না হয়, মলিন প্রাণ আরো অন্ধকার ! - 

না হয়, আপনা ভূলে, 

পড়েছি জলধি-কুলে, 
ন! হয়, গ্রাসিতে আসে ভীম পারাবার != 
আমিতো তোমারি, বিভে| ! বি ক্ষতি আমার? 


1. 


কি ক্ষতি আমার? 
হ্‌ 
কিসৈ কি ক্ষতি আমীর 1? 
আশা ছিল, বন-বালা 
গাঁথিয়া মালতী-মালা, 
আদরে বসন্ত-ভোরে দিবে উপহার ; 
আশা ছিল হৃদিতলে, 
আনন্দে পরিব গলে, 
মনোরম সে মালিকা, দেব-বালিকাঁর, 
দে আশা “হ্রাশা” তাহে কি ক্ষতি আমার ? 
৩ 


কিনে কি ক্ষতি আমার ?- 
ভেবেছিন্ু বসুন্ধর! 
বাসম্ত-কুস্থম-ভরা, 
আঁচলে মলয়! চলে, শিরে তার! হার; 
মুখে পাপীগ্জার রব, 
মধুয় মধুর সব! 
দেখি যে বরিযা নেছে কেড়ে সে বাহার্র, 
জলাভূমি ধরা, তাহে কি ক্ষতি আমার ? 
8 


কিসে কি ক্ষতি আমার ?-= 
ঘর বেঁধে মহাবনে 
ভেবেছিন্থ মনে মনে__ 
এআনন্দ-আশ্রম” মম সোণার আগার! 


8৬ 


কনকাঞ্জলি।। 


অকস্মাৎ মহা বড়ে, 

গে ঘর ভাঙিয়া পড়ে! 
মাটিতে মিশিল হায় ! হয়ে চুরমার ! 
ভাঙিল কুটীর যদি, কি ক্ষতি আমার ? 


৫ 


কিসে কি ক্ষতি জামার? 

ভেবেছিন্, কাছে. গেলে 

দিবে সখী সুধা ঢেলে, 
আঁচলে মুছায়ে দিবে তপ্ত অশ্রধাঁর 5 

প্রাণের লুকানো ব্যথা 

ভুলাইবে স্নেহলতা, 
জুড়াবে তাপিত বুক, ছায়া পেয়ে তার, 
দে নয় দেখেনি চেয়ে, কি ক্ষতি আমারি ? 


৬ 


কিসে কি ক্ষতি আমার ?= 

বড় সাধ ছিল মনে, 
স্বরগে কমল-বনে 

পাতিব আসন মম গ্রীতি-প্রতিমার ) 
কনক-মন্দার গলে, 
কনকের শতদলে 

দাড়ায়ে কনকলতা ছড়াবে বাহার ! 

পুরিল না মে কামনা, কি ক্ষতি আমার ? 


সি 


॥ 


কি ক্ষতি আমার ? ৪9 


9 


কিনে কি ক্ষতি আয়ার ?-= 
আমা হেরি অহনিশ 
অমৃতে উপজে বিষ, 
পলকে নন্দন-বন হয় ছার থার ; 
পাইলে আমার সাড়া, 
" মনে করে “লক্ষ্মীছাড়া”, 
বিরক্ত, আতঙ্কে কেহ খোলে না দুয়ার != 
(আমার বিষাক্ত বায়ু, দোষ দিব কার?) 


৮ 


কিযে কি ক্ষতি আমার ? 
প্রাণের অসীম আশা, 
বলিতে যা’ হারে ভাষা, 
হৃদয়ের অবঞ্ঞব্য সাধ আবদার ; 
সেই সব বোঝা! লয়ে, 
চিরকাল মরি ব’য়ে, 
কিছুই মুহূর্ত তরে পোরে না আমার |. 
"_ আমি যদি সোণা ধরি, 
ছাই হয়, ভয়ে মরি ! 
কুপাল এমনি গোড়া দীন অভাগার |? 
পোড়া কপালের ভন্ম, 
তাই যার “সরবস্ব,? 
তার. কাছে চাও রেবা কিবা মমাচার 1. 


৪৮ 


কনকাঞ্জলি। 


-_ সে সব আমারি থা’ক 
আমাতেই মিশে যা'ক, 
বে হবে এক সাথে চিতার অঙ্গার ! 
পর বা অপর হও, 
আমা হ'তে দূরে রও, - 
ছ'নেই ফুরায়ে যাবে কুবের-ভাওার ! 
আমারে বিধির লেখা, 
আমি র’ব এক! একা, 
টানিব ভগন বুকে শত বোঝা ভার ! 
একলা একটা ধারে 
কাল--চিরকাল, হা'রে ! 
রাটাব, লইয়া চিতা সাধ-বারনার ! 
জগত জাগিয়া থাক, 
অথবা ভাঙিয়া যা’ক, 
আমারে সে ডাকিবে না, ভাগ নিতে তার! 
আমি শুধু জানি, কিসে কি ক্ষতি আমার ? 
৯ 
একি ক্ষতি আমার বিভো ! কি ক্ষতি আমার ? 
থরে বলে আমি হরি! 
নিষ্ফল তপস্তা করি, 
মৃত্তিকা মিলেন! মম মাথা রাখিবার 1. 
* ত! হলেও দয়াময় ! 
এ পরাণে নাহি ভয়, 
ভুমি যে আমার দেব! কোটি পুরস্কার ! 


সুখী । 


লংলারের শত ঝড় 

চলুক মাথার পর; 
চাহিয়া দেখিতে মম নাহি দরকার ? 

তোমারে, আমন পেতে 

হৃদয়ে রাখিব গেঁথে, 
নিতি এ জীবনটুকু-দিব “উপহার” ; 

তৰ দত্ত জুথ দুৰ, 

তাহে ভর! মম বুক, 
ভাবিলেক্জ£ুলকে নাথ ! বাচি না যে আর, 
নে তুমি আমারি, “ক্ষতি” কোথায় আমার ? 


সুখী । 
> 
ভেব ন! “অভাগা!” মোরে 
ভেব না “জনম-দুখী”, 
আমার স্থখের কথা 
শুন আজি বিধুমুখি ! 
২ 


চিরদিন পথে পথে 
ফিরিয়াছি, আন্ত দেহ, 


চাহেনি মুখের পানে 
নিকটে ডাকেনি কেহ । . 


A 


কনকাঞ্জলি ৷ 


৩ 
একেল! ঢেলেছি অশ্রু 
১. সুছেছি সে জীখি জন, 
রাখিতে তাপিত মাথা 
মিলেনি কো তরুতল। 
৪ 
চাদেতে ছিল না সুধা 
উষাতে ছিল না হাসি, 
ছিল না ফুলেতে শোভা 
ঘঙ্গীতে অমিয়া-রাশি। 
৮ ৫ 
ভ্বদয়ে ছিল না টান 
মরমে ছিল না আশা, 
ছিল না আমার তরে 
এক ফৌটা ভালবাদা। 
ডি 
দাড়াতে মিলেনি ঠাই, 
কাদিতে মিলেনি বন, 
মিলেনি ব্যথার ব্যথী 
ধরাতলে একজন 
b এ 
অনাথ ভিখারী হেন 
ফিরিয়াছি দোরে দোরে,- 


সুখী ৷ 
একটু আঁদরে কেহ 
নিকটে ডাকেনি মোরে != 
৮ 


'সেধে সেধে কাছে গেছি 
প্রাণ বিকাইব বলে, 


নিঠুর সংসার হায়! 
চরণে দিয়েছে দলে। 
৯ 
কি দারুণ সে আঘাত 
কি যে হৃদি চুরমার! 


কি বেদন! কি যাতনা! 
নহে তা তো কহিবাঁর। 


১০ 
এমনি অভাগা দেখি 
তুমি তরিদিবের বালা, 
মাধিয়া লইলে কাছে 
আঁচলে মুছা়ে জালা! 
১১ 
সে উভ মাহেন্দ্র যোগ 
জীবনে রয়েছে লেখা= 


মানসে দেবতা-পুজা 
স্বপনে ঘরগ-দেখা ! 


৫২ 


কনকাঞ্জলি। 
১২ 
শুকানো পরাণ মম 
: ওই স্নেহ-ধারা পেয়ে, 
বরিষার দুর্বা সম 
আবার উঠিল ছেয়ে। 
১৩ 
তোমার মমতা, দয়া, 
তোমার সোহাগ, প্রীতি, 
এ বুকে নীরবে দিল 
জাগায়ে অমৃত-স্থতি। , 
১৪ 
অনস্ত অভাব মম 
মুহূৰ্ততে পুরিরা গেল, 
শূন্য বুকে, মৃত বুকে 
অমর জীবন এল । 
১৫ 
ভরে গেল সারা ধরা, 
পুরে গেল প্রাণ মন, 
সে হ'তে হলেম আমি 
সংসারের “একজন” ) 


৮৫ 


সখী |] ৫৩ 


১৬ 
আজি যদি ঠাই মোর 
নাহি থাকে ধরাতলে, 
আমারে জগত যদি 
শত পদাঘাতে দলে ) 
জুথ-সাধ সুখ-আশা 
হয় বদি অবসান, 
শ্মশানে মিশিয় যায় 
সে পূরবী বীণাতান ৯ 
তবু, ও অমর-গাথা 
এ পরাণ জুড়ি” র’বে, 
তাতেই মরমে মম 
অমৃত তুফান ঝবে। 
১৭ 
জপিয়া তোমারি নাম 
আনন্দে সকলি স’ব, 
দেখেছি যে প্রেমময়ী, 
তাই পুজি সুখী হ'ব। 


১৮ 
এ বুকে ও পুত গন্ধ 
উথলিবে ঘত বার, 


ততই হইব আমি 
জগতের “আপনার” । 


৫৪ 


কনকা্রলি । 


১৯ 
কেন ভাগ্যবান্‌ আমি, 
কেন আমি চিরসুখী? 
সে সুখের ইতিহাস 
শুনিলে তো বিধুমুখি ! 


. পতঙ্গের প্রতি । 


১ 


কেন রে জলস্তানলে, অবোধ পতঙ্গ 
পড়িছ উড়িয়া ?__ 
“রূপ” নহে ও যে কাল, 
পাতিয়াছে মায়াজাল, 


ছু ইলে মরিবি পুড়ে যা’ রে যা’ সরিয়!। 


২ 


_ আপনা বিকাবি হায়! কি সুখের আশে 


অনলের পায় ? 
ও নহে কুস্ুম-বধু, 
দিবে না সৌরভ মধু, 
পোড়ায়ে মারিবে শুধু রূপের শিখার! 


খদি, 


যদি, 


পতঙ্গের প্রতি । ৫৫ 


৩ 


কিসের কামনা তোর বল্‌ প্রকাশিয়া, 
শুনি একবার, 
আমি তো বুঝি না হায়! 
ওই হৃদি কিবা চায়, 
নীরস মরণ তোর কেন ক-হার ? 


আলোক-পিপাদী তুমি, যাও মন-স্থথে 
চন্দ্র-কর-ছায়, 
সে যে সুধা-মাখ। আলো, 
যত পাই তত ভাল, 
সকল সন্তাপ নাশি, জীবনী জাগায়। 


নৌনদর্ধ্য-ভিথারী তুমি, যাও তবে চলি 
যথা উপবন-- 
সেখানে সবুজ গাছে 
বেলা যুঁই ফুটে আছে, 
রাখ গে গোলাপ-দলে অতৃপ্ত জীবন 


৫৬ 


কনকাঞ্জলি ৷ 


৬ 
অথব!--তোমার যদি মরণে পিয়াসা, 
যাও পিন্দু-তলে- 
সে নীলিমা অপরূপ ! 
অনন্ত-বিস্তৃত রূপ! 
লীতল মরণে পাবে ডুবি তার তলে। 
৭ 
লিঠুর অনলে তোর সুখের পরাণ 
কেন রে! সঁপিবি?-- 
ক্ষুধিত শার্দুল প্রায় 
তোরে ও গ্রাসিবে হায়! 
এ মরণে সুখ নাই-জলিয়া মরিবি! 
৮ 
ফুলে ফুলে মধু খেয়ে উল্লাসে নাচিয়ে, 
সাধ না পুরিল ! 
নাধের সরল প্রাণ 
আগুনে করিবি দান, 
হা ধিক্‌ ! কেন রে! হেন কুমতি হইল? 
নি 
ফিরে যা’ স’রে যা’ মূর্খ ! এ নিয়তি-ফীদে 
দিন্‌নে চরণ 
কপট সৌন্দর্ষ্যে ভুলে 
জ্বলন্ত জালায় তুলে-_ 


‘দিস্‌নে ও মধুমাখা। মোণার জীবন! 


হাঁয় ! 


এ 


পতঙ্গের প্রতি ৷ ৫৭. 
১৩ 


মিছা তোরে দেই গালি, আমরাও হেন 
কত ভুল করি 
অমৃত ছাড়িয়া ভাই ! 
মৃত্যু-মুখে ছুটে যাই, 

মরণের “রূপে” হায়! জীবন পাসরি। 


১১ 


মরতের শ্রেষ্ঠ জীব মানব, পতঙ্গ ! 
ভোঁমাঁরো অধম 
তুমি শুধু মরে যাও, 
দুখ, জালা, নাতি পাও, 
মানবের ছরদৃষ্ট__ধাতনা বিষম ! 
আমরা আগুনে পড়ি 
জলি,-পুড়ি, নাহি মরি, 
না পাই সে মহানিদ্রা_ শান্ত মনোরম ! 
বড়ই নিঠুর, ভাই ! আমাদের যম। 


এজ 
অনলের প্রতি পতঙ্গ । 


“কিমপ্যন্তি স্থভাবেন হু্দরং বাপাযস্থনদরং | 
ধদেব রোচতে যশ্মৈ ভবেও তৎ ভক্ত সুন্দরস্‌ ৫ 


১ 


পুড়িয়া মরিব 

ও পদে ভিখারী দাস, 

পুড়িয়া মরিতৈ আশ, 
বিধাতার বরে আরজ সাধ পুরাইব ; 

জীবনে “মরণ” আছে, 

তাই যাচি তব কাছে, 
এ কচি পরাণ্ছটুকু রাঙ্গা পানে দিব 1 
দাড়াও দাড়াও প্রভো! পুড়িয়া মরিব। 


২ 


পুঁড়িয়া মরিব-= 

জগতের যত শোভা) 

মনোহর মনোলোভা, 
ঈকলি তোমাতে মাখা, বেশি কি বলিব! 

ধৰ্ম্ম কর্ম, পুণ্য-ভূমি 

আমার সকলি তুমি ! 
তোমাতে এ কায় মন পূৰ্ণাহুতি দিব! 
দাড়াও দাড়াও প্রভো ! গড়িয়া মরিব। 


নলের প্রতি পতঙ্গ । ৫৯ 


৩ 


পুড়িয়| মরিব-= 
বসন্তের সমীরণে, 
কুস্থমিত উপবনে, 
কলত খু'জিয়াছি তোমা, কেমনে কহিব !-= 
তুমি ভেবে__রবিটারে, 
দেখিয়াছি ফিরে ফিরে! 
রাঙ্গা মেঘ দেখে বলি "ছুটিয়। ধরিব” | 
দাড়াও দাড়াও প্রভে! ! পুড়িয়া মরিব। 
8 
পড়িয়া মরিব_ 
মুহুর্তে মে ভেঙ্গে ভুল 
মরমে বাজিত শূল! 
সে যাতনা! দে বেদনা খুলে কি বলিব 1_- 
ভাবিতাম_-ক্ুদ্র আয়ু, 
কবে কেড়ে নেবে বায়ু, 
হয় তে! এ তৃষ! নিয়ে শ্মশানে শুইব ! 
দাড়াও দাড়াও প্রভেো! পুড়িয়া মরিব। 


৫ 


পড়িয়া মরিব_- 
যদি বিধাতার লেখা, 
দয়া কপি দে'ছ দেখা, 
জীবন থাকিতে দেহে কেমনে ছাড়িব 1 


পতঙ্গের তুচ্ছ প্রাণ 

“উপহার” লহ দান! 
চির-বাসনার তৃপ্তি বারেক লভিব, 
দাড়াও দাড়াও প্রভো ! পুড়িরা মরিব। 


৬ 


পুড়িয়া মরিব= 

শত তপন্যার ফল-_ 

চুমি ওই পদতল, হু 
সণু পরমাণু হয়ে ও অঙ্গে ডুবিব ! 

ও জলন্ত দেব-রূপে 

ধীরে ধীরে-_টুপে চুপে 
আত্ম-নমর্পণ করি “অমর” হইব! 
দাড়াও দাড়াও প্রভে ! পুড়র। মরিব) 


৭ 


পুড়িয়া মরিব__ 

অবোধ পতর্গ-প্রাণ 

চাহে না কো প্রতিদান, 
আমারে দিওনা কিছু--আমি সবি দিব, 

দিছি সাধ দিছি আশা, 

দি'ছি গ্রীতি ভালবাসা, 
বাকি আছে দেহ, আজি তাহাই সঁপিব |] 
দাড়াও দাড়াও পরতো ! পুড়িয়া মরিব। 


জ্মনলের প্রতি পতঙ্গ । ডষ্চ 


৮ 


পুড়িয়া মরিব-- 

মানুষ বঞ্চক জাতি, 

সদ থাকে হাত পাতি, 
রলে__“্তুমি আগে দাও, আমি শেষে দিব”, 

আমি ক্ষুদ্র পতঙ্গম, 

নর নহি_প্রিক্মতম ! 
আমার সর্বস্ব লও, কৃতাৰ্থ হইব, 
দ্রাড়াও দাড়াও গ্রভো ] পুড়িয়া মরির। 

৯ 


পড়িয়া মরিব-= 
পড়িয়া মূরিতে আসা, 
পুড়িয়া মরিব__মাশা, 
কেমনে এ ভালবায়া নীরবে মহিব ? 
তাই বলি আরো ঢাল, 
ও পূত উজল আলো, 
হইয়া আপনা-হাঁরা ঝাঁপায়ে পড়িব, 
দাড়াও দাড়াও প্রভো! ! পুড়িয়া মরিব। 
১০ 
পুড়িয়া মরিব_ 
তফাতে, বাহিরে থেকে 
হাতে ছুয়ে চোখে দেখে 
যে হয় মে হো'ক্‌ সুখী আমি না পারিব!- 


৬ 


ডং _ কনকাঞ্জলি। 


আমি তব অণু হব, 
তোমাতেই ডুরে রব, 
“তুমি আমি” ঘুচে গিয়ে একই হইব! J 
দাড়াও দাড়াও প্রভো ! পুড়িয়া মরিব। 
১১ 


পুড়িয়া মরিব-_ 
2 অনন্তের সাক্ষী পারা 
দেখ চেয়ে কোটি তার! ! 
বিন্দু আমি সিন্ধু-মাঝে মিলিব মিশিব ! 
ইষ্দেব-পদে প্রাণ 
সশরীরে করি দান, 
: ঈারপ্য, সাধুজ্য, মোক্ষ, সকলি পাইব ! 
দাড়াও দাড়াও প্রভো ! পুড়িনা মরিব'। 


শি 


প্রার্থনা । ক 
১ 
জীবন, মরণ, বিভে| ! কারে আমি চাই 
তুমি তাই স্থুধিছ এখন? 
আমারে জীবন দাও, মৃত্যু কাঁজ নাই, 
চাই না এ অলস মরণ |] 
| 


* রোগ-শষ্যায় লিখিত । 


| 


প্রার্থনা । ৬৩ 
২ 


মরণ চাহি না কেন, কি বলিব হায়! 
এ দেশে তো মরিছে সবাই, 

কেহ সন্ধ্যাকালে-_কেহ ভোরে চলে বায়, 
আমি নয় অবেলায় যাই। 


৩ 


ধনী, দীন, জ্ঞানী, মূর্খ, শমনের করে 
কোন্‌ কালে কে পেয়েছে ত্রাণ? 

আমারি কি মরিবার এত ভয় করে? 
আমারি কি আদরের প্রাণ? 


“প্রবাসী পথিক আমি”, হইবে ফিরিতে__- 
সে কথা কি ভুলে গেছে মন? 

মায়ার সংসাঁর ফেলে চাহি না যাইতে, 
আমারি কি এতই বাধন? 


৫ 


ম’লে কি সাধের ফুল যাইবে শুকিয়ে, 
ছিড়িবে এ বীণা-বাশী-তার ? 

মায়ের নয়ন-জল পড়িবে ঝরিয়ে, 
ব্যথা পাবে, যাহারা আমার ?-_- 


কনকাঞ্জলি 1 
তু 
কোন্‌ অণু কণা আমি, সেই সব তরে 
জগদীশ ! চা’ব এ জীবন ?-_ 


তোমার মঙ্গল ইচ্ছা অমৃত বিতরে, 
তাই নাথ! হউক পুরণ । 


রথ 
মোর ক্ষোভ-_দয়াময় ! জীবন থাকিতে 
রহিয়াছি মৃত জড়প্রায় ; 


তোমার জগতে আদি কিছুই করিতে 
হতভাগা পারিল না হায় ! 


৮ 


আরো ক্ষোভ-_এই তুচ্ছ জীবনের লাগি 
এত চেষ্টা, এত আয়োজন ! 

এত দয়া, এত ল্লেহ, এত ছঃখভাগী, 
এত বক্ষ সহিছে বেদন ! 


মি 


তাই চাই__ সংসারের শত নির্মমতা 
আমি নাথ! সকলি সহিব ; 

তুমি যার, প্রাণে তার কেন কাতরতা ? 
তব নামে বাচিয়া রহিব । 


বিদেটশ। ৬৫ 
১৩ 


সহঅ মরণে, হরি! কার আমে ভয়, 
মৃত্যুঞ্জয় ! স্মরণে তোমায় ? 

কিন্তু এ যে “মহামৃত্যু” কতু নাহি সায়, 
একি শান্তি দিলে অভাগায় ? 


১১ 


জীবন, মরণ, আমি কোন্টারে চাই, 
তাই যদি সুধিছ এখন ; 

খুলে দাও মহাপাশ, খাটিবারে যাই, 
কাজ নাই এ পোড়া মরণ। 


বিদেশে ॥ 


আকাশে মেঘের ছাঁয়।--ঘোর আধারে, 
এসেছি এ কোন্‌ দেশে? চিনিনে কারে ! 
আপনার জন যারা 
কেউ হেথা নাই তারা, 
ভিজিল না তপ্ত বক্ষ করুণা-ধারে, 
কে দানে এনেছি কোথা, চিনিনে কারে। 


কনক্লাঞ্জলি। 


এ বিদেশে পর আমি, তাহে অবেলা, 

বসে আছি এক পাশে হয়ে একেলা ; 
এ দেশে তমাল-শাখে 
কলকঞ নাহি ডাকে, 

না গাজায় দিগন্গন! বাদন্তী মেলা! 
এখানে নরের হিয়া 
রহিয়াছে শুকাইয়া, 

তাহারা কেবলি খেলে নিঠুর খেল! 

পদাঘাতে দান-হৃদি ভাঙ্গিয়৷ ফেল ! 


আমার সে ?স্সেহভুমি” কতই দুরে 
যেখানে বাশরী বাজে সোহিনী সুরে ! 
যেখানে বিকালবেলা 
নির্বরিণী খেলে খেলা, 
স্থুরভি সদীরটুকু বেড়ায় ঘুরে ! 
যেখানে শ্যামল গাছে 
চাপা ফুল ফুটে আছে, 
সবে সবা ভালবাসে পরাণ পুরে, 
আমার সে ঘর বাড়ী, কতই দুরে ? 


যদি মোর ন্নেহভুমি “হ’হাত” ধরা, 
তবুও গে রোগ-শোক-যাতনা-হরা ! 
তবু তাহে স্নেহ গ্রীতি, 
তবু তাহে সুখ-স্থৃতি, 
তবু তাঁহে রাশি রাশি আদর ভরা! 


KT 


চি 


কেন এ সন্দেহ ? 


সেথা যে বিহগকুল, 

তরু, লতা ফল, ফুল, 
আমারি আমারি তারা “নিজস্ব” করা! 
হোক্‌ না সে নেহভূমি পত্রিপাদ ধরা” । 


একেলা রয়েছি আজ পরের দেশে, 
সেই সক মনে মনে জাগিছে এসে! 
শুনিতে সেহের ভাষ 
মরমে অতৃপ্ত আশ! 
অন্ধ আঁখি, রুদ্ধ শ্বাস, কি হবে শেষে ? 
কে জানে বিধির লেখা, 
হবে কি না হবে দেখা, 
কোঁন্‌ স্রোতে কোন্‌ খানে যাইব ভেসে ! 
কৃতান্ত বা দেন দেখা “নদুহৃদ্”-বেশে। 


কেন এ সন্দেহ? 
১ 


ওই নাকি দেখা যায় 
কোটি কোটি স্থষ্টি হায়! 
সুনীল গগনে ক্ষুদ্র তারকা সাজানো ?-- 
দেবতা, গন্ধৰ্ব, যক্ষ_ 
পূৰ্ণ কি ওদেরি বক্ষ 1 
কে জানে রহন্ত আনো কি আছে লুকানো! 


৬৭ 


৬৮ কনকাঞ্জলি। 
২ 


মহা মহীধর সুখে 
আছে চন্ত্ৰমার বুকে ? = 
ছিছিছি সোণার চাদে তাও কি সম্ভব ? 
চন্দ্র-লোকে নাই আলো, 
সকলি বন্ধুর, কালো, 
এণ্ড কি কখন মন করে অনুভব ? 


৩ 


সমীরের স্তরে স্তরে, ৮... 
প্রাণিগণ বাস করে! 7 
শূন্য মহাশৃন্য নাকি জীবের আবাস! 
রবি শশী থাকে স্থির, 
যাতায়াত পৃথিবীর, 
আমরা যা’ চোখে দেখি, সব অবিশ্বাস ! 


ভেদিয়া ভূধর-কায় 
নির্বর বহিয়া যার, 
নিরেট পাথর-মাঝে জল কোথা রহে? ৬ 
উত্তাপে সলিল ছোটে 
মেঘ হ'য়ে শুন্তে ওঠে, 
নে আবার বরষায় ধরাতলে বহে! [ 


/ 


কেন এ সন্দেহ ? ৬৯ 
৫ 


মানব দু'দিন তরে 
এ জগতে বাস করে, 
তবু তার “আমি আঁমি” তবু হিংসা রাগ! 
বিবশ মোহের ভরে, 
-তবু হায়! মনে করে__ 
“সকলে ঘুমিয়ে আছে, আমিই সজাগ” { 


ওঁ 


আজি যথা মরু-মাঠ, 
কালি তথ| রাজা-পাট, 
বিকালের অশ্রগুলি প্রভাতের হাসি 
আজি যাঁ' অমৃত বলি, 
কাঁলি তার বিষে জলি) 
মেই যে সংসারী ছিল, আজি সে সন্ন্যাসী { 


৭ 


পথে পড়া মেয়ে আহা ! 

কালে--রাণী “নুরজাহ।”_= 
দীন কাঙালের মেয়ে ভারত-ঈশ্বরী { 

মহামূর্থ কালিদাস, 

তরি নাম স্ুপ্রকীশ-_4. 
“ভারতীর বর পুত্র” ত্রিভুবন ভরি ! 


9০ 


কমকাঁঞ্জলি । 
৮ 


সকলি সম্ভব হেন; 
তবে রে! সন্দেহ কেন; 
অনন্ত:শকতিময় অনাদি কারণে ?= 
তার লাগি কত উক্তি, 
কত তর্ক কত যুক্তি; 
কত অবিশ্বাস আসে মানবের মনে ! 


৯ 


আমরা! মূর্খের মূর্খ 
গাড়ি আপনার দুঃখ, 
ষ্ঞানমন্রে খুঁজে মরি এক বিন্দু জ্ঞানে! 
ইঙ্গিতে ব্ৰহ্মাণ্ড বার, 
আমি অণু কোথাকার, 
শিথিব তাহার তত্ব_মত্ত অভিমানে ? 


সখী । 
যারে আমি “মোর” বলি, 
সেই নাহি আসে কাছে, 


ভাই ভয় করে, সথি! 
তুমি ফাকি দাও পাছে! 


সখী। 


এখনো রয়েছি বেঁচে 
ওই মুখ-পানে চেয়ে, 
এ দেহে শোণিত বহে 
তোমারি বাতা পেয়ে। 
হৃদয়ে দেবতা তুমি, 
4 কন্মের উৎ্মাহ বল, 
সুখের উৎসব মম, 
বিষাদে আরাম-হুল ; 
এই ভিক্ষা মাগি তোরে 
তু’খানি চরণ ধরি, 
মরমে জাগিয়া থাক্‌ 
এ আধার আলে! করি! 
নিশায় হাসিবে শশী 
খুলি যবে চন্ত্রানন, 
স্বরগ-অমিয় নিয়ে 
বহি যাবে সমীরণ ; 
প্রকৃতি, মাণিক-ফুলে 
সাঁজাবে গগন-ডালা, 


' জালাইবে দিগঞ্গনা 


উজল আলোক-মাল! ! 
নীরব নিজন পুরী 

স্তিমিত আলো ক-রেখা, 
সংনারের অগোচরে 

তুমি আমি র'ব একা; 


৭৯ 


৪২ 


কনকাঞ্জলি। 


ধীরে ধীরে মহানিড্রা 

নয়নে ত্রানিবে ময়, 
(লেখিব পরাণ ভরি 

ও আনন নিরুপম ! 
চলিয়া পড়িব যবে, 

তোরি কোলে মাথা র’বে, 
রল দেখি, সোণামুখি। 

এ কপালে তাঃকি হবে? 


রাধিকা । 


“অকিঞ্চিদপি কুর্ববাণঃ সোঁখ্যহুঃখান্যপোহতি-। 
তৎ তন্ত কিমপি ত্রব্যং যো হি যস্ত প্ৰিয়ে জনঃ ।” 
-ভবভূতি। 
$ 


কি বলিলি__প্রাণসই ! সে কি রাজা মথুরার $ 
ত্যজিয়! এ বৃন্দাবন, 
মাঠে মাঠে গোছারণ, 
দে কি আজ রাজপাটে, পাইয়া রাজত্ব-ভার? 
বল্‌ তোরা ফিরে বল্‌_শ্তাম সে তো রাধিকার! 
bd 
কি বলিলি ব্রজ আজি মনেও পড়ে না তার. 
তুলেছে সে ছেলে-খেলা রাজা হ'য়ে মথুরার ? 


রাধিকা ॥ 


শ্রীদাম সুদাম সনে 
ধেঙ্গু রাখা বনে বনে, 
শয়ন তমাল-তলে, ননী-চুরি- গোপিকার ? 
আজি তার অগণন . 
ধন, মান, বন্ধুগণ, 
তাই তুচ্ছ বৃন্দাবন ভাবে না সে একবার ?-- 
বল্‌ তোরা ফিরে বল্_ শ্যাম সে তো রাধিকার ! 


ও 


ছিড়ির| কি বনমালা যক্ঞস্থত্র গলে তাঁর 1-- 
দোলে না সে শিথিপাখা ছড়ায়ে শোভার ভার? 
খুলিয়া মোহন চূড়া, 
খুলিয়া সে গীত ধড়া, 
পরেছে কি রাজবেশ্র মণিময় অলঙ্কার ৫_- 
আজি সে রাখালরাজে 
সতাকার রাজ-মাজে 
বল্‌ দেখি প্রাপসথি ! হইয়াছে কি বাহার? 
বল্‌ তোর! ফিরে বল্_ শ্যাম দে তো রাধিকার ! 
৪ 


কি বলিলি প্রাণদই ! বামে কি মহিষী তার ?_- 
কাঞ্চন-জড়িত ছট। নীলকান্ত-নীলিমার ? 

কে মে সই! ভাগ্যবতী, 

স্টামেরে পেয়েছে পতি, 
নই কলঙ্কের ভয়, পোড়া লোক-গপঞ্জনার ? 


৭ 


৭8 


কনকাঁঞ্জলি । 


কে বদি সে পদ-মূলে 
গরবে আপনা ভুলে, 
চেবে দেয় রাঙ্গা পায়ে সোহাগের অশ্রধার ?' 
কে গো! সে সুভগা মেয়ে, 
অনিমিয থাকে চেয়ে 
দে বিধুবদন-পানে, হারাইয়ে ত্রিদংসার ? 
কিবা তার যোগ-ধর্ম্ম, 
কিবা তার পুণ্য-কর্ম্ম, 
এ ফল ফলেছে তার কত যুগ তপন্যার ? 
দেবের দুর্লভ মণি 
যে পেয়েছে, সে কি ধনী ! 
হ্তামের জীবনী বাড়ে সিঁথীর সিঁদুরে যার, রর 
সে যে রাজরাজেশ্বরী, 
সহস্ৰ প্রণাম করি, 
শত রাধা নহে তার দাসীযোগ্য। হইবার ! 
শ্যাম সুখী যার সুখে, 
থাক্‌ সে পরম সুখে, 
সে পদে মানসে মম কোটি কোটি নমস্কার, 
থাক্‌ থাক্‌ সুখে থাক্‌, স্যাম সে তো রাধিকার ! 


৫ lh 


সত্য যদি প্রাগসথি ! শ্যাম রাজ! মথুরার, 
কেন তবে ব্রজ্ভর! এ আকুল হাহাকার ? 


রাধিকা ৷ 


ব্ৰজে তার বহ! বাধা) 
ব্ৰজে তার মান সাধা, 

পোড়া ব্ৰজে প্রেমে কীদা, অবিচার, অনাচার ! 
মথুরায় রাঁজনুখ, 
নাহি ব্যথা, নাহি ছখ, 

সেখানে রাধিকা নাই চাদের কলঙ্ক তার! 
শ্যাম সুখে আছে যদি, 
কেন তবে নিরবধি 

ভ্ৰজভর! এ যাতনা--এ আকুল হাহাকার ? 
কেন গো ! মরম-তলে 
এ দারুণ জাল! জলে, 

কেন নয়নের জল বহে হেন অনিবার ? 

বল্‌ তোর! ফিরে বল্‌-শ্তাম সে তো রাধিকার ! 


নু 


সত্য যদি প্রাণসই ! স্যাম রাজা মথুরার, 
যে কাদে সে নাম স্মরি, মুছায়ে দে আঁখি তার; 
বল্‌ গে মা যশোদারে,_ 
নীল যমুনার পারে 
স্থে আছে নীলমণি পেয়ে আজি রাজ্যভার, 
মায়ের “রাখাল ছেলে” 
সে যদি রাজত্ব পেলে, 
তা হ’তে জগতে আর কিবা স্থখ আছে মা'র, 
বল্‌ তোরা ফিরে বল্‌ শ্তাম সে তো রাধিকার ! 


৭€ 


৭৬ 


কনকীঞ্জলি ! 


৭ 


বল্‌ নবি ! পায়ে ধরি, সে কি রাজা মথুরার (= 


বাধা তো শ্যামের আধা, 
পরাণে পরাণ বাধা, 
রাধা-নামে সাধা বীশী, আমি জানি সমাচার; 
শ্যাম গতি, শ্যাম মতি, 
শত জনমের পতি, 
ধরম করম শ্যাম সরবস্থ রাধিকার { 
তার নাম-সুধা-বাসে 
মৃত দেহে প্রাণ আসে, 
স্বরগ মরত মিশি হয়ে যায় একাকার ! 
সে আমার আছে সুখে, 
বল্‌ তোরা শত মুখে, 
উথলিবে পোড়া বুকে অমৃতের পারাবার ; 
পরাণে জাগিবে বল, 
শুকাবে নয়ন-জল, 
নিভিবে আগুন তার অদর্শন-বাতনার, 
বল্‌ শ্তাম সুখে আছে রাজ! হয়ে মথুরার ৷ 


[৭৭ 1 
অসময়ে । 


অসময়ে, দীনবন্ধো ! 

সকলে ঠেলিছে পা'য়, 
ঠেলিও না তুমি প্রভে ! 

দীনহীন অভাগায় । 
নীরবে নিভিছে আশা! 

ভাঁভিছে খেলার ঘর, 
এ সময়ে, দয়াময় ! 

তুমি হইও না “পর”। 
অকৃতী অধমে আজি 

কেহ নাহি ভালবাসে, 
সাধিলে, ন! কথ! কয়, 

ডাকিলে, ন! কাছে আগে। 
মরমে অনল-জ্বাল! 

কেবলি অলিছে তাই, 3 
বাসনা, বাধন খুলে 

সব ফেলে চলে যাই । 
না, না, আমি অণু রেণু 

সিন্ধ-তীর-বালি-কণা, 
আমার এ মোহ কেন 

কেন নাথ! এ যাতনা? 


এমনি হান্থুক শশী 
ঁ লীলাকাশ আলোকিয়া, 


৭৮ কনকাঞ্জলি। 


ভাস্থুক রজত-ছট| 

দশ দিক্‌ উছলিয়! ) 
গাউক্‌ মধুর গীতি 

কাননে পাপিয়াকুল, 
আন্গুক বসন্ত ফিরে 

ফুটুক সুরভি ফুল? 
জগত-মংসার যেন 

চাহে না আমার পানে, 
চলি যা’ক্‌ বহি যা’ক্‌ 

আপন আপন তানে; 
সংসারে “কুগ্রহ” আমি 

চাহিয়৷ দেখিতে নাই, 
হেন অভাজনে, বিভে| ! 

দিবে কি চরণে ঠাই? 


তআোতের ফুল । * 
> 
কমল-মুকুল ওই স্রোতে ভেসে যায়, 
ধূলা-মাখা কালি-মাখা, 
লাবণ্য পড়েছে ঢাকা, 
চঞ্চল সমীর-ভরে ছুটেছে কোথায় ! 


+ একটা পতিতা অল্পবয়স্ক রমণী দর্শনে লিখিত । 


— শি 


¥ 


জ্রোতের ফুল। 


ও যে কলি এক বিন্দু; 
সুমুখথে অকুল সিন্ধু 
হস্কারে গরজে, ধর! গরাসিতে চায় ! 
হয়ে যাবে ছিন্ন ভিন্ন, 
রবে না কে! শেষ চিহ্ন, 
ও তরুণ কচি প্রাণ মরিবে ব্যথায় ! 
হতভাগা শতদল! 
কে তোরে ছিড়িল বল? 
কেড়ে নিয়ে পরিমল, কে দলিল পায়? 
সে পাষণ্ড নির্মম, : 
তার কি ছিল না যম? 
দিল ন! পবিত্র ফুল দেবতা-পুজায়, 
কমল-মুকুল তাই জোতে ভেদে যায়! 
২ 
ভুলিয়া চলেছে ফুল ডুবিয়া মরিতে_ 
কোণা সে রূপের ছটা, 
ভুবন-মোহন ঘটা ! 
“অপবিত্র পদ্মফুল,” কে পারে সহিতে ! 
নিঠুর বাতাস হায় ! 
ডুবায়ে মারিতে যায়, 
ও দারুণ পরিণাম পায়নি দেখিতে! 
বোঝেনি অবোধ হিয়া, 
তাই আগিয়াছে নিয়া 
দেব-ভোগ্য সুধারাশি, পিশাচে পুজিতে ! 


৭৯ 


৮৩ 


কনকাগুলি। 
সরবস্ব যায় ভাসি, 
তবু তার মুখে হাসি ! 
জানে না যে রপাতলে চলেছে ডুবিতে | 
জানে না যে “বিষ-গান, কেবলি মরিতে*! 
৩ 
মহামূর্ বায়ু! তোর নাহি কাণডজ্ঞান, 
কি করিলি মাথা খেয়ে,' 
অমল কমল মেয়ে 
ভামালি পক্ষিল শ্রোতে মিঠুর পাষাণ । 
ও তো আপনার মনে 
ফুটেছিল পদ্াবনে, 
ওর কাণে কত পাখী শুনাইত গান, 
তপন পোণার হাসি 
দিত ওরে ভালবাসি, 
কতই আদর ওর কত ছিল মান ; 
মধুর মলয় বা’য় 
হাত বুলাইত গা*য়, 
ভ্রমর করিত স্্তি খুলিয়! পরাণ, 
বড় সাধ ছিল, মালি 
সাজায়ে পবিত্র ডালি 
দেবের চরণে ওরে করিবে প্রদান ! 
জনম সফল হবে সর্বোচ্চ সম্মান ! 
তোর ও পাযাণ চিত 
হ'ল ন! কি বিচলিত 


ঝোতের ফুল। 


ছিঁড়িতে মে পুত কলি, দিয়ে বজ টান? 
কি করিলি নীচাশয় ! নিরেট পাষাণ ! 


খাস্নে ভাসিয়া ফুল! আয় ফিরে আয় ! 
পৃত “গঙ্কাজল” ঢালি 
ধোয়াইয়া দিব কালি, 

বহিবে পবিত্র রক্ত শিরায় শিরায়! 
আয় রে! গুঁনাব নিতি 
*পতিত-পবিন” গীতি, 

আবার শোভিবি বালা! কমল-মাঁলায় ! 
_ না গো না আমারি ভুল, 
কি সুখে ফিরিবে ফুল, 

আসি এ নিঠর দেশে দাড়াবে কোথার 1 
ওর তরে হেথা মেলা | 
দ্রণা, গালি, অবহেলা, 

কি সুখে ফিরিবে ফুল: কেবা ওরে চায়? 
গাছের উপরে পাখী, 
তারও অরুণ আঁখি, 

উপহাসে টেউ সব দুরে স'রে যায়! 
কণ্টকে আকীর্ণ কুল, 
যাক ভেদে পোড়া ফুল, 

ম’রে যাক্‌, ডুবে যাক জলধি-তলায়, 

ফিরিলে দাড়াবে কোথা, কে উহারে চায় ! 


৮১ 


৮২. 


কনকাঞ্জলি | 


৫ 

কার বুকে রক্ত আছে, আয় চলি আয়! 
একবার বাচি মরি, 
ঝাপ দিয়ে জলে পড়ি, 

দেবতার ফুল কেন স্রোতে ভেসে যায়? 
ধূলি মেখে কালি মেখে _ k 
মাধুরী গিয়াছে ঢেকে; 

দুরস্ত সমীর হায়! অতলে ডুবায় { 
এই বেল! চল ! ফুলে-- 
ধরিয়া আনিগে কুলে, 

পুত মন্দাকিনী-জলে ধোয়াইয়! কায় ; 
সপ্ীবনী মন্ত্র দিয়া 
দে গো! ওরে বাচাইয়া, 

সুগন্ধি চন্দন মেখে দিব দেবতায়, 

কেন গো! দেবের ফুল স্রোতে ভেসে যায় ? 

৬ 

আমাদের ভয়ে ফুল যদি ভেসে যায়, 

যদি অনুতাপী পাপী গতি নাহি পায়, 
বৃথা গান ধন্মগীতি, 
বৃথা ভান, “বিশ্বপ্রীতি', 

আমাদের এ জীবন বৃথা এ ধরায়! 
আয়! তোর! বীচি মরি, 
ঝাঁপ দিয়! জলে পড়ি, 

ধাধিয়া আনিব ফুলে সেহ-মমতায় ; 


সন্তিমে। 


পথ-হার1 দিশা-হাঁরা, 
হইয়! পড়েছে সারা, 
«কটু স্নেহের ছা’য় দীড়াইতে চায় 5 
হাস্থুক অবোধ ঢেউ, 
তা বলে তেব না কেউ, 
পাখীর গরম আঁখি কেইব! ডরায় ? 
শত দোষ অবহেলি, 
স্বণা, রোষ দূরে ফেলি, 
*পতিত-পাবন” বলি আয় তোর! আয়! 
ধরিয়া আোতের ফুল দিব দেবতায়। 


অন্তিমে। 


সিন সায়াহৃবেলা, 
ভাঙিল জীবন-থেলা» 
জার কি ভাকিছ, নখে! পথ ছাড়ি দাও; 
তামসী যামিনী ঘোর 
ঘনায়ে আমিছে মোর 


কি আর বলিব কথা, যাও-_স'রে খাও! 


ও মুখ হেরিলে হায় ! 
কে কবে মরিতে চায় ! 
অনন্ত জীবন পাই-__সেই সাধ আসে, 


৮৪ - 


কনকাঞ্জলি। 


আর দেখিব না নে কি! 
একটুকু থাক, দেখি! 
নিঠুর মরণ ডাকে বেঁধে মহাপাশে ! 


জানি না কোথার যাই, 
জানিতে শকতি নাই, 
জনমের সাধ আশা এই হ’ল শেয়, 
এস কাছে_ আরো কাছে, 
মবি যে গে! বাকি আছে, 
পোরে নি আয়ার আজো বাননার লেশ । 


সৃথ-নাধ সুখ-আগ্া, 
দয়া, স্নেহ, ভালবাসা, 
যাহা দিয়েছিলে, এবে সব ফিরে লও, 
পারি না সহিতে আর 
ও বিষাদ-অশ্রধার, 
আমারে ভুলিয়া যেন তুমি স্থখী হও । 


* সাধে কি যাইতে চাই, 
গ্রথাকিতে শকতি নাই, 
অনন্ত আধার প্রাণে ছাইয়া রয়েছে, 
দেখিও দেখিও- খুলি, 
বুকের পাঁজর গুলি 
কেমনে পুড়িয্না নব অঙ্গার হয়েছে! 


ATE SOE এ, 


EEE 


দুর্গোৎসব | - ৮৫ 


এস কাছে! এন কাছে! 
আঁখি মুদি আসে পাছে, 
প্রাণ ভরে চন্দ্রানন বারেক নেহারি) 
এখনো শকতি আছে, 
আইস! আইস! কাছে, 
যেন ও কোমল কোলে মাথ! দিতে পারি । 


অনন্ত কালের লাগি 
আজি এ বিদায় মাগি, 
জানি ন! মরণ-পরে যাব কোন ঠাই; 
বল দেখি বল তবে, 
তুমি কি “আমারি” রবে ?_. 
মৃত্যু ভুলি অমৃতের দেশে চলে যাই। 


তু্গোৎসব। 
> 


এস মা! আমার বাড়ী জগতজননি ! 
ধরা সাজে রাঁণী-সাজেঃ 

॥ উল্লান-বাজন! বাজে, 

ললিত “সানাই” গা’য় শুভ আগমনী ! 
সারা বর্ষ পথ চেয়ে, 
আজি মারে ঘরে পেয়ে 

জাগিবে এ মৃত দেহে অমর জীবনী। 

ডা 


" কনকাঞ্জলি। 


এস মা! দাসের বাসে, 
শুভাদৃষ্ট যথা আসে, 
বৎসের আহ্বানে যথ! গাভী পয়ন্থিনী, 
এম মা! তেমনি ছুটে জগত-জননি ! 
০২ 
এস মা! আধার দেশ আনন্দে উজলি, 
স্নেহের অঞ্চলে তোর 
মুছিব ন়ন-লোর, 
জুড়াব সকল জাল! “ওম! দুৰ্গ” বলি; 
ও কোলে রাখিলে মাথা 
ঘুচিবে.অমহ ব্যথা, 
মননাধে শ্রীচরণে দিব পুষ্পাঞ্জলি ; 
ভুলিব মা! শোক রোগ-» 
যত অধশ্মের ভোগ, 
আনন-প্রবাহে হিয়া উঠিবে উথলি ! 
তোমারে হেরিলে তার! ! 
হিংসা দ্বেষ হয়ে হারা, 
কোটি কোটি ভাই বোন মিশিব দকলি ! 
এন মা! আঁধার দেশ আনন্দে উজ্গলি। 
১৯ টুন 
এস মা আনন্দ্ময়ি | অধমের ঘরে, 
দেখিব ও অপরূপ 
বিশ্বারাধ্য বিশ্ববূপ-_ 
দেই মুণ্ডি স্বৰ্গ মৰ্ত্য সদা 'পূঞ্জা করে । 


লাশ 


ছুর্গোৎসব॥ ৭. 


সে তো নহে হাতে গড়া, 
মাটি পরে রঙ. করা, 


সে কভু ডোবে না জলে তিন দিন পরে; 


সেবে ছটা অপরূপ! 
সর্বার্থ-সাধিকা-রূপ ! 
পূজিলে পরম গতি প্রাপ্ত হয় নরে, 
এস মা করুণাময়ি! অধমের ঘরে । 
৪ 
এস মা সর্কমঙ্গলে ! এস ভ্রিনয়নে ! 
বিশ্বময় সুপ্রশন্ত 
দশ দিকৃ_দশ হস্ত, 


" বিনাশিছ পাপান্থুরে দশ গ্রহরণে ঃ 


জীবের শিবের লাগি 
ত্রিকাল রয়েছে জাগি__ 

ভূত, বর্তমান, ভাবী, ও তিন লোচনে + 
পশুরাজ-শিরোপরি 
ভ্রীপদ রাখিয়া মরি ! 

দুৰ্জ্জয় পাশব-শক্তি দলিছ চরণে; 
মানবের পুজা-কাম্য__- 
বিদ্যা, ধন, শক্তি, সামা, 

তাই বাণী, লক্ষ্মী, স্কন্দ, গণপতি সনে $ - 
বিচিত্র পবিত্র লীলা, 
যত দেব করেছিলা, 

জাগ্রত সে স্থৃতি আজি মানবের মনে ; 


৮৮ 


কনকাঁঞ্জলি ৷ 


মহাযোগী মহেশ্বর 
আত্মজরী স্মরহর, 
সে দেব পূজিত আজি ভকত-ভবনে ; 
আ মরি! এ মহাপুজা, 
কে না চাহে দশভুজা ? 
পুজে না ও মহাশক্তি কে বা মনে মনে ? 
এস মা! দাদের বাসে কৃপা-বিতরণে। 


কহ মা! কেমনে দান পুজিবে চরণ ? 
দেহে দাও পূর্ণ শক্তি, 
প্রাণে দাও পূর্ণ ভক্তি, 

দাও যোড়শোপচার-__খাহ! প্রয়োজন ; 
যাহা কিছু তব যোগা = 
দেবতার উপভোগ্য, 

দিয়ে যদি থাক মোরে, কর তা গ্রহণ; 
ভকতি-জান্ববী-জলে, 
ধোয়ায়ে ও পদতলে__ 

প্রেমভরে হৃদি-পদ্ম করিব অর্পণ ; 
মা! তোমার আঘীার্বাদে 
দিব আজি মনদাধে 


বলিদান, রাঙা পারে, রিপু ছয় জন; 


জ্বালায়ে উজল প্রীতি, 
আরতি করিব নিতি, 


দুর্গোৎসব । 


হুতি দিব হোমানলে-_আত্মনমৰ্পণ, 
দাও মা! সে উপচার-_ঘাহা প্রয়োজন। 


৬ 

দেখ মা! অনাথ দেশ ত্রিতাপ-হারিণি! 
চেয়ে দেখ ! এই সব__ 
কোটি কোটি শিশু তব 

মুমুযু? কাতর কণ্ঠে হাহাকার-ধ্বনি ! 
ঘরে নাই বস্ত্র অন্ন, 
মনোদুথে মতিচ্ছন্, 

রোগে শোকে পাপে দগ্ধ দিবস রজনী ; 
মা! তোর অমৃত বা'য় 
লাগিয়া এ মৃত গা'য় 

বহুক অমর রক্ত এ ছিন্ন ধমনী 
তোমারি করুণা-বলে 
মুছি নয়নের জলে 

হাঁক আনন্দ-হাসি ভাই ও ভগিনী ; 
তোমা পেয়ে অন্নপূর্ণা! 
অন্ন বন্দে হোক পূর্ণ 

দীন! কাঙালিনী এই ভারত ছুখিনী, 

আয় মা! অনাথ দেশে ত্রিতাপ-নাশিনি। 


৭ 
“মা” এসেছে ধরাতলে কে দেখিবি আয়! 
কে আছিস্‌ মাতৃহীন ? 
কে আছিস্‌ দুখী দীন? 
মা'র কাছে আয়! তোরা ভুলি সমুদায় 5 


৮৯ 


কনকাঞ্জলি। 


আজি নাহি গর্ব, দুঃখ, 
“ধনী, জ্ঞানী, দীন, সূর্খ”_ 
“সবাই মায়ের বাছা” মা'র কোলে আয় ! 
ভাই ভাই বোনে বোনে 
গলাগলি প্রী তমনে, 
আনন্দ-উচ্ছাসে যেন বিশ্ব ভেসে যায়! 
দেবীর সন্তান যারা, 
ছু'দিনের দুখে তারা 
কেন হবে আত্ম-হার। অনাথের প্রায় ? 
আয়! তবে ত্বরা করি, 
নূতন বমন পরি, 
দেখিবি--ব্ৰহ্মাণ্ড গাথা একই সুতার ! 
আয় ভাই! আয় বোন! মা’র কালে আর! 
৮ 
নমো মা! আনন্দময়ি! জগতজননি ! 
নমে! নমো মহাশক্তি ! 
সাধকে শিখাও ভক্তি, 
দাও মা! অভয় পদ সংসার-তরণি। 
নমো নমো! জগদ্ধাত্রি ! 
জগত-পালন-কত্রি! 
বিশ্বমাতঃ ! বিশ্ব, তুমি, সুত্রে গাথা মণি। 
ইচ্ছায় ব্ৰহ্মাণ্ড যার, 
মে অনন্ত শক্তিভার 
কেমনে অবোধ নর বুঝিবে আপনি ? 


4 


দুর্গোৎসব । 


তাই ভেবে দিবানিশি 
মহাজ্ঞানী আৰ্য্য খষি 

প্রচারিল! “হর্গা-মৃভি” ব্রহ্মাও-পালনী_ 
শিশু তাহা নাহি বুঝে, 
হাতে গড়ি মা?রে পুজে, 

হেরিয়া প্রবীণ হানে, “ছেলেবেলা” গণি । 
সাকারা বা নিরাকারা, 
নরে যা” বলুক, তার! ! 

আমি চিনি ম| আমারি, আমারি পাবনী ! 
রাজরাজেশ্বরী-রূপে 
দাড়া’ মা! এ অন্ধকুপে, 

ঢেলে দে’ শ্বশান-মাৰে সুধা সপ্জীবনীঃ 
পেয়ে ওই পদধূলি 
আমরা নীচতা ভুলি, 

প্রীতি করুণার স্রোতে ভাসা’ব ধরণী 1 
তোমারি সন্তান হ’য়ে, 
বৃথা রক্ত মাংস বয়ে, 

যেন নাই যাই ফিরে__দৌহাই জননি ! 

শুভ দুর্মোৎসবে তব মাতাও অবনী। 


“্র্জামঙ্গলমন্গল শিবে সর্বার্ঘবাধিকে | 
শরণ্যেত্রয্ছকে গোঁরি নারায়ণি নমোহস্ত তে”। 


৯১ 


[ ৯২] 
নববধূর প্রতি । 


সীমস্তে সিঁদুর, গলে মতিমালা, 
* মোগার আঁচল বাতাসে উড়ে, 
এস মা সরলা! এস উষা-রাণি। 
দাড়াও কনক-অচল যুড়ে। 


এস আদরিণি ! আন বুক ভরি 
ভকতি মমতা! করুণারাশি, 

ফুলের মতন নীরবে ফুটিও, 
প্রীতির মতন হাসিও হানি। 


ংলার কাননে গ্সেহের কুসুম, 
হাদয়-ভবনে মধুর আলো, 
সুগন্ধি উজল পুত নিরমল, 
কোনখানে নাই একটু কালো। 


তোমার বাতাসে তপত ধরণী 
হউক শীতল আনন্দ-মাথা, 
বাগানে ফুটুক গোলাপ চামেলি, 
আকাশে হাস্থুক জ্যোছনা-রাকা। 


সুযশ তোমার মধুর পবনে 
ছড়ায়ে পড়,ক অবনীময়, 
আকাশে উঠিয়া প্রভাতে পাপিয়া 
গাউক কল্যাণি ! তোমার জয়। 


ূ 1 বিজলী সখী ৷ ৯৩ 


পরশে তোমার, পবিত্র বাসন! 
মরমে মরমে দীড়া’ক আসি, 
ঢালুক দেবতা অমিয়ের ধারা. 
সেই স্রোতে বিশ্ব যাউক ভাসি। 


| এস গৃহলক্মি ! মঙ্গলরূপিণি ! 
Hh বাস সিথি-ভরা সিঁদুর লয়ে, 
হও সতী লক্ষ্মী পতি-সোহাগিনী, 
থাক অন্নপূর্ণা-সেবিকা হায়ে। 


বিজলী সথী। 


১ 
সু মরতে এ ঘন তমসায়, 
আয় মোর্ রাঙা দিদি ! আয় ! 
নব ঘন-ঘটা ছাড়ি 

| আয় রাণি! মোর বাড়ী, 

বসে থাকি দুই বোনে গলায় গলায় ; 
| তুমি রাঙা, আমি কালো, 
| মিলিলে মানাবে ভালো, 
f উজলে সোণার চিক্‌ রেশমী ফিতায়, 
| আয় মোর রাঙা দিদি! আয়! 

কনকাঁঞ্জলি। । 


২ 
ওই দিব্য হাপিমাথ মুখ, 
মাথা বেন ত্রিদিবের স্থুখ ; 
আধার আধার পর 
ঘন আধারের স্তর, 
আঁধারে আঁধারে নাহি ফাক একটুক ! 
তুমি তেদি সে আধার 
হাসাইলে ত্রিসংসার, 


এতই আনন্দে ভরা দেবতার বুক ! 
৩ 


তোমার ও স্বরগের হানি, 
আমি ভাই ৷ বড় ভালবানি ; 
কেনন বিভল-পার! 
হ’য়ে পড়ি মাতোয়ারা, 
মরমে বাজিয়া ওঠে মল্লারের বাশী ! 
যদি বল বজনাদে 
বালক সভয়ে কাদে, 
যদিও মানব-হিয়। চমকে তরাপি, / 
* তবু দেখ ! পুজিবারে 
অসি-করা শ্যামা মা'রে 
কত আয়োজন করে ধরাতলবাঁসী, 


পবিভ্রতা-বীরতার় কে না অভিলাষী ? if 
8 


তাই, দেবি! তোমারে হেরিয়া, 
যায় বিশ্ব পুলকে গলিয়া) 


বিজলী সখী । ৯৫ 


ভ্ামল তরুর মূলে 
শিখী নাচে পাথ! খুলে, 
আবাহন করে তেক শখ বাজাইয়া ) 
চাতক মহান্‌ স্বরে 
তোমারে বন্দনা করে, 
| বন্ুধা সহস্র প্রাণে উঠে উথলিয়া । 
| ; ৫ 
চিরকাল কালে! মেঘে বাদ, 
আকাশের কাঁলিমা-বাতাস ; 
সবি হেন কাঁলো৷ কালো, 
তবু তব রূপে আলো, 
হর পনির আধারে যথা মণির বিকাঁদ? 
| আমি তোঁ কনক-নত| ! 
বুঝি না এ সব কথা, নি 
তুমি কে অমৃতময় ! অমৃত নিশ্বাস? 
৬ 
গুনিয়াছি বজ্রের অনলে 
তব হৃদি চিরদিন অলে !7* 
কে জানে বিধির আশ, 
পদ্মবনে ফণি-বান ! 
E সুন্দর চন্দ্ৰমা কেন রাহুর কৰলে ? 
| অথবা পরশে তব, 
‘ বজ্র, মহাবজ্ঞ, সব 
শীতল তুষার বা হিমাচল-তলে । 


৯৬ 


কনকাঞ্জলি। 


৭ 
যতক্ষণ তব বুকে রয়, 
ততক্ষণ বজে কিবা ভয় ? = 
কিন্ত হায়! কি অদ্ভুত ! 
হ'লে ও হৃদয়-চ্যুত, 
অনল উগারে বাজ মহামৃহ্যময় | 
শঙ্করে পরশি যথা 
কালকুট সুধা,_তথা 
তোমারে পরশি বজ স্গিগ্ধ সুধা হয় ! 
V৮ 
এম দেবি! ভুতল-উপরে, ' 
মানবের অগ্নিময় ঘরে ; 
তোমার অমিয় বা'র 
লাগিয়! বিষাক্ত গা’য় 
হাসুক মলয়ানিল শুষ্ক বন-পরে ! " 
হোক্‌ বজ্ঞানল শান্তি, 
যা’ক্‌ হাড়ভাঙ্গা শ্রান্তি, 
বহুক গীয্যধার! প্রাণের ভিতরে । 
5 = 
দেবি ! তুমি প্বরগ-শোভনা, 
জান না তো নরের বেদনা; 
কি কহিব স্ুরেশ্বরি ! 
দা মোর! বেঁচে মরি, 
নীরবে শুকার কত পবিত্র কামনা; 


বিজলী সখী । 


কি গুনিবে বিধুমুখি ! 
শত দুখে মোরা দুখী, 
সদাই নিরাশ! আনে মরণ-যাতনা | 
১০ 
তাই ডাকি, মরতে আসিয়া 
এ বেদনা দাও ভুলাইর! ৯ 
নিয়ে হাসি-সুখখানি, 
যদি কাছে এস বাণি! 
প্রাণের জলন্ত বহি যাইবে নিভিন্া ; 
দাও দেবি! এই বর__- 
অভাগা অধম নর 
তোমারি মতন হামি উঠুক হানিয়া; 
অমনি পবিত্র আলো 
তাদেরে! মরমে ঢালো, 
পাপ, তাপ, মলিনতা! যাউক মুছিয়া ; 
শান্ত যাহে বজানল, 
দাও সেই হৃদি-তল, 
মানবে দেবতা হ'তে দাও শিখাইয় ; 
তোমারি বাতাসে ধরা 
হউক অমিয়-ভর1, 
নরের অমর প্রাণ উঠুক জাগিয়া । 
১১ 
মরতের আঁধারের ছায় 
আয় মোর রাঙা! দিদি! আয় ! 


৯৭. 


৯৮ কনকাঞ্জলি। 


স্যাম জলধরে ছাড়ি 

এস সবি! মোর বাড়ী, 
প্রীতির অঞ্চলে মম বদা'ব তোমায় ১ 

এ জগতে রাঙা কালে! 

চিরকাল মিলে ভালো, 
শিবের পোণার আভা শ্যামা মা'র গা”, 
আর মোর দিদিম্ণি! আয়! 


অভাগী ভগিনী । 


রখ 
অনন্ত বাদনারাশি বুকে নিরন্তর 
হায়! মোর! কোনখানে যাই? 
তৃপ্তিহীন জ্ঞানহীন জীবন দুর্ভর 
কেন হেন বহিয়া বেড়াই ? 


২ 
তোমর! উঠেছ ভাই ! ভূধরের শিরে, 
দেখিতেছ ব্রিদিব-আলোক, 
আমরা রয়েছি পড়ে নীরধির নীরে, 
এখানে কেবল ব্যথ। শোক । 
৩ 
তোমার হৃদয়-তল নন্দনকানন, 
স্বরগ-বাতাস বহে তা'য়ন, 
কনকের পারিজাত ফোটে অগণন, 
স্বরগের পাখী থান গার। 


ne. 


১০০ 


কনকাঞ্জলি। 


৯ 
করুন করুণাময়_-তোমরা সবাই 
চিরদিন সত্য সুখে রও, 
গালি দাও, ঘ্বণা কর, আমাদেরি ভাই, 
তা’ বই তো “পর” কতু নও । 


যোগিনী । 


নিত্য তুমি সুধাও সখি! 

আমার কেন যোগ-সাধনা ; 
বোল্বো ব'লে মনে করি, 

বল্‌্তে পোড়া মুখ ফোটে না। 
দেখনি কি প্রিয়সখি ৷ 

মা আমাদের কাঙালিনী, 
পরের দ্বারে ভিক্ষা করে 

অশ্রমুখী অভাগিনী । 
মলিন বদন, মলিন বসন, 

দুই নয়নে ঝরে জল, 
প্রাণের মাঝে আরও বাজে, 

সেথায় জলে বভ্রানল। 
তারে দেখি “আহা উহু* 

করে সবাই ধরণীতে, 
কিন্ত কেহই মিলে না সই! 

প্রাণের ব্যথা ঘুচাইতে। 


যোগিনী। 


আমরা এত ভাই ভগিনী, 

সব গুলো! জীয়ন্তে মরা, 
পঁচিশ কোটি জীবন্ত 

আছি মায়ের কোলে ভরা । 
কি সুখে আর জীবন রাখা, 

কি আশে আর র’ব ঘরে? 

সে কিসে ভাই ! আরাম পাবে? 

জননী যাঁর ভিক্ষা করে। 
ধিক্‌ ধিক্‌ তার রাজোপাধিঃ 

আলবর্ট-টেড়ি করা, 
ধিক্‌ ধিক্‌ তার সাটিন বডী, 

হীরা মুক্ত! মাণিক পরা। 
আর কিছু ন! পারি যদি, 

আপ্না দিব মায়ের তরে, 
দেখ্বো আমার রক্ত দিলে 

যদি বা বিধি ক্বপ! করে। 
মাঁয়ের তরে বুকের রক্ত 

কে দিবি রে! হেথায় আয় ! 
মায়ের লাগি পরাণ দিলে 

লক্ষ কোঁটি পরাণ পায়! 


# i 


জগন্মাতার বরে যবে 
ন! আমাদের “রাণী” হবে, 


১৩৩ 


১০২ 


কনকাঞ্জলি | 


আমাদের মা'র চরণতলে 

মাথা লুটি পোড়বো৷ সবে | 
দেখবে যে দিন উঠ্বে বেঁচে 

পঁচিশ কোটি ছেলে মেয়ে, 
বিশ্ব র'বে অবাক্‌ হ'য়ে 

ৃ মায়ের পানে চেয়ে চেয়ে। 

সেদিন সথি! ঘরে যাব, 

এ সাধন! সিদ্ধ হবে, 
সেদিন সখি! মৃতদেহে 

অমর জীবন পাব সবে! 
শিশুর তো তাই ! আর কিছু নাই 

মাঁ’র দু’খানি চরণ বিনা, 
কিসের ভজন কিসের সাধন 

এখন তুমি বুঝলে কি না? 


দগ্ধ লিপি । 


সেই যে গিয়েছে চলে বসন্ত সোণার, 
ছিল তবু শু ফুলে গা’র গন্ধ তার! 
আজি যে আকুল বায় 
সেই ফুল উড়ে যায়! 
বসন্তের সুথ-স্থৃতি কে জাঁগাবে আর ? 


নি 


দগ্ধ লিপি । ১০৩ 


কেমনে খুলিয়া প্রাণ 
কোকিল গাহিত গান, 
কেমনে করিত অলি মধুর বঞ্ার ঃ 
কেমনে আতর মাথি 
মল্লিকা খুলিত আঁখি, 
কেমনে আসিত বায়ু বহি সথধা-ভার ; 
সেই কথা আগা গোড়া 
ওই ফুলে ছিল পোরা, 
ছিল ও শুকানো দলে গা’র গন্ধ তার ! 
বরষায় ঝটিকায় 
সে ফুল উড়িল হার! 
বসন্তের সে কাহিনী কে শুনাবে আর! 
ওরি বুকে লুকি’ ছিল ছায়াটুকু তার ! 


সেই যে গিয়েছে নিভে সুখের জ্যোছনা, 
গিয়েছে সেহের ভাষা, 
ফুরায়েছে সাধ আশা, 

ঘুচিয়াছে সেই সব প্রাণের কামন1! 
তবু যাহা ভর করি 
জগতে ছিলাম পড়ি, 

ছিল যাহা তপ, জপ, কামনা, সাধনা; 
হারাণো পুরাণ রেখা, 
যার মাঝে ছিল লেখা 

দেই স্সেহ প্রীতি, দেই অভয় সাস্তন!; 


১০৪ 


কমকীঞ্জলি। 


যার সুখ পরশনে 
সে সবি পড়িত মনে, 
মধুর মধুর স্মৃতি যথা ফুল-কণা ! 
সেই পত্র গেল পুড়ি, 
(নিঠুর অনলে পড়ি,) 
দিয়ে গেল পোড়া বুকে দারুণ যাতনা! 
জীবনের সবি গেল, জীবন গেল না! 


এ গোড়া জগতে মোর সবি পুড়ে যায়_ 
জীবনে জীবনী যাহা, 
“অক্ষর অমৃত” আহা ! 

প্রবাহিত যে তরঙ্গ ধমনী-শিরায় ! 
নয়নে নয়নে রেখে 
পলকে পলকে দেখে 

পোরে না যে সাধ আশা অতৃপ্ত হিয়ায় ! 
নিরমম চিতানলে 
তাও পোড়ে তাও জলে, 

মিলে ন! কো তার চিহ্ন এ মর ধরায়! 
আর এই গ্রীতি-পত্রঃ 
স্থৃতি-মাথ। প্রতি ছত্ৰ, 

অক্ষরে অক্ষরে যার সুধা উথলায়ঃ 
নিঠুর আগুন হায়! 
তারেও চিবায়ে খায়! 

একটী অক্ষর তাঁর এড়াতে না পায়! 


আসিবে কি? ১৪৫ 


সে মমতা, সে সোহাগ, 
সে প্রদীপ্ত অনুরাগ, 
কিছুর একটা দাগ রাখে না কোথায়! 


এ পোড়া জগতে হায় ! সবি পুড়ে যায় ! 


হায় !_ 
এত যতনের নিধি 


ভাঙিয়! চুরিয়া হৃদি 
জনমের মত যদি দিয়েছি বিদায়, 

আয় ভন্ম ! বুকে রাখি, 

আয় ভন্ম ! প্রাণে মাখি, 
আয় ভন্ম ! তোর সনে পুড়ি গে চিতীয় ; 
সুধা-মাথা লিপি মোর কেন পুড়ে যায়? 


শা 


আসিবে কি? 


সখি রে! এ মৃতদেহে ফিরে আসিবে কি প্রাণ? 


আবার শীতের শেষে 
বমন্ত বিনোদ-বেশে 
ঢেলে দিল স্ঠটাম-ছটা ছেয়ে গেল ধরাখান ॥ 
হাসে বন তরু লতা, 
জাগে ফল ফুল পাতা, 
বদি সহকার-শিরে কলকণ গার গান; 


১০৬ 


কনকাঁঞ্জলি। 


সেই সব ফিরে ফিরে, 
আসে দেখি ধীরে ধীরে, 
আমারো এ দেহে সখি! আসিবে কি নব প্রাণ? 
সেই সাধ, সেই আশা, 
ভক্তি, সেহ, ভালবাসা) 
ইষ্টদেব, ইষ্টমন্তর, সেই দান, প্রতিদান, 
সেই অশ্রু, সেই সুখ, 
সেই হাসি, সেই মুখ, 
আবার এ ধরাতলে হবে না কি অধিষ্ঠান ? 
সে আনন্দ, সেই প্রীতি, 
লুক ধা রেখেছে স্থতি, 
পুন কি সে সব এসে বাড়াইবে তৃপ্তি টান? 
বল না, এ মৃতদেহে ফিরে আসিবে কি প্রাণ? 


ভিক্ষা । 


আমি শুধু আমারে লইয়া 
আর বিভে1 ! পারি ন! থাকিতে, 
খুলে দাও মরণের দ্বার, 
চলে যাই কাঁদিতে কাঁদিতে । 
এ ব্ৰহ্মাণ্ড অনন্ত বিস্তৃত, 
তাহে এক ক্ষুদ্রতম আমি; 
তাই লঃয়ে-সকলি আমার, 
একি কথা অথিলের স্বামি ! 


|, 


০০ বা 
৩ 


A" 


ভিক্ষা [| | ১০৭ 


তোমার এ নাট্যশালা-মাঝে 

আমি এক খেলার পুতুল, 
তোমার এ নন্দন-বাগানে 

আমি অতি ক্ষুদ্র যুই ফুল ! 
তা’ বলে কি অধম সন্তানে 

ক্ষান্ত আছে তব ন্লেহ-কণা ? 
গ্তুচ্ছ” বলে*আমারে কি তুমি 

প্রাণ ভরে দয়! করিছ না? 
প্রভাতে কি এ দীনের তরে f 

হাসে না মে কনক তপন? 
ভাদে না কি সন্ধ্যার ললাটে 

চারু চন্দ্র ভুবনমোহন ? 
বরয| কি আনন্দে উছলি 

ঢালে ন৷ সে প্রাণ-গলা জল ? 
পাপিয়ার মধুমাথা গানে 

সুখে আমি হই না বিভল? r 
রসন্তের গ্রাম উপবনে 

ফোটে না কি কুন্ুম-স্থন্দরী ? 


*ব্হে না কি ম্লয়-পবন 


দশ দিকে অমিয় বিতরি? 


স্নেহ, গ্রীতি, ভকতি, মমতা 
এ বুকে কি উঠে না উথলি? 


প্রাপ্য যাহা মর মানবের 
আমারে কি দাও নি সকলি ? 


১০৮ 


কনকাঞ্জলি । 


আঁমারে কি দাও নি শকতি 
তোম! লাগি যা’ পারি করিতে ? 
তোমার ও পবিত্র জ্যোছনা 
দাও নি কি এ বুকে ভরিতে ? 
দেছ দেছ সবি দেছ দানে, 
কেমনে করিব অস্বীকার ? 
অভাগার যাহা কিছু আছে, 
দীননাথ ! সকলি তোমার । 
কেন তবে উর্ণনাভ সম 
আপনার জালে বাধা রই ? 
তোমার এ প্রেম-রাজ্যে, কি গে! 
প্রেমময়! আমি কেহ নই? 
আমি শুধু আমারে লইয়া 
নিরজনে র’ব কি কাঁদিতে ? 
তোঁমার এ সেহের ভবনে 


আমারে কি দিবে না খাটতে? ' 


বনে বনে বনফুল তুলি 

হার গেঁথে পরিব গলায়? 
মেখে তাহে সুরভি চন্দন, 

দিব নাকি দেবতার পায়? 
তোমার স্বর্গীয় জ্যোতি দিয়ে 

বাড়াবে না এ হীন পরাণ? 
তব পদে নীচতা, লাঁগসা, 

আমি কি দিব না বলিদান ? 


২, as 


আমি কি পাঁগল ? ১৩৯ 


জগতের ধূলি কালিমাঁর 

আমার কি পিপাঁস! জাগিবে ? 
তুমি শিব অনন্ত সুন্দর, 

মোরে ছেড়ে দুরেই রহিবে ? 
নানা নাথ! আমি তে! পারি না 

সে বিষম ভাবনা ভাবিতে, 

আমি শুধু তোমাতে মজিয়া 

প্রেম-জোতে চাহি গো ডুবিতে ! 
ক্ষুদ্রতম শকতি যা’ মম | 

তব কাযে তাই হোক্‌ ক্ষয়, 
তোমারে “আমারি” ভেবে যেন 

এ পরাণ তোমাতেই রয়। 
ভুলে গিয়ে নশ্বর কাঁমন! 

নিত্য ধনে সঁপিব জীবন, 


দাও ভিক্ষ'_হোক্‌ এই দাস 
জগতের আপনার জন | 


আমি কি.পাঁগল ? 


আমি কি পাগল ? 
চাদের মধুর আলে 
কার নাহি লাগে ভালো, 
কে না চাহে দেখিতে দে ফুল শতদল ! 


১৪ 


১১০ 


কনকাঞ্জলি । ! 


হাসিলে বিজলী মেয়ে, ূ 
কে না তারে দেখে চেয়ে, f 
দারুণ নিদাঘ-দিনে কে না চাহে জল? l 
কোন যোগী ধ্যান-ভরে ৃ 
নাহি চায় বিশেশবরে, 
কেন না খোজে জীবনের চির-লক্ষ্য-স্থল ? 
তবে আমি, সেই মুখ, | 
(স্মরি” যা উথলে বুক, . 
সোণার মন্দার-ভর! দিব্য পরিমল ! 
বিশ্বের সৌনদরয্য-সার, 
অমূল্য মাণিক-হার ! ) 
মত দেখি তত বাড়ে পিপাসা প্রবল ; 
সেই মুখ যদি হায়! 
নাহি কোথা দেখা যায়, 
তবু তা’ ভাবিয়! যদি বহে আখি-জল; 
তোমর! আপিয়া হেন 
“উপদেশ” দাও কেন? 1 
পবৈরাগ্য” “অনিত্য” মোরে শুনায়ে কি ফল ? 
তোমরা “দেবত্ব” পাবে, 
পুলকে শ্বরগে যাবে, 
আয়ার কপালে হবে আধার কেবল ; ৮ 
হোক্‌ না-_সে মুখ স্মরিঃ 
যে আরামে কেঁদে মরি, 
কি ছার তাহার কাছে তপস্তার বল? 


নির্বরিণীর কবি । ১১১ 


আমারে বৈকুঠ-গীতি 
স্থৃতি তো শুনায় নিতি, 
পরাণ গলিয়া হয় গঙ্গা নির্মল! 
ভেসে যায় পাপ তাপ, 
মলিনতা, মনস্তাপ, 
তরক্ষে তরঙ্গ তাহে ছোটে অবিরল! 
এ সব “অনিত্য” মোর ? 
তোমাদের গার জোর! 
আমার শাশ্বত সত্য, সে পদ-কমল ; 
তাই ভেবে বেঁচে রব, 
তাই পূজে সুখী হব, 
তাতেই থাকুক হিয়া অটল অচল$ 
ছাড়ি জীবনের লক্ষ্য 
কেবা চায় শুন্য বক্ষ ? 
কে ডুবায় ইষ্টদেবে জলধির তল? 4 
তোমর! পাগল নও--'আমিই পাগল ? 


নির্বরিণীর কবি। 


> 


মৃণাল! 


অমৃত-নির্বঝরে তব 
ডুবে গেল মোর হিয়া, 
পারি না তো আপনারে 
রাখিবারে সামালিয়া ! 


১১২ 


কনকাঞ্জলি ॥ 


- ২ 
কোন তপোবনে তুমি 
কোথাকার শকুন্তলা, 
গাহিছ মঙ্গল-গাথা 
সাধা বীণা সাধা গলা? 
৩ 
তুমি কি স্বরগ-পাখী 
বসিয়! মন্দার-ডালে, 
বাসস্তী রাণীকে ডাক 
মধুর বসন্ত-কালে ? 
8 
কিম্বা বুঝি দেব-বালা 
ভ্ৰমি মন্দাকিনী তীরে, 
গাহিয়! ত্ৰিদিব-গীতি 
শুনাইছ অবনীরে ? 
৫ 
কে জানে কেমন তুমি ? 
কেমন তোমাঁর বানী ? 
কেমনে নীরস বুকে 
পিন্ধু বহাইলে আসি ? 
be) 
উষার আ'কাশ-তলে 
শুনেছি পাপিয়া-গীতি, 
দেখেছি ফুটিতে কত 
বেলি যুই নিতি নি ৯ 


সম 


তত 


নির্বরিণীর কৰি। 


নি 
চাদের মধুর হাসি 

দেখেছি সাজের ভালে, 
পেয়েছি মন্দার-গন্ধ 

খুকুর গোলাপী-গালে। 

৮ 
তাহে তো আপনা এত 
ফেলি নাই হারাইয়া, 

এ পনির্বর” বহি যায় 


প্রাণ মন কেড়ে নিয়া! 
ন্‌ 


এস তবে ন্নেহময়ি ! 
আরো! কাছে এস সরে, 
পরাণে পরাণ রেখে 
এক বিন্দু থাকি মরে! 
১০ 
আবার জাগিব যবে, 
দেখিব এ বসুন্ধরা 
দয়া, ধৰ্ম্ম, পবিত্রতা 
অদৃত-নির্বরে ভরা! 
১১ 
পাপ, তাপ, দুর্বলতা, 
সকলি হয়েছে হত, 
সারাটা জগত যেন 
শারদ জ্যোছন। মত! 


১১৩ 


১১৪, 


কনকাঞ্জলি ॥ 


১২ 
কোটি ক গাহিতেছে: 
জগতঙ্জন নী-গাঁন, 
সবাই বিশ্বের হিতে 
ঢালিয়! দিয়াছে প্রাণ ৷ 
১৩ 
সে জগতে তুমি আমি 
হয়ে বাব আত্মহারা, 
শিরে, মা আনন্দমরী 


ঢালিবেন প্রেমধারা ! 
১৪ 


এস তবে স্নেহময়ি ! 
আরো কাছে এস সরে 
পরাণে পরাণে মেথে 
মন সাধে থাকি মরে 1 
১৫ 
কি আছে আমার, তোমা 
“প্রতিদান” দিব তাই ? 
দিতে বা কি আছে বাকি ? 


আমি যে আমাতে নাই ! 1 
১৬ 


তবু বদি চাও কিছু 

পেতে দাও করতল, 
রেখে যাই ছুই ফৌটা 

প্রাণগলা আখি-জল। 


< 


59 শা 
তুমি। 


আরাধ্য উপাপ্ত পূজ্য তুমি কি দেবতা! সেই ? 
ছাড়িয়া অমঁরাবতী ভূতলে আসিলে এই ? 
কনক বসস্তে যবে ফুটিত বিমল রবি, 

আসিত কি এ পরাঁণে তোমারি বিমল ছবি ? 
চাহিয়া শারদাকাশে দেখিতাম পুর্ণ শশী, 

ও সরল মুখখানি তাহে কি থাকিত পশি? 
শুনিতাম আনমনে পিক পাপিয়ার গান, 
জাগিত কি তারি মাঝে তোমারি পবিত্র তান? 
নব নীল বরষায় আসিত কি ভাগি ভাসি, 
অনন্ত উচ্ছবাস-ভরা তোমার মহিমারাশি? 
আমার বাগান-মাঝে ফুটিত যে সব ফুল, 
তোমারি লাবণ্য সে কি, তুমি কি সকল মুল ? 
শ্মশনে-_তোমারি নামে দিয়া আত্ম-বিসঙ্জনঃ 
আমি কি এ শত বর্ষ করে আছি জাগরণ? 


শশী 


ফটো বিচার । 


তুই আর আমি ভাই ! ছবির ভিতর? 
তাই বোন দুইজনে 
বসে আছি এক সনে, 
এ'কেছে স্থখের চিত্র কৃতী চিত্রকর ; 


১১৬ কনকাঞ্জলি। 


অনন্ত সন্তোষ প্রীতি, 
সুখ-মাখ! শুভ স্মৃতি, 
রবে এই ছবি-মাঝে হইয়া অমর, 
এই দিন, মাস, সবে 
কোন্‌ দূরে পড়ে রবে, 
আমরা মিলিয়া রব অনন্ত বৎসর, 
তুই আমি র’ব এই ছবির ভিতর । 


২ 
সাধে কি এ ছবি দেখি অতৃপ্ত অস্তর, 
তুই আমি এক সনে, 
আনন্দ ধরে না মনে, 
তৃপ্তিহীন এ বাসন! মরম ভিতর ; 
কি দেখে গিয়েছি ভুলে, 
বলিতে পারিনে খুলে, 
তুই এ রহস্ত ভেঙে বল্‌ অতঃপর, 
দেখিলি তো ছুী ছবি, কে হেন সুন্দর ? 


৩ 


বল্‌ ভাই ! ছুজনের কে হেন সুন্দর ? 

চাহিতে কাহার পানে 

উল্লাস উথলে প্রাণে 2 
কার মুখ শরদের কচি শশধর ? 

সংসারের শত জ্বালা, 

শত কালকুট ঢালা, 


ফটো বিচাঁর ৷ ১১৭ 


তুলি চেয়ে কার চোখে-নীল ইন্দীবর ? 
বল্‌ দেখি দুজনের কে হেন সুন্দর ? 

বল্‌ ভাই! দুজনের কে হেন সুন্দর ? 
কার মধুমাথ! হাসে 
প্রভাত-কিরণ ভাসে, 
বিরাজে বাসন্তী উষা! সুমেরু-উপর ? 
কার তরে সন্ধ্যাকালে 
প্রকৃতি সোণার থালে 
আনে উপহার হীরা-মাণিক-নিকর ? 
বল্‌ দেখি দুজনের কে হেন সুন্দর ? 
৫ 
বল্‌ ভাই দুজনের কে হেন সুন্দর? 
সোগামুখী দিগঙ্গন! 
কারে করে অভ্যর্থনা, 
কার মুখ চেয়ে হাসি হাসে স্ুধাকর ?' 
আনন্দ জাগা'তে কার 
স্ুখময়ী বর্ষার 
প্রাণ গলে ঢেউ চলে তর তর তর? 
বল্‌ দেখি দুজনের কে হেন সুন্দর ? 


৬ 
বল্‌ ভাই! দুজনের কে হেন সুন্দর % 
আজিও মরত-বায় 
লাগে ন কাহার গা'য় 
স্বরগ-সৌরভ ভরা কার কলেবর ? 


১১৮, কনকাঞ্জলি ৷ 


জগতের পাপলেশ 

পরশেনি কার কেশ, 
কে সে দেবৃতার শিশু, কে সে মনোহর ? 
বঙ্গ দেখি দুজনের কে হেন সুন্দর? 


এ 


বল্‌ ভাই! দুজনের কে হেন স্থন্দর ? 
সরলতা মধুরত1 
মিশিয়া রয়েছে কোথা ? 
প্রীতি, পবিভ্রতা-_বাহা তরিদিব-উপর, 
-_মাখিয়া কাহার হিয়ে 
বিধি দেছে পাঠাইয়ে, 
দেখা'তে এ মর পুরে দেবের আদর? 
বল্‌ দেখি দুজনের কে হেন সুন্দর ? 


৮ 


বল্‌ ভাই ! ছুঙ্গনের কে হেন সুন্দর? 
হেরি কার ক্ষুদ্র দেহ 
বুকে ওঠে প্রীতি স্নেহ, 

মরমের তারে তারে বাজে সপ্তশ্বর ! = 

বল্‌ দেখি কার রূপ 

প্রাণতোষ অপরূপ ! 

অনন্ত সন্তোষ লভে বিরক্ত অন্তর, 

বল্‌ কে আমার চোখে এমন সুন্দর ? 


১১৪ 


জজ ৮... 


, * কলিকাতা দিটিকলেজে 


লিখিত। 


জভাগা বালক । 


» 
বল্_কে আমার চোখে এমন সুন্দর ? 
যদি তার ছবি নিয়ে 
প্রাণে রাখি মিশাইয়ে, 
পশিবে কি তার ছটা আমারো ভিতর ? 
তারি মত নিরমূল 
হবে কি এ হৃদিতল, 
পুন কি রে স্েঙে চুরে গড়িবে ঈশ্বর ? 
এই আমি তারি মত হব কি সুন্দর ? 


অভাগা বালক | % 
১ 
তারাও মায়ের ছেলে, বাপের সন্তান, 
তারাও বিধির কার্যে 
এসেছিল নর-রাজ্যে, 
উন্নতি, পূর্ণতা তরে তাদেরো পরাণ, 
তারাও মায়ের ছেলে, বাপের সন্তান । 
২ 
তাদেরো উদরে ধরে অভাগী জননী, 
শৈশবে সে সোণামুখ 
হেরি উছলিত সখ, 


১১৯ 


মুক ও বধির বালকদের শিক্ষালাভ উপলঙ্ষো 


১২০ 


কনকাঁঞ্জলি । 


আদরে মা চুমা দিত বলে “যাদুমণি*, 
ভাদেরো৷ সোহাগ কত করিত জননী ! 
৩ 


বাপের হৃদয়ে আশা উঠিত উথলি, 
ছেলে হবে সুসন্তান, 
সাধু, জ্ঞানী, কীন্তিমান্, 
বংশের গৌরব হবে “বংশধর” বলি, 
বাপের কতই আশা উঠিত উথলি ! 

হা অভাগা ! মাঃর দেই অঞ্চলের ধন, 
বাপের নয়ন-মণি, 
বান্ধবের স্থখ-খনি, 
জীবন্ত শোকের ছবি !__এ কি বিড়ম্বন ? 
সয় কি এ দুঃখ-জ্বালা ? 
সেই ছেলে বোবা কালা! 
সুখদাধ-তরু হায়! সমূলে পতন ! 
অনন্ত শোকের ভর! হৃদয়ের ধন ! 
৫ 
হতভাগা শিশু! তোরা এ ভব-ভবনে 
কেন এসেছিলি বল, 
অশরণ দুরবল ! 
হা কুগ্ৰহ ! “গলগ্রহ” পরে করে মনে ! 
চাহিতে ও মুখ পরে, 
মা বাপের আখি ঝরে, 


চিক 


অভাগা বালক । ১২১ 


কভ বিভীষিকা জাগে জাগ্রত স্বপনে " 
ভারা চায় চলি” যেতে সুদুর বিদনে 


৬ 
হায়! কি ক্ষো্ভর ভর। ও কচি পরাণ! 
একটা দিনের তরে 

-ডাকিলি না “মা মা” করে, 
বলিলি না. “বাবা” কথা অভাগা সন্তান ! 

শত রোগ-শোকে মরি, 

তবু মা বাণারে ন্মরি” 
সরুন আগুন যেন হয় নিরবাণ, 
নকছু জীনিলি না তোর! অভাগ! সন্তান ! 


যুঝিলি না নর-হৃদে কি যে সাধ আশা, 


ভাই, বোন, সাথি-মনে 
খেলা-ধূলা-আঁলাপনে 
পারিলি না ঢেলে দিতে গ্রীতি ভালবাসা; 
পাইয়! মানব-প্রাণ 
চিনিলি না ভগবান্, 
«কথার কাঙাল” হ’লি, শিখিলি না ভাষা, 
বুঝিলি না মানবের কি যে সাধ আশা । 


৮ 
এ হেন বিষাদপুর্ণ ভাগাহীন প্রাণ _ 
বাড়াতে জীবের জালা 
এই মৰ বোবা! কালা 
কেন গো জগতে তুমি দিলে ভগবান? 


১১ 


১২২ কনকাঞ্জলি। 


খুলে কি বলিব আমি, 

তুমি তো অন্তরবামী, 
তোমারে যে ক'বে লোকে “নিঠুর পাষাণ 
এদের পাঠালে ভবে কেন তগবান্‌? 


৪ 


না! না!__মোরা হীনমতি কুদ্রাশয় নর, | 
জানি না বুঝি না হরি! 
fe তোম়ারেই দোষী করি, 
ভারি না যে তুমি নাথ ! করুণা-দাগর; 
এ যে দেখি তব বরে 
পিটি-কলেজের ঘরে 1 
বোবা-শিশু-মুখে আহা! ! ফুটিছে সুস্বর ! 
ধন্য ধন্য প্রেমময় দয়াল ঈশ্বর! | 


১০ | 


অভাঁগারা কথা কয় চিরদিন পরে, 
চির সাধ মিটাইয়ে 
শিশুক% প্রকাশিয়ে 
গা” বলিয়া ডাকে আজি সোহাগের ভরে; - 
আনন্দে পাতিয়া হাত 4 
বলে “ও মা ! দাও ভাত” ূ 
শুনিতে শিহরে দেহ, চোখে জল বরে! | 
বোবা ছেলে কথা কয় এত দিন পরে । | 


ক 


অভাগা বালক ৷ হত 
১১ 


কে জানে তোমার লীলা, লীলাময় হরি ! 
তব বরে দয়াময়! 
সকলি সম্ভব হয়, 
আমর] বুঝি না তাই একে আর করি। 
অধম, জীবস্ত জড় 
বোবা কালা হীন নর 
লেখে, পড়ে, ছবি আঁকে, কি আনন্দ মরি! 
মা বাপের বুকে ছোটে সুখের লহরি। 
১২ 
ডারাও সহস্র ধন্য, মিলি যে ক'জন 
এই সব অভাজনে 
ন্েহভরে সযতনে 
পশুত্ব ঘুচায়ে দেন মানব'জীবন। 
শত ক্লেশ অবহেলি 
বিদ্ব বাধা পায়ে ঠেলি 
বিধির আদেশ শুভ করেন পালন, 
ধন্ত এ উদ্যম আশা-ধন্য এ সাধন। 
১৩ 
আমি ডাকি, আয় তোরা দেশীয় জননি ! 
যার কোলে ছেলে আছে, 


পরের ছেলের কাছে 
মায়ের হৃদয় নিয়ে আর রে! এখনি; 


১২৪ 


কনকাগুলি ॥ 


মাতৃ-হদয়ের নেহ 
অভাগা বালকে দেহ, 

মরতে যে মার মায়! সংসারপালনী ॥ 
আগি করি আবাহন; 
দেশীয় ভগিনীগণ ! 


আয় রে! এদেরে! হ'তে সৌদর! ভগিনী? 


ভন্্ীভাব সুধাধারা 
হৃদয়ে পালিছে যারা, 
আন্ুক ছুটায়ে তার! প্রীতি-স্রোতসশ্বিনী ; 
নারী-হৃদি যার আছে, 
আয়! সে ব্যথীর কাছে, 
ঢেলে দে মমতা, দা, ভারতব!সিনি ! 
রমণী “অবলা দীনা” 
রমণী “শকতিহীনা”, 
তা ব'লে রমণী নহে “নিরেট পাষাণী” ও 
দেশের পুরুষগণ 
সঁপি দেহ, ধন, মন 
খাঁটিছে এদেরি তরে দিবস যামিনী ; 
রমণী কেমনে সবে, 
কেমনে নীরবে র'বে, 
তার] যে শিশুর মাতা, ভ্রাতার ভগিনী, 
তাই ডাকি, আয় হেথা ভারতবাপিনি ! 


i 


০5388 


শ্মশীনের খোকা । 
১ 
পড়ে আছে কচি ছেলে ভীষণ শ্বাশানে, 
মা বাপ ভগিনী ভাই, 
কেউ তার কাছে নাই, 
আর সে সোণার হানি ভাসে না বয়ানে ! 
মরি ! এ অমূল্য নিধি 
খালি করি কার হৃদি 
শ্মশানে রয়েছে শুয়ে, ভয় নাই প্রাণে, 
পড়ে আছে কচি খোক। ভীষণ শ্মশানে । 
২ 
দিনে হেথা অন্ধকার, 
বিছানো মড়ার হাড়, 
চিতার আগুন অলে ধক্‌ ধক্‌ করি; 
শৃগাল কুকুর ছোটে, 
আকাশে চিৎকার ওঠে, 
এখানে মায়ের বাছা কেন এলি, মরি! 
৩ 
চল্‌, যাদু! ঘরে চল্‌, 
চাদ মুখে কথা বল্‌, 
ক্ভাগী জননী তোর আছে পথ চেয়ে; 
সে যে তোরে রেখে বুকে 
শত-চুমো দিত মুখে, 
সবি মে ভুলিয়াছিল, তোরে কোলে পেয়ে! 


২/ 
রে 


কনকাঞ্জলি ৷ 


৪ 
চল্‌ বাছা ! ঘরে ফিরে, 
“মা” ব'লে সে দুখিনীরে 
ডাকিবি পরাণ ভরে, হারাইয়া তোরে 
কাদা-মাটি-মাথা গা"য় 
পড়ে সে রয়েছে হায়! 
ওই মুখখানি, তার চোখে সদ! ঘোরে ॥ 


৫ 
তোর দে বিন্কুকখানি 
কভু ধরে বুকে টানি, 
দুধের বাটিটা তোর কভু নিয়ে আসে ; 


কি বলিব মুণ্ড মাথা ! 
পেতে তোর ছোট কাথা 


. মনে করে “যাদু মোর যদি শোয় পাশে” । 
৬ 
সহস| ঘুমের ঘোরে 
বুকে টেনে নিতে তোরে 
কোলের বালিন টেনে, কেঁদে মরে হাঁয় !' 
ছিছিছি ! পাষাণ ছেলে! 
কেন এলি তারে ফেলে ? 
কে হেন নিঠুর খোকা, ছেড়ে থাকে মা'য় ? 
রব রর 
তোর বাবা, বাঁছুধন ! 
তোর সেই ভাই বোন, 
তোঁরি তরে দিবা বাতি কিরিছে কাদিয়া ১ 


প্রীতি-প্রতিম1। 


আ মরি! তাদের ছাড়ি 
আধার করিয়। বাড়ী 
কেন রে গোপাল! র’লি শ্মশানে শুইয়! ? 


৮ 
অথবা আমারি ভুল, 


তুমি স্বরগের ফুল, 
স্বরগে ফুটিতে গেছ, দিগন্ত উজলি; 
জগতজননী-বুকে 
লুকিয়ে রয়েছ' সুখে, 
জগতের দুখ জালা ভুলেছ সকলি। 


» 
মা, বাপ, ভগিনী, ভাই, 
তার সম কেহ নাই, 
তুলেছ মকলি আজি চেয়ে তার পানে; 
কত সুখে আছ তুমি, 
যাঃরা এ মরত-ভূমি 
বোঝে না, কাঁদিছে তাই আকুল পরাণে। 


 শ্রীতি-প্রতিমা৷ । 
১ 
মরিতে জনম মম, 
মরণে করি না ভয়, 
মরিব মা! তোরি তরে 
যতই মরিতে হয়! 


১২৮ 


কনকাঞ্জলি। 


২ 
সংসারের অবহেলা, 
অনাদর, অপমান, 
কভু না দেখিব চেয়ে 
কাণে নাহি দিব স্থান । 
৩ 
মানবের_-জগতের 
দুরে_শত দূরে রব, 
উপবাস, বনবান 
আনন্দে সকলি স'ব। 


৪ 


না হয় গোলাপ, বেলি, 
ফুটবে না মোর বনে, 
“বউ কথা কও” কথা 
কবে না আমার ষনে। 
৫ 
না হয় আমার বাঁড়ী 
ব’বে না মলয়-বায়, 
সরস বসন্ত হেথা 
আনিবে না পুনরায়। 
তি 
না হয়, তরুণ উষা 
ছড়াবে ন! সোণা হালি, 


ক 


শস্য হা 


গ্রীতি প্রতিমা । 


শরদে চাদিমা চারু 


ঢালিবে না সুধারাশি ! 
৭ 


ন! হয়, এ ম্লান বুকে 
আরও লাগিবে কালি, 
বিরক্ত সংসার মোরে 
“শত মুখে দিবে গালি। 
৮ টি 
বড় “আপনার” জন 
সেও পর হয়ে র’বে, 
নীরবে আধার চিত 
আধারে মগন হবে। 
নি 
পাষাণ পরাণে মম 
এ সবি সহজে সয়, 
মরিব মা! তোরি তরে 
যতই মরিতে হয়। 
১৪ 
ভিক্ষা করা, পায়ে ধরা, 
বজ্র হেন বাক্য-বাণ, 
তোর লাগি কভু আমি 
নাহি ভাবি “অপমান” 
১১ 
আগুনে পুড়িছে যেই 
যে কি তাপে ভয় করে? 


১২৪৯ 


১৩৩ 


কনকীঞ্জলি। 
সমুদ্রে বসতি যার > 
সে কি গো শিশিরে ডরে ? 
১২ 
অধুত আঘাতে যাহা 
ভেঙে গেছে সমুদায়, 
ধতই আঘাত কর, 
তা” কি আর ভাঙা যায়? 
১৩ 
আমারে! এ মৃত প্রাণ, 
মরিবার নাহি ভয়, 
মরিব মা! তোরি তরে 
যতই মরিতে হয়। 


5৪ 
অনাথ কাঁঙাঁল আমি, 

তাই দয়াময় বিধি 
দিয়াছেন শ্পেহাশীষ 


তো’হেন অমূল্য নিধি 


১৫ 
তোরি তরে সাঁধ আশা, 


তোরি তরে বাড়ী ঘর, 
তোরি তরে গ্নেহ প্রীতি, 


তোরি তরে পরাপর। 


i ১৬ 
সংসারে বন্ধন তুমি, 


হৃদয়ের ভালবাসা, 


~~ 


গ্রীতি-প্রতিমা | ১৩৯ 


ক্রমে উৎসাহ মম_ 
_খৃজি না পাই ভাষা ! 
৯৭ 
বিধাতার শ্রীচরণে 
এই শুধু ভিক্ষা চাই, 
রুকভরা স্থুখ তোর 
দেখে, জুখে ম’রে যাই। 
7১৮ 
তোর সুখ-আশে আমি 
কিবা না পারিব বল! 
ভুবিব অনলে স্থখে , ) 
_শুকাইব দিদ্ধু-্জল। 
২৮১৪ 
কি করিলে তোর সুখে 
চির-সুখ-হাসি রবে ? 
রোগ, শোক, পাপ, তাপ, 
কিসে শত দূর হবে 1 *" 


২০ 
জানি না ললাট-লিপি_ 
কি বাসন! দ্রেবতারহ- 


বোঝে না অবোধ নর 
অনৃষ্টের সমাচার! 


৯৩২ কনকাঞ্জলি । 


জাঁনি এই_বিশ্ব মম 

ও প্রীতি-প্রতিমাঁময় ! 
মৱিতে মা! তোর তরে 

আমার কিসের ভয়? 


শুভাশীর্ববাদ | 
(১৩০৯ সাল_-১২ই বৈশাখ__ মঙ্গলবার । ) 
প্রাণাধিকা কুমারী প্রিয়বালা মা, 
- আয়ুন্মতীয়ু 
বিষাদে সুখের স্থৃতি 
আঁধারে মধুর বাণী, 
বিপদে দেবের বর 


হতাশে উদ্বমরাশি ; 
কাঙালের ধন মোর 


« 
প্রাণময়ি প্ৰিয়বালা ! 
শুভ বিয়ে আজি তোর 


গেঁথে দিব ফুলমাল! ; 
আরে! দিব কোটি চুমো 


ধদয়ের সোহাগিনি। 
কি আর তোমারে দিব 


তোর “মা” যে “ভিখারিণী” ; 


শুভাশীর্বীদ । 


চাহি না সাজাতে প্রিয়! 
মোণা-মণি-মুকুতায়, 

ও গুলো কঠিন বড়, 
ব্যথা পাছে লাগে গায় ; 


ফুলময়ী মেয়ে মোর 
ফুলমাল! গলে পর, 


ফুলের সৌরভ ঢেলে 

ঘর আমোদিত কর ; 
দেবতার হ'য়ে প্রিয় 

দেবতার কাজে থেক, 
প্দীনবন্ধু দয়াসিন্ধু” 

তাই সদ মনে রেখ ঃ 
সুখে গর রাঙা শাড়ী 

হাতে লোহা ক্ষয়ে যা’ক্‌, 
চিরদিন সিঁথি যুড়ে 

অক্ষয় সিঁদুর থা’ক্‌ ; 


পতি অনুকূল যার 
তারে বলি “রাজরাণী”, 


তুমিও মা প্রিয়বালা ! 
হও রাদ-রাজেন্দ্রাণী ; 


সোণার জীবন তোর 
হো’ক্‌ চির সুধাময়, 


হো'ক্‌ মা! তোমার ঘরে 
নিত্য সত্য-স্থথোদয় ; 


৯২. 


৯৩৩ 


৯৩৪ 


* অনোরমা। 


কনকাঁঞ্জলি | 


যে দেশে সাবিত্রী-নীতা- 
অন্নদা-জনমভূমি, 
মনে রেখো মনোরমে ! * 
সে দেশে এসেছ তুমি; 
আপদ বালাই সব 
যা'ক্‌ তোর শত দূরে, 
হো'ক্‌ তোর বাস শুধু 


আনন্দ-শান্তির পুরে ; 
বিধাতা করুন তোরে 

সতী পতিপ্রাণা মেয়ে, 
নারীর ভূষণ আর 

কিছু নাই তার চের়ে। 


* * 
বেশি কি বলিব প্রিয় ! 


কত কি পরাণে ভাসে! 
ভয় করে শুভ দিনে 


পাছে চোখে জল আসে ; 
তোর লাগি বিভু-পদে 


এই শুধু ভিক্ষা চাই, 
কীদিয়। জনম গেল, 
হেসে হেসে ম'রে যাই। 
আশীর্বাদিক! 


তোমার মা। 
_্রস্থকত্রারি কনা! প্রিয়বালার অপর নাম। 


Cn 


| [ ১৩৫ ] 


নিরাকাঙ্ক | 


> 
কি চাহিব প্রিয়তম ! 
| এ মর-হদয়ে মম 
ৰ কামনা, বায়না, সাধ, কিবা অপুরণ ? 
দাপীরে দয়াল বিধি 
দিয়াছেন যেই নিধি, 
স্বর্গে মরতে প্রভে|! কি আছে তেমন £ 
২ 
ই চাহি না রক্তিম-ছবি_ 
উষার বালক রবি, 
শারদ সন্ধ্যার শশী রজত-বরণ ঃ 
চাহি ন! তারকাকুল-__ 
প্রকৃতির হীরা-ফুল, 
চাহি না বাসব-ধন্ু, বরযা-গগন। 


৩ 


চাহি ন! বাঁসন্ত বায়_ 
অমিয়া ছড়ায়ে যায়, 

4 স্থক-কোকিল-কষ্ঠে মধুমাথা গান; 
চাহি না কুস্ুম-রাণী 
আঁধেক ঘোমটা টানি 

দেখায় সে হাসি-মাথা আধেক বয়ান । 


১৩৬ 


কনকাঁঞ্জলি ৷ 


8 
চাহি না বকুল-তলে 
প্রজাপতি দলে দলে 
সাটিন-পোঁষাক পরি বেড়ায় নাচিয়া ; 
চাহি না শুনিতে সুখে 
শাম ভ্রমরের মুখে 
বসন্তবাহারে বীণ! উঠিছে বাজিয়।। 


৫ 
চাহি ন! সুমেরু-গাঃয়ন 
স্বর্ণ-গঙ্গ! বহি যায়, 
দ্রবীভূত হেম-স্রোত স্বৰ্গ হ'তে আসে; 
চাহি না তাহার পরে 
দেখি চারু শশধরে 
বসি সে স্থবর্ণ-শৈলে চন্দন-বাঁতাসে। 
৬ 
চাহি না নন্দন বনে 
দেবের বালিকা-সনে ক 
বসিয়। মন্দার-ছায় গাথি ফুলমালা ; 
সেথা মন্দাকিনী-জলে 
ফুল স্বর্ণ-শতদলে 
চাহি না করিতে খেল! মিলি সুরবাল!। 


৭ 
চাহি না করি না আশ 
অলকা-অমরা-বাস, 

কুবের-ভাণ্ডারে ষত অমূল্য রতন 3 


নিরাকাঙ্ক ॥ 


রাজ্য কিবা মহারাজ্য, 
নাহিক আমার কার্য, 
ধন মান যশে মম কিবা প্রয়োজন ? 


৮ 
কি চাহিব? সবি তুচ্ছ, 
তুমিই মহান্‌ উচ্চ, 
তোম বিনা ছাই ভন্ম কি করিব আশা ? 
তুমি দেব! প্রাণারাম, 
স্মরণে সফল কাম, 
তব স্থৃতি কোটি স্বৰ্গ, অমর-পিপাসা 
নি 


যে ক'দিন বেঁচে থাকি, 
যেন গো! তোমারে ডাকি, 
যোগী যথা যোগীশেরে করে আরাধন! ঃ 
দিয়ে শত অশ্রজল 
ভিজায়ে ও পদতল 
মিটাই মনের সাধ প্রাণের কামনা । 


১০ 
বল তবে প্রিয়তম ! 


কে স্থুভাগ! মম মম, 
কার তুমি মতি গতি ধ্যান ও ধারণ! 
এত নুখে ভর! হৃদি 
কারে দিয়াছেন বিধি, 
কে ও রাজ্যে একেশ্বরী_-অনন্থ প্রধান? 


শা 


১৩৭ 


[১৩৮ 1 


শীতকালের পত্র ॥ 
শ্রীমতী নঃ_ 
১ 
কি লিখিব বিধুমুখি ! 


তব সুখে আমি সুখী, 

জানিছ তা” চিরদিন কি কাজ কথায়? 
তবে কি ন! পৌষমাস, 
তাহাতে পশ্চিমে বাস, 

এত শীতে চিটি ফিটি লেখা বড় দায়। 
আমার দুঃখের কথ! 
কি লিখিব স্লেহলতা ! 

দারুণ পাহা*ড়ে শীতে ফেটে গেল কায় ; 
জানিতেছ অতঃপর, 
অগাউন কলেবর, 

গায়ে নাই বুট মোজা, ক্যাপ ন! মাথায়; 
বিধি পাঠাইলা! ভুলে 
বাঙ্গালি হিন্দুর কুলে, 

পাথর লোহায় গ*ড়া যাহাদের নারী; 
আমর! তো ননী-দলা, 
কাজ নাই খুলে বলা, 

মা, পিনী, ঠাকু’মা সম আমর! কি পারি ? 
পরম গুণের নিধি 
শ্রীমতী বামুনদিদি 

গরম গরম ছুটা দিবেন রীধিয়া) 


শীতকালের পত্র ॥ ১৩৯ 


কপালে তা লেখা নাই, 
তাই যেতে হয় ভাই ! 
নিঠুর রন্ধন-শালে প্অন্নদা” স্মরিয়া। 
যদি মোরে ভালবাস, 
ত্বরা তুমি হেথা এস! 
তোমা বিনে এত শীতে টিকে না পরাণ; 
এ বাহুতে তুমি শক্তি, 
এ হৃদয়ে তুমি ভক্তি, 
এ শীতে তুমিই মম শাল আলোয়ান। 
এস চলি সুবদনে ! 
লেপ গায়ে ছুই জনে 
খুলি হৃদি খুলি মুখ জাগি সারা রাতি $ 
ছারপোকা ভরি প্রাণ 
শোণিত করিয়া পান 
আমাদের “মহত্বের” করুক সুখ্যাতি । 


২ 


আমি তাই ভাবি নিত্য, 
কি সুখে ভ্রমিতে তীর্থ 
তুমি তাই ! চলে গেলে হরিদ্বার কাশী? 
কি বলিব কি যে হঃথ, 
তুমিও হ’লে কি মূর্খ? 
কোট-ভীর্থ-কল পেতে এখানে যে আসি ! 


কনকাঞ্জলি। 


ঘোমটায় মুখ ঢেকে 
(টাদেতে নীরদ মেখে!) 
২, এখানে হ'ত না সদা লুকাতে অন্দরে ; 
ফিরিতাম ছুই জনে 
শৈলে শৈলে বনে বনে, 
নিঝরে, তাটনী-তটে, নীরব কন্দরে। 
হা ধিক! তোমার চিত্তে 
এর চেয়ে কোন্‌ তীর্থে 
আশার সুসার কিবা, কিবা পুণ্য মিলে? 
অনিত্য জগত ভাই ! 
স্থথহীন সর্ব ঠাই, 
কি হইবে রেলওয়ে ভ্রমিতে লাগিলে? 
নিত্য-স্থখ’ চিরতরে 
এখানে বিরাজ করে, 
দোলে মানবের পিঠে যশ-পুণ্য-ছাল! , 
- আনৃষ্টে সৌভাগ্য ফোটে, 
নিত্য ছপহরে জোটে 
খিচুড়ী পায়সে ভরা থাগড়াই থালা । 
বেশি কথা কাজ নাই, 
“পয়সা” অনিত্য ভাই! 
“রিটার্ণ টিকিট” খানি ছিড়ে ফেলে দাও ; 
কাব্য-রস, গব্য রস, 
দেহে পুষ্টি, নামে যশ, 
আইস ! এ সব সুখ ভোগ কোরে যাও। 


শীতকালের পাত্র ॥ - 


ত 
গুনিলাম এই মাসে 


যাবে তুমি পতি-পাশে, 
করিতে গৃহিণীপণ!--ধিক্‌ মূর্খতায় ! 


এত শীতে নারী কেবা 
করে পতি-পদ-সেবা, 


পৌষমাসে "ঘরকনা! কে করিতে চায়? 
শান্ত্রের বচন সতি! 
শীতকালে যাঁর পতি 

রাধেন বাড়েন নিজে প্রফুল্ল অন্তরে ; 
সেই ধন্যা নারীকুলে, 
লোকে তারে নাহি ভুলেঃ 

চির-সোহাগিনী জায়! শিবদুর্গা-বরে। 
ছুতো পেলে মুখ-নাড়া, 
মনে মনে “লক্ষ্মী-ছাড়া”, 

সে অনিত্য আবদার দুর করি দাও ; 
ত্বরা করি এস চলে 
আমারি লেপের তলে 

কিছু দিন নিত্য সুখ ভোগ কোরে যাও। 
পত্রপাঠমাত্র, রাণি! 
লয়ে এস মুখখানি, 

অধরে সে হাদি এনো, নয়নে সে দিটি; 
কথা এনে মিঠে কড়া, 
( অভিমানে সুর চড়া, ) 

আঁচলে বাধিয়া এনো মে ক’খানি চিটি ৷ 


১৪১ 


১৪২ 


কনকাঞ্জলি। 


এ শীতে গ্হা”ড়ে দেশে 
একেলা নিরীহ বেশে 
নিতান্ত নীরব হ'য়ে থাকা বড় দায়ও 
তাই পত্র ডাকে দিয়ে 
পথ-চাওয়া আঁখি নিয়ে 
রহিলাম লেপ মুড়ি দিয়ে বিছানায়। 


তোমারি 
মেজ দিদি। 


হরপার্ববতী-্দংবাদ । * 
> 

হর প্রতি প্রিয়ভাবে ক’ন হৈমবতী,= 
“মরতে যেতেছে কলি, দেব পশু-পতি ! 
ধরায় ঘটিবে তাহে কত কদাচার, 
সকলি জানিছ তুমি, কি বলিব আর ? 
শুনিলাম কলিযুগে মর নর সবে, 
সহধশ্মিণীর নাকি বশ নাহি হবে ?__ 
এ কথা শুনিয়া মম পুড়িতেছে মন, 
রমণীই বোঝে দেব! রমণী-বেদন ! 
অতএব যাহা হয় সদুপায় তার, 
সেই কথা কহ প্রভে| ! মিনতি আমার”। 


* শিবপুক্াণ হইতে অনুবাদ্িত। 


হুরপার্ববতী-সংবাদ । 


শিব-পুরাণের কথা অমৃত উকতি, 
আত্মারাম-দাসী বলে শুনে পুণ্যবতী । 

২ 
হর বলে,_“হরিণাক্ষি ! মিছা কথা নহে, 
‘অনাচারী কলিযুগ’ সর্ব শাস্ত্রে কহে। 
সকলে অধৰ্ম্মে রত না হইবে কভু, 
অনেকে অনেক দোষ পরশিবে তবু। 
কলি-ধর্ম-কথা পরে কহিব সকলি, 
আজি যা সুধিছ দেবি! তাই তোমা বলি। 


- গ্লেচ্ছ-শান্ “বেন, বার্ক” করিয়া চ্্ণণ, 


হইবে হৃদয়হীন নর কত জন ; 

বচনে পরুষ তারা, পরাণ নীরস, 

নাহি হবে গৃহিণীর যথোচিত বশ” । 

শিব-পুরাঁণের কথা অমৃত উকতি, 

আত্মারাম-দাসী বলে শুনে পুণ্যবতী। 
৩ 


গুনি বিষাদিনী শিবা চাহে শিব পানে, 
দেখিয়া করুণাময় সকরুণ প্রাণে, 
বলিলেন,__“ছুঃখ ভা’ব কি হেতু পাৰ্বতি ! 
“কর্ম-যোগে” রমণীর বশ হবে পতি । 
নদাচার, মহৌষধ, করিলে রমণী, 

রঃবে তার বশীভূত সদা গুণমণি। 

এই কথ! পদ্মাসন কহিলেন ব্যাসে, 
আঁমিও বলিব আজি তোমার সকাশে ১ 


১৪৩ 


১৪৪ 


কনকাঞ্জলি। 


পরম পবিত্র ইহা গোপনীয় অতি, 
এক মনে সযতনে শুন তবে সতি !” 
শিবপুরাণের কথা অমৃত উকতি, 
আত্মারাম দাসী কহে শুনে পুণ্যবতী। 
৪ 
“পতি যার বাধ্য নহে, আরো অবিনীত, 
সে নারী আলস্তে সদা রহিবে জড়িত । 
প্রভাতের আট ঘণ্ট। হইবে যখন, 
ললন। বিছানা ছাড়ি উঠিবে তথন। 
দুই প! ছড়ায়ে বদি অতি পরিপাটি, 
মনসুখে টাদমুখে খাবে পোড়া মাটি । 
পরেতে সুগন্ধি তৈল শীঅঙ্গে লেপিয়া, 
সাবান তোয়ালে নিয়ে রহিবে বসিয়া। 
দিবানিশি চারু চুলে এলবার্ট করি, 
করাইবে গৃহকর্ম্ম পরাপর ধরি” । 
শিবপুরাণের কথা অমৃত উকতি, 
আত্মারাম-দাসী কহে শুনে পুণাবতী। 
৫ 
“আপিসে চাকরি করে দয়িত যাহার, 
মাটি না পরশে যেন চরণ তাহার । 
গহনা পোষাকে দেহ সাজায়ে সুন্দর, 
বসি রঃবে দোণামুখী খাটের উপর। 
বি আসি মুছাবে ঘাম বাতা করিয়া, 
দিবেন বামুনদিদি সুখে “দুটা” দিয়! 


হরপার্বতী-সংবাদ । 


সময় কাটিবে নিয়ে নভেল কি তাম, 
অথবা সপ্গিনী-সনে হান্ত পরিহাস। 
তদভাবে ঝি চাকরে মিছ! অপরাধে, 
করিবে কলহ সতী পরাণের সাধে” । 
শিবপুরাণের কথ! অমৃত উকতি, 
আত্মারাম-দাসী কহে শুনে পুণ্যবতী । 
৬ 
দরিদ্র যাহার পতি, সদা নে ললনা 
চাহিবে পতির কাছে পোষাক গহনা; 
সে কথা শুনিয়! তিনি দেন যদি 'তাড়া', 
বিরাশি শিক্কায় সতী দিবে সুখনাড়া ঃ 
আদেশ করিবে নাথে করিবারে খণ, 
না শুনিলে, অনাহারে রবে তিন দিন। 
এইরূপে ‘সতীধর্ম্ম করিয়া পালন, 
পতি-সোহাগিনী হবে শান্সের লিখন” 
শিবপুরাণের কথ! অমৃত উকতি, 
আত্মারাম-দানী কহে শুনে পুণ্যবতী । 
৭ 
“্হহাতেও যার পতি বশ নাহি হবে, 
সে নারী অপ্রিয় কথা নিরন্তর কবে । 
পরিজন-সনে সদ! করিবেন আড়া, 
এক ঘরে হবে তাহে আট দশ হাড়ী। 
শ্বাপুড়ারে বধু নাহি করিষে ভকতি, 
যা” ননদা দুর করি দিবে গুণবতী ; 


১৩ 


১৪৫ 


১৪৬ 

কলহ করিবে সদা প্রতিবামী সনে, 

দয়! মারা সরলতা! না রখিবে মনে ; % 

রবে সদা রুক্ষ ভাবে বদন বিরস, 

দেখি শুনি হবে পতি অতি শীন্র বশ”। 

শিবপুরাণের কথা অমৃত উকতি, | 

আশ্নারাম-দাসী বলে শুনে পুণ্যবতী। রশ 
৮ 

“ইহাতেও পতি যদি অবশ রহিবে, 

পরম যতনে সতী ছেলে ঠেঙাইবে ; ] 

ভাঙিবে কলসী, হাড়ি, ছিড়িবে বসন ) | 

পতি-দনে দেখা হ’লে করিবে রোদন । 7 | 

কথনো বা রক্তনেত্রে চাহি তার পানে, 

বলিবে চলিহ্থ আমি শমনের স্থানে? । 

একবিন্দু ছুতা সদা বেড়াবে খুজিয়া, 

পেলেই-_-বাপের বাড়ী যাইবে চলিয়া__ ] 

সেখানে বদ্যপি পতি নাহি.দেন যেতে, এ 

ঘ্যানঘ্যানে ঘুমা'তে না পান যেন রেতে। f 

পতি বিনা রমণীর গতি নাহি আর, ] 

তুষিবে তাহারে তাই করি সদাচার”। | 


শিবপুরাণের কথ! অমৃত উকতি, 
আত্মারাম-দাদী কহে শুনে পুণাবতী। 
a «7 
| “এত করি পতি যার বশ নাহি হর, | 
| সে নারী মঙ্গলবারে সন্ধ্যার সময়, 


বিদায়-সঙ্গীত। 
a” 


এলে! চুলে, ভিজ! বস্ত্র, হাটিয়া ত্বরিতে, 
গোমৃত্র, গোবর নিয়া গোহাল হইতে, . 
ঘুমন্ত পতির শিরে দিবে সেই রস, 
অশিষ্ট অবাধ্য পতি তাহে হবে বশ। 
বিজ্ঞান অজ্ঞান হেথা শাস্ত্রের বচন, 
কোন মতে হৈমবতি ! নাহিক খণ্ডন। 
অতএব, দেখি শুনি পতির অবস্থা, 
রোগের বধ সতী করিবে ব্যবস্থা | 
ভক্তিভাবে এই তত্ব পড়িবে যে জনে, 
কমলা অচল! রবে তাহার ভবনে; 
আরো, আয়ু পুণ্য যশ বস্ত্র লাভ হয়, 
ব্রহ্মার মুখের আল্ঞ। নাহিক সংশয়”। 
শিবপুরাণের কথ! অমৃত উকতি, 
আত্মারাম-দাসী কহে শুনে পুণ্যবতী। 


বিদায়-সঙ্গীত। 
১ 
যা’ কিছু আমারে দেছ 
চাও যদি ফিরে নিও, 


হাসি মুখে বন্ধে মা! 
দাসেরে যাইতে দিও । 


কনকাঞ্জলি ৷ 


২ 
জ্ঞানী, গুণী, মানী যারা 
তাদেরি ও কোলে রাখ, 
অকৃতী অধম আমি, 
আমারে মা! কেন ডা'ক ? 
৩ 
ক্ষুদ্র আগুনের কণা 
তা’ ছু'লেও হয় ছাই, 
বিষাক্ত জীবাণু আমি, 


আমারে ছু'ইতে নাই। 
৪ 


সরসে মরোজ হাসে 
বাগানে চামেলি বেলি, 
আমি চিতানল, মা গে! 
ভীষণ শ্মশানে থেলি। 
৫ 
শুকায় যমুন! গঙ্গা! 
আমারি বাতাসে হাঁয় ! 
আমারে বিদায় দে' মা! 
যাই আমি নিরালায়। 
৬ 
যাহা কিছু দিয়াছিলে, 
চাও যদি লও ফিরে, 
অভাগারে যেতে দেহ 
এক! বৈতরণী-তীকে ) 


—# 


বিদায়-সঙ্গীত ৷ 


নিও 
ফিরে লহ রবি মম 
ফিরে লহ চন্দ্র তারা, 
বসন্ত বাতা লহ 
বরষায় বারিধার1॥ 
৮ 
স্মূললিত গীত লহ 
শ্যাম! পাপিয়ার মুখে, 
লাধের কুসুম লহ k 


ফোটে যা’ তরুর বুকে। 
নি 


ফিরে লহ আশা তৃষা, 
ফিরে লহ স্নেহ ভীতি, 
অভাগারে দিও শুধু 
সেই ক’দিনের ম্বৃতি । 
হি 
আর মা! নিও না কেড়ে 
নয়নের অক্র-কণা, 
তা’ হলে অধম আমি 
কিছু আর চাহিব না। 
১১ 
যতক্ষণ রবে প্রাণ 
যতক্ষণ রবে জ্ঞান, 
সেই মন্ত্র-ই মন্ত 
মরমে করিব ধ্যান । 


১৪৯ 


৫০ 


কনকাঞ্জলি ! 


১২ 
দিব না শুনিতে পরে 
সে পবিত্র দেব-ভাষা, 
চাঁব না এ ভাঙা বুকে 
সংদারের ভালবাদা । 
১৩ 
শত কালানল-জালা, 
পরাণে জ্বলিছে যার, 
সে কি চাহে ক্ষুদ্র ছায়া 
ক্ষুদ্র বন-লতিকার ? 
১৪ 
যাহার! যেমন আছে, 
তাহারা তেমনি থাক্‌ 
আমারি জীবন একা 
নীরবে ফুরায়ে যাকৃ। 
১৫ 
যাহ! কিছু দিয়েছ মা! 
ফিরাইয়ে লহ তাই, 
নিও না এ আখি-জল 
এই নিয়ে মরে যাই ৷ 


[৯৯] 


অতিথি । ক্ষ 


৯) 
তুমি আসিবে তা” করিয়া শ্রবণ, 
দেখায়েছে আশ। সুখের স্বপন; 
হেরিব একটা অমূল্য রতন, 
খেলিতে পাইব একটা সাথী ; 
তোমারে আনিতে আগুবাড়াইব, 
আদরের ধন আদরে আনিব, 
সুমঙ্গল শাখ সুখে বাজাইব, 
ঘরে জালাইব মঙগল-বাতি । 
২ 
. জড়ায়ে ধরিয়া জননী উষায়, 
শিশু রবি রাঙা কিরণ ছড়ায়, 
তাদের ডাকিয়া এনেছি হেথায়, 
দেখা'তে তোমারে সোহাগ-ভরে ; 
তুমিই আসিবে, তুমিই হাসিবে, 
এ আনন্দ-ধামে আনন্দ বাড়িবে, 
রাঙা পা ছু'খানি যেখানে রাখিবে, 
কুসুম ফুটিবে কুন্ুম পরে। 
৩ 
কিন্তু, হা! কলিত সে সুথ-কামনা 
মনেই রহিল__কাজে তা! হ’ল না 


কোনও নদ্যোজাত শিশুর মৃত্যু উপলক্ষ্যে লিখিত |] 


* 


১৫২ 


কনকাঞ্জলি। 


ভেঙে দিল ঘুম_ নিঠুর চেতনা! 
দেখিলাম, তুমি যেতেছ দূরে ; 
সেই রবি পুন পশ্চিমে হেলিল, 
উধার সে আলে! আঁধারে মিলিল, 
বীণ! বাশী সব বেস্ুরা বাজিল, 
হায়! তুমি গেলে অজানা পুরে! 
8 
একদিন--মরি ! তাও দাড়ালে না, 
কেন এসেছিলে বলিয়। গেলে না, 
ফুটিতে আসিয়! ফুটিতে পেলে না, 
গোলাপ-মুকুল পড়িলে ঝরি ! 
দ্বিতীয়ার সেই শিশু-শশি-সম, 
এক বিন্দুখানি_-তবু নিরুপম ! 
নিদয় নিঠুর কাল নিরমম 
দেখিতে দিল ন! নয়ন ভরি! 
b ৫ 
মা'র বুকে ভর! অমৃতের সিন্ধু, 
পেলে না”ক স্বাদ তার এক বিন্দু, 
দেখিতে পেলে না রবি, তারা, ইন্দু, 
আশীষ আদর সকলি ফেলে, 
আতপ-তাপিত ফুল-কলি হেন 
ফুটিতে ফুটিতে শুকাইলে যেন, 
তোমা লাগি চোখে জল আসে কেন? 
তুমি তো "অতিথিস্গ চলিয়। গেলে 


1 


ad 


[ ১৫৩ ] 


নিরুপমা । 


(বঙ্গাব্দ ১৩০২, ২১শে অগ্রহায়ণ, শুক্রবার, সুয্যান্ড সময়ে ।) 
১ 
আয় ও মা নিরুপমা ! ঘরে ফিরে আয় ! 


আধারি বিশ্বের ছবি অস্তাচলে চলে রবি, 
তুমি মা ! তাহার সনে যেতেছ কোথায় ? 
এখনি যে বন্থন্ধুরা হইবে আধার ভর! 


সে আধারে যমদূত ফিরে পায় পায়_ 
এই বেল। নিরুপম ! আগে ঘরে আয়। 
আয় ও মা নিরুপম। ! ঘরে যাই চল, 

আয় মা! আমার বুকে, দিব সে “বেদানা” মুখে, 
দিব ও দারুণ তৃষ। মিটাইয়া জল» 

মোর কোলে মাথা থুয়ে, কোমল শয্যায় শুয়ে, 
নিরাপদে ফুটিবি মা! গ্রীতি-শতদল, 


চল্‌ ও মা নিরুপমা ! ঘরে ফিরে চল। 
৩ 


উঠ ও মা নিরুপমা ! চির'সোহাগিনি ! 
কত যাগ ব্রত-ফলে এসেছিলে ভূমগুলে, 
“দাদা ঠাকুমার তাই নয়নের মণি” ; 
তোমারে পাইয়৷ তারা আনন্দে জাপনা-হারা; 
তুমি যে মা ! এ আগারে “স্থুধা সঞ্জীবনী”। 
বিধির বিধান তরে প্দাদ।” আলি ্বর্'পরে, 
পঠাকু'মা” যে তোমা বিনা হবে পাগলিনী, 
ঘরে আয় নিরুপম! ! চির'মোহাগিনী | 


১৫৪ কনকাঞ্জলি ৷ 


8 
আয় ও মা নিরুপম! । ঘরে ফিরে আয় ! 
কে সুভাগা তোর চেয়ে, বাপের আছুরে মেয়ে, ? 
পতির বিশ্বস্তা সখী, প্রাণাধিকা তায় B 
জনক জননী ভাই, তার যে কেহই নাই, 
তুমি তার গৃহলক্ষ্মী, রাজলক্ষ্ী প্রায় ! } j 
‘সতুর’ * সৰ্বস্ব ও মা! তার “মা” যে “নিনুকমা” : ks 
খেলা ফেলি ছোটে সে যে দেখিবারে মান্য ! 
তোমার সেহের ধন ছোট ছোট ভাই বোন, 
তারা যে *দিদি”রে পেলে কিছু নাহি চায় ! 
বেশি কি বলিব আর, হতভাগী “পিসীমার” 
পুত্ৰী শিষ্য| সখী তুমি একাধারে হায়! 
এত স্নেহ প্রীতি ছাড়ি আধারিয়৷ ঘর বাড়ী 
নিরমদা নিরুপমা কার কাছে যায় ? 
যাস্নে' মা নিরুপমা ! ফিরে ঘরে আয়। 


৫ 
আয় ও মা নিরুপমা ! সহে না যে আর, | 
আমি যে ভেবেছি মনে, যুঝিয়া শমন-সলে 
তোমারে লইব কাড়ি হাত থেকে তার । 
কিম্বা নিজ আয়ু দিয়া তোর প্রাণ বাচাইয়। 
সুখে যাব সীতারিয়া মৃত্যু-পারাবার ! 
কিন্ত আমি ক্ষুদ্রতম, হীনবল নরাধম, 
গেল না আমার ডাক পারে বিধাতার 1 


* 'লতু'_নিরূপমার ভিন বছরের ছেলে, সত্যেন্দ্রনাথ । 


নিরুপমা। 


হা ধিক্‌! মানব-জন্ম, ভোলে অনিত্যতা-মর্শ, 
অথচ নিবারে কালে, সাধ্য নাহি তার। 
নিরুপমা ! তোরে হায়! মহাকালে নিয়! যায়, 
রাখিতে শকতি নাই আমা সবাকার, 
কি বলিব প্রাণাধিকে ! পারি না যে অর ! 


9 ক 


৬ 


কি বলিব নিরুপমা ! বুক ফেটে যায় 


এ দারুণ দৃপ্ত দেখা কপালে কি ছিল লেখা, 
নিঠুর রাহুর গ্রাসে নব টাদিমায় ! 
উহু রে! বিদরে মন, বিবর্ণ ও চন্ত্রানন, 


প্রভাততপন ঢাকা মেঘ-কালিমায় ৷ 

পারে কি সহিতে কেহ ,২অমন সোগার দেহ 
অযতনে অনাদরে লুঠিছে ধুলায় ! 
কি দেখিন্-হরি ! হরি ! বুক ফেটে যায়! 


৭ 


উঠ ও মা নিরুগমা ! কীদা'ও না আর, 

তোমা বিনা সমুদায় শৃন্য-_ মহাশৃন্য প্রায়, 
দশ দিক্‌ ভরা আজি শোক হাহাকার ! 

এস মা সাবিত্রি! সীতে! পত্তি-অশ্রু মুছাইতে, 
ব্ৰহ্মাণ্ড তোমার “ক্ষুদ্র” তুলনায় যার ! 

“মা মা” বলি সতু ডাকে, এস মা তুধিতে তা'কে, 
সে শিশু তোমার যে গো কত তপন্তার ! 


১৫৬ 


কনকীঞ্জলি। 


শত শত মাতৃন্সেহ- ভরা যার হৃদি-গেহ, 
এস মা! করুণ ডাকে সেই “ঠাকু’মার”, 
এস ও মা নিকুপমা ! কাদা'ও না আর। 
৮ 
কি দেখি, কি শুনি, এ নে বলা নাহি যায়, y 
আকাশে সাজের কাক  ভাকিছে ভীষণ ডাক, 
আকুল পেচক-রব বকুল-শাখায়, 
সকলি ভয়াল দৃ্য, আধারে ডুবিল বিশ্ব, 
আঁধারিয়! ধরাতল রবি অন্ত বাক; 
এ আধারে নিরুপমা! কোথা হারাইস্ছ তোমা ? 
অমূল্য মাণিক রত্র ফেলিনু কোথায়? 
বুক যে রে! গেল চিরে, আয় বাছ! ঘরে ফিরে, 
আয় মা বাসন্তা লগ্মি! অনন্ত শোভায় ; 
নীল-ইন্দীবর-সম আঁখি-যুগ মনোরম, 
সলাজ-চাহনি-মাখ! স্নেহ-মমতায় ) 
আলান্ুলম্বিত চুল, প্রভাতের পদ্মফুল 
সুন্দর দিন্দুর-ঝাগ উজলে সিঁথায় ! 
শারদ-শশাঞ্চ-তুল্য সুপবিত্ৰ সু প্রফুল, 
সরল! সুশীল বালা ভর! স্বিন্ধতায 
তোরে কি জন্মের শোধ দিলাম বিদায়? 
৯ 
বৌ দিদি! 
সেই যে চলিয়া গেলে সাত বছরের ফেলে, 
তোমার সে শিরুপমা_স্বর্ণপ্রতিমায়, 


নিরুপমা। 


সবে করি কোলে ক'কে ণ্মানুষ” করেছি তাকে, 
রাখিয়াছি চোখে চোখে স্নেহ-প্রীতি-ছায় ; 

দিলে পানের চুণ কীদিয়া হইত খুন, 
তোমারি লাগিয়। পনিরু”_ সাধি পুনরায়, 

আনিয়াছি রবি ধরি কত কি আদর করি, 
তবু সে ভোলেনি তার লেহমররী মা" ! 

যত কিছু হেথাকার ভাল লাগিল না তার, 
মা” বিনা তোমার মেয়ে থাকিতে না চায় 3 

তাই সাঞ্জাইয় চিতে এনেছি তোমারে দিতে, 
এই ধর কোলে কর প্রিয় তনয়ায়, 

বুঝি না অবোধ আমি ফেলি শিশু, ফেলি স্বামী 
তোমরা কিঘের লোভে গেলে অমরায় ! 


* * চি 

আজি কপোতাক্ষী-কুলে হরীতবী-তরুমূলে, 
মায়ের পবিত্র দেহে দুহিতা লুকায় ১ 

লংসারের ধুলি-কণা তার গায় লাগিবে না, 


লাগিবে না তার গায়ে মরণের বায়! 

লোকে ডাকে “হরি হরি” ন্বর্গপথ আলে! করি 
মাতৃহীনা নিরুপমা মা'র কোলে যায়, 
আমরা-_কাদিতে শুধু রহিন্গ ধরায় ! 


অভাগিনী "পিসি মা”, 
সাগরদাড়ি। 


১৪ 


১৫৭ 


[১৫৮ ] 
(কেন আছি? 


১ 
জগদীশ! 


কেন আছি? আছি, মোর তুমি আছ বঃলে, 
নয় তো আমার “ঠাই” 
জগতে কোথাও নাই, 
সারা ধরা বৌদ্র-ভরা মাথা যায় জ’লে, 
আমি আছি, দীনবন্ধে| ! তুমি মোর ব'লে। 
by 
কেন আছি? আছি, মোর তুমি আছ ব’লে, 
বাদন্ত মলয্ন-বা’য় 
লাগে ন! আমারি গা", 
আমার বরঘ। নাহি আনন্দ উছলে ১ 
অবনী আমার শুধু 
শৃন্ধ মরু করে ধুধূ, 
হাসে না টাদিম! তারা নীলাকাশ-তলে ; 
আমি আছি, শুধু মোর তুমি আছ ব'লে। 
৩ 
আঁমি আছি, গুধু মোর তুমি আছ বালে, 
আমারি পাপিয়া পাখী 
ডাকে না অমিরা মাখি, 
ফোটে না আমার ফুল কিশলয়দলে 
দেখিয়া শিখেছি তাই, 
ংসারে বাহাই পাই 


কেন আছি ? 


সে হি দুল্রাপ্য, যাহা দীন দেখে গ'লে; 
আমি আছি, শুধু মোর তুমি আছ ব’লে। 


8 
কেন আছি? আছি, মোর তুমি আছ ঝ’লে, 
যতই “আত্মীয়”-বেশে 
সংসারে দাড়াই এসে, 
গর্বিত সংসার তত পা'য় বার দ’লে ; 
সে ব্যথায় কি যাতনা! 
সে তো তাহ! বুঝিল না, 
সে যে গো! ফিরায় মুখ মুখোমুখি হ’লে; 
আমি আছি, শুধু মোর তুমি আছ বলে। 
৫ 


১৫৯ 


কেন আছি? আছি, মোর তুমি আছ ব’লে, 


কে বোঝে পরের ব্যথা, 
মন্খরভেদী নিম্মমতা, 
শিথিল ভগন বুকে কি আগুন জলে ? 
বিদ্রপের ব্র-ঘা'য় 
কেন প্রাণ ভেঙে যায়? 
বিরক্তি-্রঙ্গান্ত্র কেন বিধে মন্মস্থলে ? 
আমি আছি, শুধু মোর তুমি আছ বলে। 
I) 
কেন আছি? আছি, মোর তুমি আছ বলে, 
তা” না হ’লে এত দিন 
মুছি' এ দেহের চিন 
কবে সে শ্মশান-ভন্ম ধুয়ে যেত জলে ! 


১৬০ 


কনকাঁঞ্জলি । 


কিম্বা উগারিত গিলে 
শৃগাল শকুনি মিলে, 
হইত আনন্দ-ভোজ মাংসাহারি-দলে ! 
হরনি আজিও শুধু তুমি আছ ব'লে। 
৭ 
কেন আছি ? আছি, মোর তুমি আছ ব'লে, 
নয় তো কোথাও নাই 
আমার শাস্তির ঠাই, 
কেউ নাই কাছে ডাকে “আপনার” ব'লে; 
তুমিই অনাথনাথ ! 
পারি স্েহের হাত 
মা বাপ সকলি হয়ে টানিতেছ কোলে! 
আমি তাই আছি, মোর তুমি আছ বলে। 
৮ 
কেন আছি? আছি, মোর তুমি আছ ব'লে, 
দয়াময় ! প্রাণারাম! 
অনন্ত স্সেহের ধাম! 
স্মরণে স্বরগ-গন্গা মরমে উথলে ! 
দুরে যার শোক দুখ, 
প্রেমানন্দে পূর্ণ বুক, 
নবীন জীবন জাগে ভাঙা হিয়া-হলে! 
আমি আছি, শুধু মোর তুমি আছ বলে । 


কেন আছি? ১৬১ 


তে 
আমি আছি, শুধু মোর তুমি আছ বলে, 
তুমি এ ত্ৰহ্মাগুপতি, 
আমি অণু এক রতি, 
তোমারি সকলি- যাহা দেখি ধরাতলে ; 
কিন্তু মম তোমা বই 
“আমার” বলিতে কই? 
আমারি সব্বন্ব ভুমি ব্রন্মাণ্ডমণ্ডলে, 
আমি আছি, শুধু মোর তুমি আছ ব'লে। 
১৩ 
আমি আছি, নে কেবলি তুমি আছ ব'লে, 
জগত দিল না ঠাই,” 
মনে দুখ এখন নাই, 
খেল৷ ভেঙে যায় শিশু জননীর কোলে! 
না হর, আমার খেলা 
ভেঙেছে সকালবেলা, 
আছে তো মায়ের কোল, আমি শো’ব বলে ? 
গিয়াছে সুখের আশ, 
মুক্ত বাদনার পাশ, 
আর কেন কারাবাদ ? এগ যাই চলে! 
এ দেশের “অনুরাগে” 
আর নাহি মন লাগে 
তোঁনার আনন্দ-ধান কোথা, দাও বলে, 
নিশে নাঁক্‌ এই বিন্দু মহাসন্থললে। 
১৯৮০ 


[17৬২৭] 


কি চাই? 


সবি তো! দিয়েছ বিভে। | 

ফিরে কি চাহিব আর? 
বুকে দেছ ভক্তি গ্রীতি 

চোখে দেছ অশ্রধার ! 
সজন নগর দেছ & 

নীরব বিজন বন, 
শু মরুভূমি দেছ 

জলাশয় অগণন ; 
নিদাঘে আগুন দেছ 

বসন্তে অমৃত বায়ু, $ 
মরিতে মরণ দেছ ৯ 

বাচিতে দিয়েছ আয়ু ; 
বিরহ মিলন দেছ 

দেছ কান্না, দেছ হাসি, 
জুড়াতে সকল জাল! 

দেছ ভালবাপাবাসি; 
ঘোর অমানিশা দেছ 

পুন দেছ শশী রবি, 
আমি কি চাহিব আর-_ 

তুমি তো দিয়েছ সবিঃ 
যা কিছু “অভাব” দেখি 

সব তাহা পুরিয়াছে, 


য়া, ০-- ০০ 


২৮ 


স্কট 


কবিতা রাণী। 


তাই ভয় করে, তুমি 
আরো কিছু দাঁও পাছে; 
বোঝার উপর বোঝা 
কে পারে বহিভে এত ? 
অশব্ত দুর্বল হিয়া 
বৃহিতে পারেনা সে ত! 
তবে এ অতৃপ্তি কেন ?_ 
একটা থে আছে বাকিঃ 
আমি চাই__তুমি-আমি 
মিখামিশি হয়ে থাকি ! 
তাই যদি কর প্রভো! 
জনমের তৃপ্তি পাব 
“এ দাও, ও দাও” বলি 
নিতি নিতি নাহি চাব৷ 


কবিতা রাণী । 


গীতের কুছেলি-ভরা 
তমোময়ী বসুন্ধরা, 

জলে না একটা আলো গগন-প্রাঙ্গনে ; 
নীল নভশ্ুলে থাকি 
গাহে না একটা পাখী, 

ফোটে না একটা ফুল কুসুম কাননে। 


১৬৩ 


৯১৬৪ 


কনকাঁঞজাল। 


নদীর আকুল বুকে 
বিধবা অ।নত মুখে 

জীবনের পুর্ব স্মৃতি করিছে স্মরণ ; 
স্বপনে বে জুখরাশি 
দেখা দিয়ে ছিল আপি, 

এবে তা অলিছে বুকে দীপ্ত হুতাশন ! 
কোলে শিশু আধ জেগে, 
জননী উঠিছে রেগে, 

আর নাহি লাগে ভাল “মাণিক রতন”) 
দারুণ রোগের ভরে 
শরার ভাঙিয়! পড়ে, 

আনে না আদর তারে আনে না যতন.। 
ধরাতল ফাক] ফীঁকা, 
কি এক অশান্তি-মাখা! 

শব যেন কারা-ছায়া-_ প্রাণ বেন নাই ; 
দশ দিক্‌ শুন্ঠ শূন্য, 
মানব নৈরাশ্যপূৰ্ণ, 

ধরে যদি সোণা-মুঠা হ'য়ে যায় ছাই! 
সহসা নাশিদ কালে 
জাগিল তিদিব-আলো, 

হাসিল সুমুখা উষা কনক-অচলে ; 
নরায়ে আধার খানি 
উর্িল কবিতা-ানী, 

নব পারিজাত-মালা শোভে বর গলে। 


১ 


কবিতা রাণী । ১৩৫ 


ধে দিকে ফিরিয়! চায়, 
বসন্ত ছড়ায়ে যায়, 

ফুলে ফুলে ছেয়ে যায় মাটির ধরণী $ 
দিগল্পনা খোলে আখি, 
কল কণ্ঠে গাহে পাখী, 


'নীরস জগতে ছোটে প্রেম-মন্দীকিনী! 


বহুধা অতৃপ্ত বক্ষে 
নিরখে সহজ চক্ষে, 
আকাশ ভরিয়া ওঠে আগমনী গান $ 
দেখি দে সোণার মুখ 
আসে শান্তি আসে সুখ, 
মর-নর-বুকে আনে অমর পরাণ ! 
দেবতা স্বরগ থেকে 
বলিছেন ডেকে ডেকে» 
«জ্বলিতে হবে না আর অশান্তি লাগিয়| 3 
জুড়া'তে বিশ্বের জ্বালা 
স্থভিন্ু' কবিতা-বালা» 
অমৃতে অমৃতে দিবে অবনী ছাইয়।”। 


[ ১৬৬ ] 


তাপসী উমা । % 
3 চী / 
অতি নিরজন নিব্ড়ি কানন, 
সেখানে বহে না সংসার-বা”্যর } 
পারে না গণিতে বলুষের কণ, 
পবিত্ৰতা মাথা সতত তা'য়। 
২ 
ঝুরু বুরু করি সুরভি সমীর 
কাপায় যুছল তক্ষর পাতা / 
অতি বীর তানে ক্ষীণ নির্বরিধী 
বহিছে, শুনায়ে মধুর গাথা। 
৩ ae 
কিশলয়-দলে লুকায়ে বিহগ 
ধীরে ধারে গাহে মধুর গান 3 
নীরবে সুগ্যামা প্রকৃতি জননী Es 
চাহিছে জুড়াতে উমার প্রাণ । 
নর ° 
লেষে- 
মেনকা-মায়ের সরবস্ব ধন, 
শ্বরগ-জ্যোছনা বালকা-বেশে 3 
যোগে রত সদা কনকের লতা, 
নব কোকনদ সে মরু দেশে। 


* কুমারসস্তবের উমা। 


১ 


তাঁপসী উম1। 


৫ 
স্না-বাপের সেই নয়নের তাঁরা, 
প্রাণের প্রতিমা, দেহের বালা; 
আঁজি যেন দীনা-__বন্ধলবসনা, 
কচি গলে দোলে রুদ্রাক্ষমালা। 
৬ 
শত সহচরী সেবিত ঘাহারে, 
হরিণী করিণী সা্দনী তার; 
শিরীষ-কুসুম-স্ুকুান তু 
অস্থি চর্ম হায় ! হয়েছে দার! 
৭ 
খুলিয়া ফেলেছে হেম্‌-আভরণ, 
এলায়ে পড়েছে চিকুররাশি ; 
বালিক! চাহে ন! মাণিক রতন, 
বালিক! হাসে ন। সাধের হাসি! 


৮ 
এ নব বয়সে স্থথের বাসন! 


কেনগো! কুমারী দলেছে পার ? 
কি অভাবে তার সকলি আঁধার, 

গিরিজা-গরাণ কাহারে চান 

নি 

নবীন নধর ও রাঙা অধর 

ধূসর হয়েছে কাহারে ডেকে ? 
দিব| বিভাবরী কার ধান করি 

সোগা গারে গেছে কালিমা মেখে? 


৬৭ 


৯৬৮ 


কনকাঞ্জলি । 


১০ 
তাঁর অতি হেয় শত অবজ্ঞেয় 
অলকা অমর বৈকুঠ-ধাম$ 
ছুনয়নে জল করে টপ মল, 
যবে মনে হর “টকলাঁন” নাম। 


১১ 
স্বর্গ বিভব চাহে না! পার্বতী, 


চাহে না ব্ৰহ্মাণ্ডে কিছুই আর; 
দেব ত্ৰিলোচন ! বিভূতিভূষণ ! 
ও চরণে শুধু লালসা তার । 
৯২ 
ও রাঙ। চরণে চির-দাঁসী হু’য়ে 
পড়ি রবে বালা জনম-তরে 5 
ইহাই সাধনা, ইহাই কামনা, 
এই স্বৰ্গ লোভে তপন্ত। করে। 
১৩ 
বোঝে না কুমারী নন্দন কানন, 
চাহে তোম। সনে শ্বশান-গেহ ? 
হাঁড়মাল! তার পা রিজাত-হার, 
»তুমি যদি ঠই শ্ৰীপদে দেহ) 
১৪ 
আহা! এ বালিকা ফুলের কলিক1, 
তিপানলে যদি পড়িবে মেয়ে ; 
চিনে “মৃত” কে ক’বে তোমায় ? 
কলঙ্ক হবে যে জগত ছেয়ে! 


প্রত্যাখ্যাত । ১৬৯ 


১৫ 
যদিও সাধনা বালিকা জানে না, 
যদি দে বোঝে ন। তপস্ত| করা; 
তবু তো শঙ্কর তার পর্বেশ্বর» 
বালিকা-পরাণ শিবত্ব-ভর1। 
১৬ 
তাই আশুতোষ ! ভকত-ব্দল ! 
দ্বীন ভকতের গ্রণতি ধর; 
সাধনার ধন করিয়া অর্পণ 
তাপসী উমারে কৃতার্থ ক্র। 


প্রত্যাখ্যাত । 
> 
ভাসিতে ভাসিতে দুটী-নয়ন-জলে, 
কে আমারে ডেকে গেল “মা! জাগ” ব'লে; 
দারুণ ঘুমের ঘোর 
এসেছিল চোখে মোর, 
ছিলাম ধরণী পরে পাড়িয়া ঢ'লে, 
জানি না দে কোন্‌ পথে গেল রে চলে! 
২ 
বুঝি সে ঘুবিয়াছিল সহজ দ্বারে, 
একটু আদর কেহ করেনি তারে! 


D 


১৫ 


১৭০ 


কনকাঞ্জলি ৷ 


তাই মনে পেয়ে ব্যথা 
দাড়াইয়া ছিল হেথা, 
“মা” ব'লে ডাকিল বড় বিষাদ-ভারে, 
অভাগী আমিও নাহি দেখিন্তু তারে ! 
৩ 
হয় তো অভাগা ছেলে মা-হার। বুঝি, 
ছুয়ারে দুয়ারে ফিরে মায়েরৈ খুঁজি; 
কাহার হৃদয় আছে, 
কে যায় ব্যথীর কাছে? 
আমাদের মবারি যে আপনা “পুজি,” 


কোথা দে তাহারে হায়! কে নেবে খুঁজি! 


৪ 
ক্ষুধ| কি তৃষায় কিবা না পেয়ে গেহ 
কেন যে সে এসেছিল জানে না কেহ 
তার মে আনত মুখে 
অশ্র-মাথা কোন দুখে, 
কেহ স্থধিল না করি করুণা স্নেহ, 
তার তরে নহি হায়! আমর! কেহ! 


৫ 
বৈশাখী বিকালবেল। ঈশান-কোণে 
গরজিছে কাল মেঘ গভীর স্বনে 5 
জানালা ভেজিয়ে দিয়ে 
মোর! আছি লুকাইয়ে, 
সে বুঝি লুকা'তে গেল গহন বনে, 
কৌথা সে আশ্রয় পেলে-সশঙ্ক মনে ! 


4 


বিজনে। 


৬ 
লাঁধিয়া কাঁদিয়া মোর করুণা-তরে 
না পেয়ে সে ফিরে গেল পরের ঘরে! 
এ নিঠুর হিয়া মাঝে 
প্রাণ আর কোন লাজে 
নীরব আরামে হায়! বসতি করে? 
নিঠুর দানব আমি ধরণী-পরে ! 
৭ 


অনাদরে প্রত্যাখানে গেছে সে চলি, 
বুকে বুকে কাঁলানল উঠিছে জলি; 

শত শত মৃত্যুবাণ 

যেন বিধিয়াছে প্রাণ, 
কোথা নে অজানা ছেলে তোর! দে” বলি" 
ফিরায়ে আনিগে তারে, ক'য়ে সকলি। 


বিজনে ৷ 


(প্রিয়-প্রদঙ্গ হইতে পুরলিখিত। ) 
১ 
উহ ! কিসের তরে 
পরাণ এমন করে? 
উদাস উদাদ সদা পাগলের প্রায়, 
কি ৫ষন হয়েছে__আহা ! 
যা’ খুঁজি না পাই তাহা, 
কি ভাবে যে এত ভাবি সুধিব তা’ কা*য়? 


১৭১ 


১৭২ 


কনকগ্জিলি। 


২ 
দিবা নিশ! আন মনে 


আনি এ বিজন বনে, 
নীরবে নয়্নন-জলে আনন ভাগাই, 
কত কি যে উঠে মনে, 
বলি না তা” কারো সনে, 
আপনি আগুন জালি আপনি নিবাই। 
৩ 
শূন্য প্রাণ শূন্য মন, 
শুন্য জন-নিকেতন, 
সব যেন শুন্যময় যা দেখি নয়নে, 
কে বেন মনল জেলে 
সুখ শান্তি দেছে ঢেলে 
চির জনমের মত জলন্ত দহনে। 


8 
অঙ্কুর উঠিল বনে, 
শোভে কিশলরগণে, 
সাজিল মাধের তরু ক্রমে কলিকায়, 
ফুটিতে ফুটতে ফুল 
বাজিল বিষম শূল! 
পড়িল দারুণ বাজ তরুর মাথায় ! 
৫ 
আর কেন? সব হ'ল-__- 
সব হ'তে শব হল! 
ফুরাইল আশ! তৃষা সাধ আকিঞ্চন 1 


পালার এসি ~~" 


বিজনে। 


ছিঁড়িল ফুলের মালা, 
ভাঙিল সাধের খেলা, 
কমলে পশিল কাট নাশিল জীবন। 
৬ 
তবু তো বোঝে ন! মন, 
তাই কহে অনুক্ষণ, 
শয়নে স্বপনে শুধু সে ভাবে মগন, 
ভুলে যদি থাকি ভুলে, 
কে যেন তা” দেয় তুলে, 
যেন কি ঘুমের ঘোরে হেরি সে স্বপন । 
৭ 
সহসা চমকি শেষে, 
(শিশু যথা স্বপ্নাবেশে ) 
প্রাণ ভরে মন খুলে কাদিবারে চাই, 
অভাগা-অদৃষ্ট-ফল, 
নাহি সে শকতি, বল, 
কীদিব মনের সাধে হেন স্থান নাই। 
Le « 
যে দিন গিয়েছে, ফিরে 
আর তা আনিবে কিরে?_ 
না না না, গিয়েছে ভেঙে সে সুখ-স্বপন, 
সে দিন গিয়েছে, আহা! 
আর আনিবে ন! তাহা, 
গিয়েছে গিয়েছে সে তো জন্মের মতন ! 


৯৭৩ 


১৭৪ কনকাঞ্জলি । 


kr) 
সিন্ধু মণি সুধা-তরে, 
বিষে বিশ্ব পুড়ে মরে, 
আবার ফলিল তাই এ পোড়! কপালে, 
তবে নীলক আসি 
গিলে না এ বিষরাশি, 
॥__ আপনি পড়েছি আমি মরণের জালে। 


১০ 
{ কেন আর গন্ধবহ |] 


বহিছ, আমারে কহ, 
কেন জলে শরদেহ তব পরখনে ? 
কেন গো প্রকৃতি রাণি! 
মলিন ব্দনখানি ? 
তুমি মা ! কিমের হ্খে কাদিছ বিজনে ? 
১১ 


নৈশাকাশে গ্রহ তারা, 
কেন বা কাদিছে তারা, 

কার তরে বনদেহী আকুল-হৃদয় ? 
তোমার চরণ ধরি 
অ্ধাংশে! ৷ বিনয় করি, 

কাল্‌ হ'তে আর তুমি হয়ো না উদয়। 

১২ 

তুমি ফুল ! কথা রাখ, 
কাল্‌ আর ফুটোনা”ক, 

সার গাহিও না গীতি কলক$-রাণি ! 


দেবতা । 


আমি এ আধারে র’ব, 
নীরবে নীরবে সব, 
কি কাঁজ করিয়া মিছে লৌক-জানাজানি। 
১৩ 

জানি না কাহার বিধি ?_- 
স্বধাহীন সুধানিধি, 

জীবনপ্রবাঁহ মম মরু মরু ভুমি, 
এ যে গো! বিজন বন» 
কোথা প্ৰভো নারায়ণ! 

অভাগার এ যাতনা মুছে দাও তুমি । 


দেবতা । 


ঠ 
আমরা এ মাটির মানব, 
আমাদের ছাই মাটি আশা, 
সে দেবতা, স্বরগে নিবাস, 
তার “স্বর্গীয়” ভালবাসা ! 
২ 
বোঝে না সে, উষ্ণ অশ্রুজল 
একটা হুদয় ভেঙে পড়ে, 
বোঝে না সে, একটু হতাশে 
একটা_ সমস্ত প্রাণ মরে! 


১৭৫ 


১৭৬ কনকাঁঞ্জলি || 


৩ 
মানে না| সে. মানবের স্মৃতি 
এ জনমে মুছিবার নয়, 
জানে না সে, মানবের প্রীতি 
চিরদিন অমর অন্য! 
৪ 
বোঝে না, এ দুদিনের দেশে 
মানব কেমনে আত্মহারা, 
জরা-মৃত্যু-নাখা ধরাতল 
তবু তায় কত স্ষ্টিছাড়া! 
৫ 
তাই সে সাধিলে নাহি-আসে 
কহে না ন্সেহের ছুটো৷ কথা, 
মোছে না”ক নয়নের জল, 
শুনাইয়ে আশার বারতা । 
৬ 
দিল না সে এক দিন তরে 
এক ফেঁ'টা আদর করিতে, 
কত চাহে নরের হৃদয় 
দেবতা সে পারে না বুঝিতে ! 
৭ 
তাঁর তরে ফুলমালা গাঁথি, : 
হায়! তা’ যে নীরবে গুকার, 
তার তরে নিত্য ঘর বাধি, 
সে ঘর বাতাসে প'ড়ে যায়! 


ৃ 


দেবতা । 


৮ 
মোর! থাকি মার্টির জগতে, 
(সে লুকি’ স্বরগপুরে রয়_ 
তাও বুঝি থাকে সচকিতে, 


হেখার বাতাস পাছে বয়! 
= 


সুথদ! শ্যামলা বরষায় 

তার কারো নাহি পড়ে মনে ; 
শরদের সোণার সন্ধ্যায় 

গে কিছু ভাঁবে ন! নিরজনে ! 

১০ 

থা’ক্‌ সে দেবতা হ'য়ে থাক্‌, 

তার সুখে জনমের সুখ, 
দেবতা দে “দেবতা” হয়েছে, 


ভাবিতে, উথলে পোড়া বুক ! 
১১ 


তারি নামে দগধ পরাণ 
আজিও রয়েছে পাপ দেহে, 


আমি যে আজিও “আমি” আছি, 


সে তাহারি অশরীরী সেহে! 


৯২ 
সেই নাকি অগর-কি রণ 
আমারে মাথিরা দিবে ববে, 
ভুলি শোক, তাপ, অভিমান - 
আমারে! “দেবত্ব” লাভ হবে ! 


১৭৭ 


[১৭৮] 
নিষ্ঠুর সংসার । 
> 


ওরে নিষ্ঠুর সংসার ! 
এত ভাল বাসিয়ছি, 
এত করে তু'ষয়াছি, 
এত ডাকিয়াছি তোমা বলি আপনার ; 
তুমি তারি প্রতিদানে 
বিধিলে এ বজ্র-বাণে, 
দেখালে মায়ের চোখে কত অশ্রুধার ! 
মুছিতে একটু কালি 
ভাণ্ডার করিনু খালি, 
তবুও গেলনা দুখ অভাগিনী মা'র ! 
বান্ধব একটা নাই, 
বিমুখ সোদর ভাই, 
বিশ্ব প্রতিকূল । - পোড়া কপাল আমার ! 
তব কাছে করি বাস 
হ'ল এত সন্বনাখ | 
এ ছিল তোমার মনে নিঠুর সংসার ! 


২ 
সংসার! তুমি রে হায়! 


উন্মত্ত রাক্ষস প্রায়, 
পাষাণ-হৃদ় মাঝে পিশাচের বল) 


নিষ্ঠুর সংসার । 


গরবে নয়ন রাঙা, 
উপেক্ষা পরাণ ভাঙা, 
কাঙাল ধরিলে পা'য হাসি খল খল ! 
অধীন শরণাগতে 
দুর কর পদাঘাতে, 
অনাথের প'রে কর বীরত্ব প্রবল ! 
দীনের হৃদয় হায় ! 
ভাঙিলে পায়ের ঘা+য় 
হয় ও পাষাণ মন আনন্দে চঞ্চল ! 


সেবিলে মহত-পদ 
লাভ হয় মোক্ষ-পদ, 
সে পুণ্য দেবের আশা, শাস্ত্রের লিখন ১ 
পজীবন্তে নরকে মরা, 
অধমের পায়ে পড়া”, 
তা” চেয়ে নরক ভাল অনন্ত জীবন ! 
বড় দুখে ঝরে আখি, 
আমারি অষ্ট নাকি 
করাইল তব সেবা তোমারি পুজন ! 
আগে জানিতাম যদি, 
তা হ’লে কি নিরবধি 
দিতাম এ পুষ্পাঞ্জলি পিশাচ ভবন! 


১৮৪ 


কনকাঞ্জলি। 


হেন ঠাই কোথা-পাই ? 
বে দেশে “সংসার” নাই, 
নাই যথা ছলা, মলা, কপটতা, ভাণ, 
বুকে কালকুট রেখে, 
মুখেতে অমৃত মেখে, 
যেখানে কহে না কথা ভুলাতে পরাণ ; 
পাই যদি যাই সেথা, 
স্বাথপর ক্ষুদ্রচেতা 
গাহে না যেখানে বসি উদ্ারতা-গান ; 
সাধিতে আপন কর্ম 
পাপী ন! শিখায় ধৰ্ম্ম, 
অসত্য সত্যের নামে হয় না বাখান! 
পরেরে আধারে হায় ! 
কেহ না রাখিতে চায়, 
মুছিতে পরের ভাগা করে ন! সন্ধান |! 
পাই যদি হেন দেশ, 
ভুলিয়া সকল ক্লেশ 
এখনি সে দেব-পুরে করি অবস্থান । 


৫ 


কু সাধ হয় মনে, 
যাইয়া বিজন বনে; 
সাপিনী বাঘিনী ডেকে ধরি গে গলায়, 


পচন্বায়। ১৮৬ 


তাহে প্রাণ যায় বাক, 
খাপদে.থাইবে__খাঁক্‌, 
যেন তেন প্রকারেণ হাড় তো জুড়ায় ঃ 
মুখ চেয়ে অন্ুক্ষণ 
যোগায়ে ষোগায়ে মন 
এমন করিয়া আর কত থাকা যায় ! 
এমন সৃংস্নার ভাই ! 
ছেড়ে দাও, বনে যাই, 
ছেড়ে দ্বিলে কেঁদে বাঁচি_মিনতি ও পাঁ’য়। 


গচন্বায় | ক 


*অতিথি” এসেছি আমি এ দ্বেব-নগররে, 
ভাঙা দেহ ভাঙা প্ৰাণ, 
ভাঙা আজি বীণা-তান, 
বিরাম আরাম হিয়া মাগিছে কাতরে, 
দেবতা আনিল ডেকে এ দেব-ন্গরে । 


অতিথি এসেছি আমি এ দেব-নগরে, 
এ দেশে গ্রক্ৃতি-রাণী, 
প্রীতি-ভর! হৃদিখানি, 

তুযিছে এ দীনহীনে কত স্েহভরে ! 


* ‘পচন্ব'_ছোটনাগপুর বিভাগের শগিরিডি মহকুমার নিকটস্থ পার্বত্য 


গ্রাম। 
১৬ 


৯২ - 


কনকাঞ্জলি। 


সে মমতা প্রাণ-গ'ল1_হ- 
যায় না ভাষায় বলা, 

শুধুই নীরবে মন অনুভব করে, 

মানব এসেছি আমি দেবের নগরে ॥ 


অতিথি এসেছি আমি এ দেব-নগরে, 
হেথাকার দিবা, রাকা 
ত্রিদিব-সৌরভ-মাখা, 
€থাকার রবি শশী দেব-জ্যোতি ধরে ৯ 
এখানে বিহগে হায় ! 
জ্ধা-মাথ গান গায়, 
এখানে কুস্থম-দলে অমৃত বিতরে ) 
হেখাকার সমীরণ 
অস্ত্রের প্রস্রবণ, 
হ্থোকার নির্বারিণী অমৃত উপরে! 
এ দেশ মাটির লয়, 
কলি অমৃতময়, 
প্রক্কতি অমুতমর়ী নব লীল। করে, 
এসেছি মানব আমি অমর-নগরে। 


এসেছি মানব আমি অমর-নগরে, 
এ যে অপরূপ রূপ, 
স্বরপুত্র-অনুরূপ, 

একেছে এ চারু চিত্র কোন্‌ চিত্রকরে ? 


পচন্বায়। ৮৩ 


হেথা বনদৈবী খুলি 
সবুজ পোষাক গুলি, 
রেখেছেন বিছাইয়ে কাননে প্রান্তরে; 
চৌদিকে উন্নতশির 
ভূধর বিরাট বীর, 
‘শোভিছে ,বিশীল তরু দীর্ঘ কলেবরে $ 
পদ চুমি চুমি তার 
তরল হীরক-হার__ 
ছুটিছে নির্বর, মরি ! লহরে লহরে ! 
কোথা ন্নেহাসার লয়ে 
খাগো উত্ভী নদী বয়ে * 
শুনায় শ্বরগ-গীতি মরতের নরে ! 
কোথা প্রিযদরশন 
সুশ্তামল শালবন 
স্নিগ্ধ ্মণীয়কান্তি শ্রান্ত-জন-তরে ! 
পশ্লেট-নদী” মনোহর 
শ্লেট পাথরের স্তর, 
সোপান প্রাচীর শ্লেটে গাথা থরে থরে! 
কোথাও “বিশ্রাম-শিল1” 
বিধির অপূর্ব লীল1__ 
পাতা আছে সুখশয্যা পাথরে পাথরে ! 


—— 


* থাগো ও উ’_সে দানের পার্বত্য নদীঘয়ের নাম। 


; ১৮৪ কনকাঞ্জলি ৷ 


দুরে দুরে যার দেখা 

(নীল জল্দের রেখা 1) on 
শোভিছে “পরেশনাথ” সুনীল অস্বরে 

এ দেশে ভমুত ঢালা, 

নাহি রোগ শোক জালা, 
নন্দনবনের গন্ধে প্রাণ মন ভরে! ৮ 
মানব এসেছি আমি দেবের.নগরে ! 


মানব এসেছি আমি অমর নগরে, 
করুথা-মমতা-ন্নেহ__ 
ভরা হেথাকার গেহ, 
দূরে যার দুখ ব্যথা দেবের আদরে ? না 
দেবতা। নব্বেরএপাশে 
নিত্য খেলিঝাঁরে আসে, 
স্বরগের ভাষে কত সম্ভাষণ করে? 
মানব এসেছি আমি অমর-নগরে ! 


যদি, Eo 
মানবে এনেছে দেব, অমর-নগরে, 
কিন্ত আমি এ “আতিথ্য” 
কেন ল’ব নিত্য নিত্য 
এত আয়োজন কেন অণু কণা-তরে ? 
আধার, আঁধ'রতম, 
সেখানে বসতি মম, 
বঙ্গ-জননীর সেই মলিন আঁচরে ? 


__ শাস্তি 77 


পচদ্বায়। 


আমি কেন এত দুরে 
পচস্বা__অমর-পুরে ? 
এ অধমে এর! কেন এত নেহ করে? 
কেন গো ! মানব আসে দেবের নগরে ? 


তবু আনিয়ঃছি আমি অমর-নগরে, 
হৃদয়-আকাশে মম-_ 
চিত্রা রোহিণীর সম 
জাগিবে পচম্বা ! তুমি চিরদিন তরে ; 
যদিও তোমারে ছাড়ি 
আবার যাইব বাড়ী, 
আবার খাটিব ক্ষুদ্র সংসারের তরে, 
তবু তব স্ুথ-স্থৃতি 
এ পরাণে রবে নিতি-- 
সুখের স্বপন সম মরম-ভিতরে ! 
এই দিন রেখে বুকে 
চিরদিন র’ব সুখে, 
যে দিন দিবেন বিধি বহি শিরোপরে, 
স্মারিব__পচন্বী ! তোমা দেবতার বরে। 


১৮৫ 


[১৮৬] | 


বঙ্গবাঁসিনী । ০)! 
১ । 
এ বন্ববাসিনী আমি দোষী শত দোষে, 
খুলে কি বলিতে পারি, ( | 
সংসারের “গো-বেচারী” 
কাট হার! দিন রাত কত আপশোষে ! 
যেখানে সেখানে যাই, 
কোথাও “সোয়ান্তি” নাই, 
ডাঁকিনী পিছনে ফিরে, ভূতে রক্ত চোষে ! 
এ গোড়া জনম মম জানি নাকি দোষে । 


২ 
বঙ্গবাসিনীর জন্ম জানি না কি দোষে, 
মেয়েটা প্রসবমাত্র, 
শিহরে মায়ের গা! 
(সে হ'তে মা বুকে যেন শত বিছা! পোষে !) 
মা'র যেন “অপরাধ, 
স্বজনেরা সাধে বাদ, রস 
বন্ধুজনে দেয় গালি, গুরুজনে রোষে ! | 
বঙ্গবাসিনীর জন্ম জান ন! কি দোষে। 


৩ 
বঙ্গবাসিনীর জন্ম জানি না কি দোষে, 
বাবারে দেখাঠতে ভয়, 
কত লোকে কত কয়, { 
মেয়ের বিয়ার সুখ শুনি বুক শোষে ; 


ঘা 


বঙ্গঈবাসিনী। ১৮৭ 


তাই তো বাবার মায়া 

জড়ায়ে ভয়ের ছায়া 
ঝরায় মায়ের আঁখি কোণে বোসে বোসে, 
এ বঙ্গবাসিনী-জন্ম জানি না কি দোষে। 


বৃঙ্গবাদিনীর জন্ম জানি নাকি দোষে, 
ভাই বোন খেলি খেলা, 
ঘরে আসি সন্ধ্যাবেলা) 
দাদ! খায় ছানাবড়া পরম সন্তোষে ; 
আমি পাই চিড়ে মুড়ি, 
তবু পলঙ্ষমীছাড়া ছু'ড়ী”, 
দাদায়ে “মাণিক, যাদু” বলি’ সবে তোষে, 
বঙ্গবাসিনীর জন্ম জানি নাকি দোষে । 


৫ 


বঙ্গবাসিনীর জন্ম জানি নাকি দোষে, 
এত ভালবাসি, ভাই 
তবু করে “দূর ছাই” 
মেরে করে আধমারা দোষে, বিনা দোষে ; 
সে কীল চড়ের দাগ 
অঙ্গে অঙ্গে অঙ্গরাগ ! 
পিসীমা কাকীমা তবু মোর দোষ ঘোষে! 
বঙ্গবাধিনীর জন্ম জানি না কি দোষে। 


১৮৮ 


কনকাঞ্জলি। 


৬ 


বন্ধবাদিনীর জন্ম জানি না কি দোষে, 
বোধোদর, ব্যাকরণে 
বিগ্া-শুভ-ননাপনে, 
পানয়াজা, লুচিভাজা শিখি সস্তোষে ; 
বাব৷ নিজ পুণ্য-তরে 
সঁপিলেন পতি-করে, ন 
দিয়ে পাশ করা বরে-শূন্ত অর্থ কোষে! 
ব্গবাদিনীর জন্ম জানি না কি দোষে । 


৭ 


বঙ্গবাসিনীর জন্ম জানি না কি দোষে, 
সেহের আলয় ছাড়ি 
চলিন্থ শ্বশুর-বাড়ী, 


ভাগিমথ সমুদ্র-মাঝে অজ্ঞানে, বেহৌসে ; 


শ্বাশুড়ীর উপদেশ,__ 
ধরিতে গৃহিণী-বেশ, 
বধ! বাড়া ঝাটি ছড়া শিখান সন্তোষে, 
বঙ্গবাসিনীর জন্ম জানি না কি দোষে। 
৮ 


বঙ্গৰাসিনীর জন্ম জানি না কি দোষে, 
পতির সেবিকা আমি, 
বহু-পাশ-করা স্বামী, 

ঘোমটায় রুষ্ট হন মনের আক্রোশে ! 


এ * ২ 


(১৪ 


বঙ্গবাসিনী। ১৮৯ 


বলেন “ছায়ার মত 
কাছে থাক অবিরত, 
গৃহকর্ম্ম নীচ ধৰ্ম্ম, ইংরাজীতে ঘোষে! 
বিজ্ঞান, গণিত শেখ, 
দর্শনে প্রবন্ধ লেখ,” 
শুনে এ অদ্ভুত কথা, ভয়ে বুক শোষে! 
বঙ্গবাসিনীর জন্ম জানি নাকি দোষে। 
ন 
বঙ্গবাসিনীর জন্ম জানি না কি দোষে, 
রাখিলে পতির কথা, 
শ্বাগুড়ী ভাবেন ব্যথা; 
নী রাঁথিলে পতিদেব বভ্র-হস্তে রোষে | 
মন যোগাইব কার! 
আমি তো পারি না আর 
ঘহিতে বিরক্তিবোঝ। এত অনভ্োবে | 
বঙ্গবাসিনীর জন্ম জানি না কি দোষে। 
১০ 
ঘঙ্গবাপিনীর জন্ম জানি না কি দোষে, 
ংনার আরামশুন্ত, 
সমাজ অকুপাপূর্ণ, 
সমাজ দিতেছে গালি বজের নির্ঘোষে ! 
কুটিল নয়নে চাহে, 
বিদ্রুপ, অবজ্ঞা তাহে, 
তার সে অন্থরপণ। দেখি রক্ত শোষে । 


কনকীঞ্জলি। 


অভাগিনী বন্গনারী, 

কার কি করিতে পারি ? AX 
চুপে চুপে দিন রাত কাটি আপশোধে ! 

কেবলি বিধির ঠাই 

একমাত্র ভিক্ষা চাই, 
নারীহীন হ'য়ে বঙ্গ থাক্‌ পরিতোষে ! 
কেন এ আপদ গুল! হৃদয়ে মা পোষে ? 


ছায়া। 


আজি সব ছায়া ছায়া কেন? 
কিছুই ধরিতে নাহি পারি, 
বিশ্বের অগণা ছায়! যেন 


দাড়ায়ে রয়েছে সারি সারি! 


কোথ! হতে আনিছে ভাসিয়! 


মৃতক বিহগের গান, 
'কোনখানে চলিছে চুটিয়া! 


নিঝরের কুনু কুলু তান? 


কোথা থেকে বাতাসে ভাপিছে 


কুসুমের মধুর নিশ্বাস, . 
প্রাণে কেন এমন লাগিছে,__ 


ছাঁয়া ছায়া উদাদ উদাস? 


1 


রব ~~ oH 1 ০০ এ কারা. 


ছাঁয়া । 


কারে যেন খুঁজিছে প্রকৃতি, 
তারে যেন নাহি যায় ধরা, 
তাই শুধু পথ চেয়ে আছে, 
নিয়ে ছুটী আখি জল-ভর!! 


মেঘ-আড়ে চতুর্থীর চাদ 
হানিতেছে প্লান ক্ষীণ হাসি, 
লতা থেকে পড়িছে খসিয়া 
চুপে চুপে ফুল রাশি রাশি। 


বসন্তের আনন্দ-আননে 

মেখে গেছে বিষাদের ছায়1, 
জীবন্ত শ্তামল ছটাখানি 

আজি যেন প্রাণহীন কায়া 


নৈশ নীলাকাশে দিগঙ্গনা 

মগন। হয়েছে কোন শোকে? 
জগতের শোভা, মধুরতা 

কার নাথে ভোগ করে লোকে? 


১৯১ 


[ ১৯২] 


নেহাশীষ । 
(৩১এ বৈশাখ-_১৩০৩ সাজ। ) 
> 


এম কোলে যাদুমণি! 
নব বরের স্থৃতি ! 
দেখে দেখে সোণামুখ 
গাহি আনন্দের গীতি । 
২ 
দু'বুছর ছেড়ে আজি 


তিনে প! দিয়েছ ভাই ? 
কি দিব আশীষ চিহ্ছ ? 


এ দেশে তো কিছু নাই। 
৩ 
আমাদের জগতের 
সবি ধূলা-মাটিময়, 
তোরে তা’ কেমনে দিব ? 
তুই তো ধরার নয়। 
8 
“মোণার পুতুল” বলি 
নহ মরতের সোণা, 
ভূতলের কিছুতে যে 
নাহি হর ও তুলনা ! 


স্নেহাশীষ । ১৯৩ 


৫ 
অফুটস্ত পারিজাত 
নন্দনে আনন্দ-নিবি__ 
মানবে করুণা করি 
জগতে দেছেন বিধি। 
৬ 
স্বরগ-বিহঙ্গ-সম 
চঞ্চল চরণে চলা, 
আধ আধ কথা সদা 
মধুর “কাকলী” বলা । 
1৫২ 
হানিলে মাণিক পড়ে 
কীদিলে মুকুতা গলে, 
ছু'ইলে__পরের বুকে 
অমৃত-তুফান চলে ৷ 
৮ 
দুরে যায় পাপ তাপ, 
নীচ সাধ, নীচ আশা, 
প্রাণে যেন জেগে উঠে 
ত্রিদিবের ভালবাপা। 
৯ 
কি আনন্দ ! কি আরাম ! 
বলিতে পারি না সে কি, 
মাটির মানব মোর! 
তবুও স্বরগ দেখি। 


৯৭ 


১৯৪ 


বিধির স্নেহের দান, 


কনকাঞ্জলি । 


তি 
তোমারি বাতাস নিয়ে- 
এ দেশে বসন্ত আসে, 
তোমারি আনন্দ মেখে 
শরদে চাদিমা হাসে । 


১১ 
তোমার ললিত গাথা 


এ দেশে কবিতা, গীতি, 
তোমারি সোহাগ, হাসি, 

আমাদের স্নেহ, প্রীতি । 

১২ 


ম! বাপের পুণ্যবল-- 
মূরতি ধরিয়। বুঝি 
এসেছ এ ধ্রাতল ! 
১৩ 
এসেছ এসেছ যদি 
চিরদিন কর আলো» 
সং্সীর-পরশে যেন 


ও শোভা ন। হয় কালো। 
১৪ 
এমনি পবিত্র শুভ্র 
এমনি আনন্দভরা, 
এমনি মমতা-মাখা__ 


পরেরে আপন করা। 


স্নেহাশীষ । 


১৫ 
এমনি আরাম ঢাল! থু 
এমনি সুখের ঠাই, 
প্রেমের ছবিটীরূপে 
চিরজীবী হও ভাই! 
১৬ 
জগতজননী-বরে 
ও পুত নলিন-গা'য় 
ধরার মলিন বায়ু 
যেন না লাগিতে পায়। 
১৭ 
স্বরগ-কুস্ুম তুমি 
স্বরগেরি হ'য়ে থেক, 
পবিত্র জীবনথানি 
দেবের চরণে রেখ। 
A ১৮ 
স্বদেশ, স্বজাতি, আর 
সারা জগতের হিতে, 
তুমি যেন পার সদ 
আপনা ঢালিয়া দিতে। 
১৯ 
পুর্ণ হোক্‌ তোমা হ’তে 
স্বজনের শুভ আশ, 
বিভু-পদে ভিক্ষা মাগি 
পুরুক এ অভিলাষ। 


১৯৫ 


১৯৬ কনকাঞ্জলি ৷ 


২০ 
ফুলমালা গেঁথে আজি 

কচি গলে দিতে চাই, 
করিয়া ছুরস্তপণ! 

ছিড়ে ফেলিও না ভাই ! 


চাতক্ী। 
রি 


তোর! কি শুনিবি বল্‌? 
শুনিতে বিঝাদ-গতি, 
কেবা চায় নিতি নিতি ? 
আনন্দ উৎসব নহে গ্ৰীতি-কোলাহল ; 
কি শুনিবি? নহে গান, 
ভাঙিয়| মরম-স্থান 
বিষাদ-উচ্ছধাস মম ছোটে অবিরল, 
সেই আর্তনাদ_-তোরা কি শুনিবি বল্‌? 


২ 
আজ কে বুঝিবে বল_ 
নিঠুর নিদাঘ-দিনে 


শুফ বুক জল বিনে, 
কাঁতরে ডেকেছি যারে বলিয়! “দে জল”, 


MEE tt 


এ 


td 


চাঁতকী । 


শুনিয়া সে হাহাকার 

পরাণে বাজিত যার, 
ছুটিয়া আদিত সে যে হইয়া পাগল! 
কারে ক’ব সে কাহিনী, কে বুৰিবে বল্‌! 


৩ 


তুমি কোথা সেহময় ! 

সেই যে গিয়েছ চলে, 

*পুন দেখা দিব” বলে, 
আমার সে স্থখস্বপ্ন আনন্দ-আলয় ! 

কোন্‌ দেশে কোন্‌ খানে 

আছ আজি কেব! জানে, 
অভাগী গণিছে দিন, ফুরাবার নগ্ন ! 
জানি না কোথায় তুমি চির-দেহমর ! 


মনে লাগে অনিবার-_ 
সে নব-নীরদ-ছট! jl 
ভুবনমোহন ঘটা! 

এ জনমে তার মত দেখিনি তো 
সে ত্রিদিব-মধুরতা, 
উদারতা, সরলতা, 

নিখিল ব্ৰহ্মাণ্ডে মরি! যোড়া নাহি তার! 

এ গরাঁণে সেই কথা জাগে অনিবার ! 


আর! 


১৯৭ 


কনকাঞ্জলি ৷ 
টি 
আজি কোথা মেই দিন? 
তোমা হেরি বসুন্ধরা 
ছিল সদাননা-ভরা, 
পলকে পলকে শোভা হইত নবীন ! 
আকাশে রুচির-তন্ 
হাসিত বাসব-ধন্ুু, 
সরসে হাগিয়। মুখ লুকা”ত নলিন, 
আছি কোথা সে আনন্দ! কোথা সেই দিন ! 
৬ 
সেকি কভু ভুলিবার ? 
মোহন মল্লার-রবে 
দাসীরে ডাকিতে যবে, 
ছড়ায়ে সোণার হাসি বুকে বস্সুধার! 
তরল অমৃতরাশি 
উছলি পড়িত আপি, 
ভেসে যেত ডুবে যেত এ বিশ্ব-সংসার ! 
সে কথা কি এ জনমে কভু ভুলিবার ? 


ন 


মনে পড়ে নিরন্তর-_ 
কভু তুমি চুপে চুপে 
বিশ্ববিমোহন রূপে 
টাকিতে ও শ্যাম দেহে রবি, শশধর, . - 


ৰড 
7 


চাতকী। 


নাচিত ময়ুরকুল, 
ফুটিত কদশ্বফুল, 
পুলকে সাতার দিত যত জলচর, 
মারা ধর! হয়েছিল আনন্দসাগর ! 


৮ 


আজ সুনীল গগনে 

রবি হাসে, শশী হাসে, 

তারা ফোটে চারি পাশে, 
তা’রা যে আগুন-মাথ! আমার নয়নে ! 

ডেকে না জিজ্ঞাসে কেহ, 

নাহি মে করুণা, নেহ, 


আমি অভাগিনী থাকি আপনার মনে, 
কেবা কোথা কহে কথা! ব্যথিতের সনে! 


৭৯ 


এর! এত স্বার্থপর? 
সুসময়ে আপনার, 
অসময়ে কেবা কার, 


বিধি কি গড়েনি হৃদি, কেবলই পাঁথর ? 
কণ্টা প্রাণী অন্বেষিলে 


একটী হৃদয় মিলে? 
কোটিতে একটী বুঝি জগত-ভিতর ! 
এ দেশের এর! সব এত স্বার্থপর ? , 


২০০ 


কনকাঞ্জলি। 


১৩ 


এরা বুঝিবে কেমনে ?-- 
কেহ তে! দেখেনি চক্ষে, 
কি আছে এ দগ্ধ বক্ষে, 
কেমন দেবতা আমি পুজি সযতনে, 
কেন হায়! নিতি নিতি 
গাহি এ বিষাদ-গীতি, 
কেন জপি সেই নাম শয়নে স্বপনে, 
পরের হৃদয় পরে ঝুঝিবে কেমনে? 
১১ 
ইহা! বুঝান যে দায়, . 
সে দেবতা স্নেহাধার, 
যে দেখেছে একবার, 
বিশ্বের উশ্বধ্যরাশি সে কি নিতে চাঁয়? 
সে প্রীতি, আদর, হাসি, 
যে পেয়েছে রাশি রাশি, 
সে কি ভোলে জগতের নশ্বর শোভায়? 
আমার মনের কথ বুঝানে। যে দায়! 


» 
১২ 


আর কি বলিব হায়! 
আমি যে সে স্থতিগুলি 
পরাণে রেখেছি তুলি, 

সে শুভ মাহেন্দ্র ক্ষণ, নব কবিতায়! 


ক +১ 


চাঁতকী । ২০১ 


তোমার অমূল্য দান__ 
পুরিত আমার প্রাণ, 
আর নাহি কোনো তৃষা ব্রঙ্গাণ্ডে কোথায় ! 
আজি কি নুতন ক'রে জানাব তোমায়? 
১৩ 
সরি জানিতেছ মনে__ 
তুমি সথা প্রিয়তম, 
আরাধ্য, উপাস্ত মম, 
দেখেছ আমার হিয়! নখের দর্পণে; 
ভয় কি-_জবালাতে বিশ্ব 
আ্ুক দারুণ গ্রীগ্ঘ, 
জনুক বুগান্ত-বহি সমস্ত ভুবনে ) 
চাতকী মেঘেরি দাসী, 
ও চরণ-অভিলাবী, 
কি ছার পিপাসা, প্রভো ! ডরি না শমনে ; 
অমৃত যে পান করে, 
সে অমর চির তরে, 
নাহি আর তৃষা তার এ ভব-ভবনে। 
যত দিন রবে প্রাণ, 
গাহিব তোমারি গান, 
দ্রাড়ারে অনন্ত নীল গগন-প্রাঙ্গণে ! 
তুমি যে গিয়েছ চলে, 
“পুন দেখা হবে” বলে, 
তাই মম ইষ্ট মন্ত্র, জীবনে মরণে ) 


২০২ 


কনকাঞ্জলি । 


তোমার স্বরগ পুর 

যদিও অনেক দূর, 
তবু বাধা তুমি আমি একই বাধনে ! 

শত জন্ম যা’ক্‌ বঃয়ে, 

আনন্দে থাকিব সয়ে, 
শেষে যদি দেখা হয় আবার দুজনে, 
মিলিব কি হরি! হরি! অনন্ত মিলনে ? 


কিছুই নয়? 


“জগতের যাহা কিছু 

এ সব কিছুই নয়”, 
সব সয়, প্রিয় সখি ! 

ও কথা যে নাহি সয়! 
বসন্তের ফুল্ল হানি, 

ব্রার ঘনঘটা, 

শীতের কুহেলি-শোভা, 

শরদের চারু ছটা, 
রবির রক্তিম আভা, 

চাদের চাদনীরাশি, 
কিছু নয়_প্রিয়সখি ! 

তবে কেন ভালবাসি ? 
মা বাপের স্নেহ দয়া 


ভাই ভগিনীর গ্রীতি, 


কিছুই নয়? 


দম্পতীর প্রেমরাশি, 

মনে যত সুথ-স্থৃতি, 
উচ্চ আশা, উচ্চ সাধ, 

উন্নতি-আকাঙ্ফা যত, 
যাহা সব বহি” নর 

বেঁচে আছে ক্রমাগত ; 
সেই সন্জীবনী-স্থধা, 

মরমের আলোরাশি, 
কিছু নয়_-তবে সখি ! 

কেন এত ভালবাদি ! 


আমি, 


চিরদিন যেই আশে 

রেখেছি দগধ হিয়া, 
বহি’ সে অতৃপ্ত আশা 

যা’ব নাকি ফুরাইয়া ? 
শত জনমের পরে__ 

তাও হইবে না দেখা, 
অনাদি অনন্ত যুগ 

পড়ি রব এক! এক!!! 
অতীত অনল-মাখা, 

ভবিষ্যৎ অন্ধকার, 


মানবের পরিণাম 
° ছাই, মাট-__নাহি আর ! 


এবার হারিব যদি, 
অনন্ত কালের হাঁরি, 


২০৪ 


কনকাঞ্জলি। 


বহিয়। মিথ্যার বোঝা 


কাল-সিন্ধু দিই পাড়ি ! 
তবে__ 


এ বিশ্ব-রচন। যার 

সেকি নহে “সহৃদয়” ? 
কোন খানে নাই তার 

হৃদয়ের পরিচয়? 
খেয়ালে সে ভাঙে গড়ে 

রাখে সে খেয়ালে শুধু ? 
মানবের ছুরদৃষ্ট 

মরুভূমি করে ধৃধূ? 
জগতের কান্না হাসি 


ফিরে সে দেখে ন! হায়! 
আমার ভকতি, স্তুতি 


বাতাসে মিশিয়! যায়? 
যার হয় তার হোকৃ-_-আমার তা” নহে সই! 
ম’লে যে ফুরায়ে যাব, সে "অভাগা” আমি নই । 


সহগমিনী । 


> 
চল ধীরে ধীরে সখে! চল ধীরে ধীরে, 
এ ধর! কঠিনা ধরা, 
শত-বন্ধুরতা-ভর|, 
কাটা ও কীকর তাহে পথ আছে ঘিরে, 
বাজে বা কোমল পা?য়_-চল ধীরে ধীরে! 


সহগামিনী। 


২ 
চল ধীরে ধীরে সথে ! চল ধীরে ধীরে, 
আমারে পিছনে ফেলে 
আগে তুমি চলি গেলে 
অবলা কেমনে যাবে অক্ষত শরীরে? 
তাই সাধি, প্রিয় সথে ! চল ধীরে ধীরে। 


৩ 


চল ধীরে ধীরে সথে ! চল ধীরে ধীরে, 
"_ দুই জনে এক সনে 
পশিব আনন্দ-বনে, 
ক্ষুদ্র কামনার পানে চাহিব না ফিরে, 
চল ধীরে ধীরে সথে ! চল ধীরে ধীরে । 
8 
চল ধীরে ধীরে সখে ! চল ধীরে ধীরে, 
নিশার মলিন বাসে 
জগৎ ঢাকিয়া আসে, 
নিভ+ নিভ' চাদখানি গোধূলির শিরে, 
এই বেলা! প্রিয় সথে ! চল ধীরে ধীরে। 
৫ & 
চল ধীরে ধীরে সথে ! চল ধীরে ধীরে, 
দুজনে যে শুভক্ষণে 
হীনতা-নীচতা-গণে 
করিয়াছি বলিদান দেবের মন্দিরে ; 


১৮ 


কনকাঞ্জলি। 


এবে দোহে এক হ'য়ে 

বিশ্বসেবা-ত্রত লয়ে রঃ 
বহিব অনন্ত যুগ দেব-আজ্ঞ! শিরে ! 
চল যাই, প্রিয় নখে ! চল ধীরে বীরে। 


ভু 


চল ধীরে ধীরে সথে ! চল ধীরে ধীরে, 
বিশ্বের বিপদরাশি 
প্রতিকূল হোক্‌ আমি, 

সে দিকে দেখো না চেয়ে মোর খত কিরে, 
প্রেম-জ্যোতি দেবতার 
বহিতেছে যেই পার, 

আমরা যাইব শুধু সেই দিকে ফিরে, 

চল তবে প্রিয় সথে ! চল ধীরে বীরে। 


ঠা 


চল ধীরে ধীরে সখে! চল ধীরে ধীরে, 
মহতী সাধনা লাগি 
স্খ-জাগরণে জাগি, 

অসীম তপন্ত। শিখি সসীম শরীরে, 
তাহে ক্ষুদ্র ভূমণ্ডল 
করে যদি টলমল, 

ডুবায়ে ফেলিব তারে প্রেম-অশ্রুনীরে, 

চল ধীরে ধীরে সখে ! চল ধীরে দীরে। 


সহগামিনী। 


৮ 


চল ধীরে ধীরে সখে ! চল ধীরে ধীরে, 
পাইলে মলিন প্রাণ 
স্থথে করাইব স্নান, 

সছ্য-ছিন্ন হৃদয়ের তপত রুধিরে, 

যারে পনিরাশ্রয়” পা’ব 
আদরে লইয়া যাব, 

পবিত্র সেহের ধামে আনন্দ-সমীরে, 

চল চল প্রিয় সথে! চল ধীরে ধীরে। 


৯ 


চল তবে প্রিয় সখে! চল ধীরে ধীরে, 
এক লক্ষ্য এক প্রাণে 
চল অনন্তের পানে, 
তুচ্ছ সাধ আশা প্রতি চাহিব না ফিরে 
এই সৌভাগ্যের হেতু 
লভিতে নির্বাণ-সেতু 
একত্র মিলিব বুঝি বৈতরণী-তীরে ! 
এই বেলা প্রিয়তম ! চল ধীরে ষীরে। 


[ ২০৮ | 
প্রবাসী । 


১ 


যে হৃদয়ে তোমাদের এতই সন্দেহ, 
সে হৃদয় তাহার! চিনিত, 

সেখানে বিরক্তি ভয় করিত না কেহ, 
তা'রা কত মমতা করিত। 


২ 
শতবার যে পরাণ পরীক্ষা করিয়া 
তোমাদের না হয় প্রতায়, 
তা*রাই জানিত তাহা গঠিত কি দিয়, 
তার মাঝে কিবা ঢেউ বয়। 


৩ 


অনস্ত-বিশ্বাস-মাথা তাহাদের প্রাণ, 
তাদের ব্যবনা সরলতা, 

সেই সব স্নিগ্ধ শান্ত পবিত্র বয়ান, 
এখানে কেবলি “উপকথা”। 


৪ 


কি নগর, কি বিজন, নর নারী আর, 
সে দেশের পণ্ড-পাথী-গণ, 


কেহ নাহি জানে তারা “পর আপনার”, 


সবাই তাদের পরিজন । 


৫ 


তাহাদের আঁখি সদা আননা-মাথান, 
মধু-মাথা স্নেহের পরশ, 

কথা, গাথা, তাপিতের পরাণ-যুড়া”ন, 
ভালবাসা অমিয় সরস। 

৬ 

তোমরা কাছে তো আছ তবু বহু দুরে, 
দূরে তারা, তবে কেন কাছে? 

সেথাকার বাশি সাধ! মিলনের সুরে, 
এখানে “বিচ্ছেদ” মাত্র আছে। 


প্রতাপ । *% 
> 
কে বলে পুরুবজাতি নিঠুর নিদয় ? 
তবে এ জগতে ছাই, 
কে হুইবে বাপ, ভাই, 
কে বা হবে প্রিয় পতি__স্সেহপ্রেমময় ? 
নাশিতে বিপদজালে 
অন্তঃপুর-অস্তরালে, 
কে স্থাপিবে নারীকুলে প্রদানি অভয়? 


কে হেন ক্বতস্ন, বলে-পুরুষ নিদয় ? 
শা 


* স্বগীয় বন্ধিম বাবুর ‘চন্দ্রশেখরের” প্রতাপ । 


কনকাঞ্জলি। 


চি 


আমি পানি ধরাতলে পুরুষ দেবত1__ 
অধৰ্ম্মী যে দুরে যা’ক্‌, 
ভন্মেতে মিশিয়! থাক্‌, 
পুরুষই এ জগতে পিতা, পতি, ভ্রাতা ; 
প্রমণীর ধর্ম্ম পুণ্য 
রহে যেন পরিপূর্ণ, 
সরল। নিৰ্ম্মল! নারী থাকুক সর্ববথা* ; 
যাহার! পয়ের তরে, 
এত শুভাকাজ্জ। করে, 
যাহাদের গ্রাণভর! এত উদারতা, 
তাঁহার! “নিঠুর” যদি, কাহার! দেবতা। ? 


৩ 


তুমিও পুরুষরত্ব প্রতাপ ! দেবতা, 
কৈশোরে, নদীর কুলে 
শ্যাম-সহকার-মূলে 

পরাণে বাধিয়া ছিলে কনকের লতা) 
বড় সাধ ছিল মনে, 
চিরদিন সে বাধনে 

বাধা রবে দুটী প্রাণ, লভিয়া একতা! 
বড় সাধ ছিল মনে, 
সাজি ফুপ-আভরণে 

উজলিবে চিরদিন চন্দ্রে সুধা যথা; 


$) 


প্রতাপ । ২১১ 


কিন্তু এ সংসার হাঁয়! 
দলি দিল বজ্র পায়, 
সে আশা-অন্কুর কচি_উঃ! কি নিঠুরতা ! 
তাই জলি অগ্নিবাণ 
দহিল (প্রমিক-প্রাণ 
পিষে গেল হৃদি-পিও, নিদারুণ ব্যথা! 
ছুঃথ-দগ্ধ প্রীতি, সুখে 
মৃত আশা লয়ে বুকে 
ডুবিলে অতল জলে__সাবাদি মমতা! 
পুন বলি, নরশ্রেষ্ট প্রতাপ দেবতা! 
৪ 
জীবন-বন্ধন-শৃন্য অধীর চঞ্চল, 
শেহাল৷ সে শৈবলিনী, 
জগতের ভিথা রিণী, 
ভেসে যায় মহাআোতে বিবশ বিভল ! 
উপাস্ত দেবতা তার» 
সে কভু পাবে না আর, 
জনমের মত রবি গেছে অস্তাঁচল ! 
এবে শুধু স্বার্থ-বিষ 
প্রাণে ভরা অহনিশ, 
বুকে জলে তীব্র জালা, মহাহলাহল ! 
মরে মৃত্যু-পিপাসায়, 
তবু না মরিতে চায়, 
জীবন বিষাক্ত তার মৃত্যুও অনল ! 


২১২ কনকাঞ্জলি। 


দাড়াইতে চাহে কুলে, 

পদে পদে পথ ভুলে! 
আপনি চরণে দলে আপন মঙ্গল |] 

তুমি পূত অনুরাগী, 

চিত্ত জয়ী আত্মত্যাগী, 
দ্বিতীয় সে নীলকণ্ঠ গিলিতে গরল! 

তুমি আত্ম বিসর্জিয়] 

সে অনাথে উদ্ধারিয়া 
মৃছালে কলঙ্ক-কালি, ঢালি গঙ্গাজল, 
ধন্য এ মহত্ব! তুমি ধন্য মহাবল! 


৫ 


বীরত্ব” কি ভূমগলে নর-নারী-নাশে ? 
শ্বাপদেরা তাহা হ’লে 
“বীরশ্রেষ্ঠ” ধরাতলে 

পৈশাচী বৃত্তি কি-_ছি ছি বীরত্ব প্রকাশে 1 
যে মহাত্মা আত্মত্যাগী, 
পরহিতে ছুঃখভাগী, 

বিশ্বহিতে আপনারে ত্যজে অনায়াসে, 
সেই বীর, মহাবীর, 
*নররত্র” পৃথিবীর, 

সে বীরের পদ-রজে মলয়জ ভাসে !- 
তুমি সেই বীরোত্তম, 
পবিত্র-চন্দ্ৰমা-সম, 


প্রতাপ। 


তেজন্বী, তপন যথা মধ্যাহ-আকাশে, 
নরের প্রকৃত বীর্ধ্য আত্ম-রিপুনাশে। 


৬ 


নিৰ্ম্মল ও হৃদি-তল স্বরগ-সমান, 
নাহি তাহে কোন তাপ, 
স্বপনে পশেনি পাপ, 
কোথাও একটু কালি নাহি পায় স্থান ; 
হীনতা-নীচতা-শুন্, 
সুপবিভ্র-গ্রীতি পুর্ণ, 
স্বগীয়-সৌরভ. মাথা উদার পরাণ! 
পামরের ভালবাসা 
স্বার্থভর! ঘ্বণ্য আশা, 
কেবলি কলঙ্ক, পাপ-_দাঁন প্রতিদান ) 
সে বিষ-বাতাস হায়! 
লাগিবে যাহার গায়, 
কপালে জাগিবে তার ভীষণ শ্মশান ; 
মহতের মহাবল, 
স্নেহ, প্রেম নিরমল, 
সদা চাহে গ্রীতি-পাত্র-অনন্ত-কল্যাণ ; 
«শৈবলিনী” পোড়ামুখী 
কিসে হবে চিরস্ুখী, 
কিসে পতিদেব-পদে বিকাইবে প্রাণ, 


২১৩ 


কনকাঞ্জলি। 
দুজনে দুজন তরে 
রহিবে সাধের ঘরে, 
লভি শান্তি, পবিত্ৰতা, আনন্দ, সম্মান, 
তব ধোয় লক্ষ্য তাই, 
দ্বিতীয় আকাজ্জা নাই, 
সত্যই নিলিপ্ত যোগী গৃহে অবস্থান, 


ও বিপুল ধন, মান, 
অমন সুখের প্রাণ, 


নীরবে তাজিলে সব ধূলির সমান! 
খুজিয়া সংসার-তত্ব 
কে দেখেছে এ বীরত্ব ?_- 
পরের মঙ্গলে হেন আত্মবলিদান, 
কে এত পন্নার্থপর এত ভাগ্যবান্‌? 


৭ 


প্রদানি জীবনরত্ব গুরু-দক্ষিণায়, 


যাও চলি মহামতি! 
যথায় অমরাবতী, 


পর গে বিজনন-মাল! দেবের সভায়ঃ 
ধরা করি সুপবিত্র 
কবির এ পুণ্য চিত্র 
উজলিবে চিরদিন অতুল শোভায় ! 


হৃদয়-নদী । ২১৫ 


চাহি এই চিত্ৰ পানে, 
এই ত্ৰিদিবের তানে, 
পথহারা প্রাণী যারা, ভ্রান্ত আলেয়ায়, 
আবার আলোক পা’ক, 
সুখে গণ্য স্থানে যা’ক, 
কবির অমর কীন্তি থা’ক এ ধরায় ! 
প্রতাপ! প্রতাপরূপে জাগ বাঙ্গালায়। 


হৃদয়-নদী । 


১ 


প্রাণভরা বাথারাশি, সাশ্র নেত্র, শান হাসি, 


এরূপে কদিন কাটাইব ! 


রমণী-হৃদয় নদী, ক্ষুদ্র কেন নিরবধি? 


চল সখি! সাগরে সপিব; 


নহে তো পঙ্কিল সর, কেন তবে ভেবে মর? 


নদী কেন বাধিয়া রাখিব? 


উদার বাতাদ ব'বে, গগন বিশ্বিত হবে, 


চন্দ্র তারা তাতেই দেখিব! 


ঢেউগুলি ঢুলে ঢুলে আছাড়ি পড়িবে কুলে, 


হেরি কত আনন্দ লভিব! 


মিছা ভয় ভাবনায় বৃথা দিন বয়ে যায়, 


কবে সখি! কর্তব্য পালিব? 


২১৬ 


কনকাঞ্জলি । 


ys ২ 
দেহটা রাখিব দূরে শান্তিময় অন্তঃপুরে, 
প্রাণখানি বিশ্বে ঢেলে দিব ; 
ক্ষুদ্র বুকে বল বাধি আগে ক্ষুদ্র কাজ সাধি, 
তার পরে ও পারে ফিরিব; 
এখনি_কেন গো ভুল  হ’তে.চাহি চিতা-ধুল, 
কোন মুখে বিদায় মাগিব ? 
যে দিল জীবন গড়ি, তার কান্ নাহি করি, 
কোন লাজে ফিরিয়া যাইব? 
অনাহৃত আদি নাই, অনাহৃত যেতে চাই 

কেন সখি! গিয়া কি বলিব ? 
যে নদী দিগন্তে বহে, কেন সে আবদ্ধ। রহে ? 


কেন তারে বাধিরা রাখিব ? 
৩ 


বার তরে বাই আনি, তারি কাজ অভিলাধী, 
চিরদিন তাহাই করিব, 

করিতে কর্তব্য কাজ আগে যে সঙ্কোচ লাজ, 
তাদের যতনে তেয়াগিব ; 

ক’দিনের নিন্দা যশ, কেন হ’ব তার বশ, 
কোন লোভে এতটা ভুলিব ? 

য! হয় হউক তাই, ধা পারি করিয়া যাই, 
মরি যদি আনন্দে মরিব, 
নদী কেন বাধিয়া রাখিব ? 


চল! পারাবারে মিশাইব্‌। 


দির] 


দেবশিশু ৷ 
> 
স্বরগের ফুল সে, তা চিনিতে পারিনি, 
সে নব কুস্থম-কলি 
“মর জগতের” বলি” 
বিমল সৌন্দর্য্য হায়! দেখেও দেখিনি! 
কেন তারে নিলে বুকে 
প্রাণ ভরে স্বর্গ-সুখে, 
কেন সে পবিত্র সুখ বুঝেও বুঝিনি; 
তারে চিনিতে পারিনি ! 
২ 
স্বরগের ফুল সে, তা চিনিতে পারিনি, 
সে ভাবিত সব গেহ 
ভর! তার পিতৃক্সেহ, 
শিশু সব তারি ভাই,তারি তো ভগিনী ! 
সে ভাবিত ঘরে ঘরে 
জননী ট্রাজ করে, 
সকলে মা স্সেহমর়ী আনন্দদায়িনী ! 
তারে চিনিতে পারিনি ! 
৩ 
স্বরগের ফুল সে, তা চিনিতে পারিনি, 
বুঝিত না আত্ম পর, 
জনিত না বাড়ী ঘর, 
ছুটিয়া উঠিত কোলে মোহাগে আপনি ; 
১৯ 


২১৮ কনকাঞ্জলি । 


ছিল না সঙ্কোচ ভয়, 

(সে তো মরতের নয়) 
স্বরগের ভাষা তার স্বরগ-চাহনি ! 

তারে চিনিতে পারিনি! 


স্বরগের ফুল সে, তা চিনিতে পারিনি, 

শুধুই আদর করি, 
শুধুই কোলেতে ধরি, 

শুধু চুম্বিয়াছি ধরি টাদমুখখানি ! 
খুলি সে পু'থির পত্র 
পড়ি নাই এক ছত্র! 

শুধুই অমিয় গ্রন্থ রেখেছি আপ্রাণি ! 
তারে চিনিতে পারিনি ! 


৫ 


স্বরগের ফুল সে, ত! চিনিতে পারিনি! 
কে জানে সে পথ ভুলে 
এসেছিল নরকুলে, 

কে জানে রে অদৃষ্টের অদৃশ্য কাহিনী! 
তাই তো পরাণ দহে, 
নয়নে জাহ্নবী বহে, 

মরমে অসহ ব্যথা দিবা কি যামিনী ! 

শত শত বভ্রানলে 
যেন গো কলিজা জ্বলে, 


i 


দেবশিণু । ২১৯ 


পরাণ চিনায়ে খায় স্থৃতি পিশাচিনী ! 
মনে পড়ে, তারে হায় ৷ চিনিতে পারিনি ! 


৬ 


স্বরগের ফুল সে, তা চিনিতে পারিনি, 
দেবশিশু দেব-দেশে 
গিয়াছে দেবের বেশে, 
আপনি নিয়াছে কোলে জগতজননী! 
এ পাপ ধরণী-বায় 
লাগেনি তাহার গায়, 
বিমল পবিত্র সে যে অমুতের খনি! 
আমরাই তারে স্মরি* 
দিবানিশি কেদে মরি, 
আমরা রহিন্ু তার শত খণে খণী !. 
সে যে কি অমূল্য নিধি চিনিতে পারিনি! 


| 


তোরে হায় ! দেবশিশু ! চিনিতে পারিনি, 
আমরা মানবজাতি, 
স্বার্থপর, আত্মঘাতী, 
চিনিব কেমন করে তোরে যাছুমণি ! 
তাই তুমি হেথা এসে, 
পুন চলে গেলে দেশে, 
ভাল লাগিল না তব এ মর ধরণী! 


২২০ কনকাঞ্জলি। 


তুমি হেথা এসেছিলে, 
কত ভালবেসেছিলে, 
কত কাণে বলেছিলে মধুমাখা ধ্বনি ! 
তোরে বাছ! ! কতবার, 
ভাবিয়াছি “আপনার», 
এখন সে সব কথা শত ভাগ্য গণি ! 
আমার মাথার কিরে, 
যদি হেথ৷ এস ফিরে, 
আর কাদা?ও না হেন জনক জননী, 
আর যেন তাড়াতাড়ি বেওনা৷ এমনি ) 


কেন? 


কেন করি “হায় হায়” 
রে ভ্রান্তি-পথে জীব যায়, 
কেন ফাদে, কেন সাধে, কেন বা কামনা, 
কেন বহে দীর্ঘ শ্বাস “কিছুই হ’ল না»? 


দেখিয়াছি চেয়ে চেয়ে, 

হাসে দিকৃ-বালা, ছেয়ে-_ 
নে চাকু সোণার দেহ, মণি-মুকুতায়, 
কেন গো! জগত তবু করে হায় হায় ? 


চা 


কেন? ২২১ 


সুগন্ধি কুস্থমদলে 

অমিয়-লহরা চলে, 
পিক-পাপিগ্ার কণ্ঠে সুধা পড়ে বেয়ে, 
মানবের! কাদে কেন "হায় হায়” গেয়ে? 


সুখের জগতে হেন 

পজীবনে মরণ” কেন ?_ 
বিরহের ভর-ভরা কেন ভালবাসা ?' 
আশার পশ্চাতে কেন বিষম নিরাশ! ! 


বুঝিবা রাক্ষন কেহ, 

পাষাণ__বিহীন স্লেহ, 
বিধাতার প্রেমরাজ্য করিতে বিচল, 
সকল অমৃতে মেখে দেছে হলাহল! 


সে পামর দুরাশয় 
শুধু নিঠূরতাময়, 
পবিত্র বস্থুধা-বক্ষ করিতে মলিন 
উদার মানবে করে স্বার্থের অধীন! 


তাই মান অভিমান, 

অনত্যে সত্যের ভাগ, 
গালাগালি, মারামারি, সবাই প্রধান, 
মানব হৃদয়ে জাগে ভাষণ শ্মশান! 


কনকাঞ্জলি ৷ 


হাসি কান্না দোহে তাই 

হয়ে আছে ভাই ভাই, 
উল্লান উৎসব মাথা দুথ-অক্রধারা, 
এ সংসার নিরমল সুখ-শান্তি-হার] ! 


অথনা__-এ হাহাকাব, 
অপূর্ণতা, অশ্রুধার, 
*পরিচ্ছেদ”-রূপ বিশ্ব-গ্রন্থের পাতায়, 
ব্ৰহ্মাণ্ডের ইতিহাসে লেখা সমুদায় । 


পরমাণু স্তপে স্তুপে, 
গঠিত পর্বতরূপে, 

জলকণা-যোগে মহাজলধি-বিকাঁস, 

ঘটনাসমষ্টি-ভরা স্থট্টি-ই তিহাস। 


ইচ্ছাময় বিশ্বরাজ 

করিছেন নিতা-কাজ, 
মর্তের সুখ-হাঁসি, বিষাদ-বেদন, 
দে মহামঙ্গল-যনচ্ঞে সাধে প্রয়োজন । 


ক্ষুদ্র রেখা বন্ুধার। 
তাও নহে মুছিবার, 
জড়াণু জীবাণু ল’য়ে স্থষ্টি, স্থিতি, লয়, 
জাগে সে অনন্ত গ্রন্থে হইয়া অক্ষয় । 


লা 


অভিনন্দন । ২২৩ 


দেবদেব বিশ্বরাজ 
করিছেন নিত্য-কাজঃ 
আমর! মানব-__রেণু, পরমাণু হেল, 
যা’ দেখি, অবাক্‌ হ'য়ে তাই বলি “কেন 7 


স্াশ 


্ 


অভিনন্দন | 
( আলো ও ছায়ার কবির প্রতি ) 


আধেক রয়েছে নিশা 

আধেক জেগেছে উষা, 
আধেকে আধার-বান 

আধেকে কনক-ভূষা ! 
আধ গীতি গা’য় পাখী 

আধ ফোটে বেলী ফুল, 
স্বরগ মরত আধ 

চিনিতে আঁখির ভুল! 
আকাশে অমরী-ক 

আধ আধ শোন! যায়ঃ 
আধ সে আচলখানি 

লুটছে সুমের গান! 
জগত ভরিয়া গেছে 

আধ আলো আধ ছায়া, 


A 


কনকাঞ্জলি। 


কে হেন মোহিনী মেয়ে 

‘কার এ মোহিনী মায়া ? 
কার এ মধুর বীণে 

মন্দাকিনী-উথলিল, 
কার এ পাপিয়া আসি 

অকালে ঝঞ্কার দিল? 
জানি না নারী কি দেবী 

জানি না কাছে কি দুরে, 
তুবু ডাকি-_- একবার 

এস এ আধার পুরে ! 
ভাগিছে পুরবাকাশে 

তোমারি পূরবী তান, 
মরমে পশিছে মোর 

শিহরি উঠিছে প্রাণ! 
ভাগিয়া স্বপনে শুনি 

তোমার অমির বাশি, 
মনে মনে পুজি তাই 

প্রাণে প্রাণে ভালবাসি 


[ ২২৫ ] 


শিরীষ-কুস্থম । 


১ 
কেন আমি ভালবাদি শিরীষ-কুস্থম ? 
ধীরে ধীরে সোণামুখী 
দের মধুমাথা উঁকি ! 
উষার স্থুরভি শ্বাস, বসন্তের ঘুম, 
অমরার আলোকণা, শিরীষ-কু নম ! 
২ 
শিরীষ-কুন্গুম এক লাজশীলা মেয়ে, 


সদা জড়সড় থাকে, 

আপনা! লুকায়ে রাখে, 
দেখে না তপন, শশী, আঁখি তুলি চেয়ে! 
সে যেন কবির “কুন্দ” লাজে গেছে ছেয়ে। 


শিরীধ-কুস্ুম এক সোহিনী রাগিণী, 
অতি মৃদু স্থুরে বাধা, 
মলয়-বাতানে সাধা, 

চু'ইিলে নুইয়! পড়ে, সদা আদরিণী, 

সে যে উষা-বালিকার নবীন রাগিণী! 


৪ 
শিরীষ-কুসুম বটে “ননীর পুতুল”, 
তার মত কোমলতা, 

এ মরতে আর কোথা? 
কি বা তার উপমান, সবি দেখি ভুল! 


২২৬ 


কনকাঞ্জলি । 


পরশিলে অনুরাগে 

গায়ে তার ব্যথা লাগে, 
কেবা কোথা কচি মেয়ে, তার সমতুল, 
কনক-লাবণ্যে হেন করে ঢুল টুল? 


৫ 


শিরীষ-কুন্ুম মরি ! গত-স্থথ-স্থৃতি-_ 
বসতি হৃদয়-তলে, 
বেচে থাকে অশ্রু-জলে, 
মনে মনে “উপভোগ” এই তার রীতি ! 
সহে না আঁখির তাপ, 
কে জানে কি অভিশাপ != 
চাহে না পরের কাছে সমাদর, প্রীতি, 
শ্রীষ-কুহ্ম যেন বিয়োগীর স্থৃতি ! 


ঙ 


বদ্দের বালিক! বধূ শিরীষ-কুস্থম__ 
সে গোলাপ, পদ্ম নয়, 
নাহি দেয় পরিচয়, 
চাহে ন! সপ্তমে চড়া স্থযশের ধূম ! 
তার সে ঘোমটা মুখে, 
মৃতু হাসি, ভর৷ সুখে, 
আধ জাগরণ করে, আধ যায় ঘুম! 
কে না ভালবাসে হেন শিরীষ-কুস্ুম ? 
চে 


সে। ২২৭ 


৭ 


শিরীষ-কুস্থুম কার ভাল নাহি লাগে? 
সদা সিদ্ধ শান্তরূপ, 
মধুরতা অপরূপ ! 
কে না পূজে হৃদি-তলে প্রীতি-অনুরাগে ? 
পরি রাজরাণী-সাজ, 
চাপা, গন্ধা, গন্ধরাজ, 
প্রাণ করে ঝালা পালা, স্থতীত্র সোহাগে, 
শিরীয-কুসুম, মোর তাই ভাল লাগে। 


সে। 


সেদিন সাঝের বেলা 

দেখিনু সে এক! একা, 
মুখেতে কালিমা ঢালা 

ঘন নিরাশার রেখা । 


কি যেন বলিতে চাহে 

বলিতে পারে না হায়! 
বুকথানি ভেঙে গেছে 

যেন কত বেদনায়! 


২২৮ 


কনকাঞ্জলি। 


ঈষত আনত আখি 


ছল ছল ব্ল-হার!, 
সুধিলে একটা কথা 


উছলি পড়ে বা ধারা। 


যে সুখ-স্বপন তার 


ভাঙিয়াছে বহুদিন, 
নীরবে নিশ্বাসে বহে 


দেই বিষাদের চিন্‌ 


আজি নাই তার তরে 


রবি, শশী, সন্ধ্যা, উষা, 
প্রকৃতি খুলেছে যেন 


মাণিক মুকুতা ভূষা। 


তার সে মলিন ছবি 


নিরখিয়া একবার, 
জগতে বহিল ঢেউ 


নিদারুণ যাতনার । 


সহদা লুকায়ে গেল 


ভাঙা মেঘে রাঙা চাদ, 
নিভিল জ্যোছনা-আলো! 


- ফুরা’ল দোহাগ সাধ। 


Pe 


সে। ২২৯ 


আকুল পাপিয়া পাখী 
বসিল বকুল-তলে, 
* কাদিণ কুস্থম-রাণী 
নবীন নীহার-ছলে। 
বাতাস হতাশ চিতে 
* দিগন্তে চলিল বয়ে, 
বসুধ! মলিনা যেন 
তারি মলিনতা ল'য়ে। 
সে তো কিছু বলিল না 
ঝরিল না আঁখি তার, 
(তবু) নীরবে জাগিল বিশ্বে 


Ee 


টি সে নীরব হাহাকার। 
* নীরবে চলিয়া পড়ে 
পশ্চিম-অচলে রবি, 
সারাটা জগত তবু 
মাথে আঁধারের ছবি। 
1 পা ক 
Yl ওগো! 


নীরবে সহিবে সে যে 

অনন্ত যাতনা আলা, 
তার কথা কে শুনিবি__ 

সে শুধু বিষাদ ঢালা ! 


০২১০৪ 
আসক্ত । 


আমি যবে যাইব চলিয়া 

কাছে সবে আনিয়! বসিও, 
শ্নেহ-পিক্ত স্নিগ্ধ কর দিয়া 

মোর শির পরশ করিও। 


একটুকু দিও ফুল হাসি, 

ক্ষমিও সকল অপরাধ $ 
প্রফুলতা উঠে যেন ভাসি, 

আমি নারি সহিতে বিষাঁদ। 


যেখানে যাইতে হবে মম, 
শুনাইও সেথাকার কথা, 

কিবা সে কেমন মনোরম 1-- 
বলে দিও সকল বারতা। 


হেথা যাহা রহিবে আমার, 

তোমরা তা” সযতনে রেখো; 
প্রিয় বস্তু যত, অভাগার, 

চিরদিন প্রিরভাবে দেখো। 


আকাশে ডুবিবে রাঙা রবি, 

তাঁর সাথে আমিও ডুবিব, 
যবে মিলে গাহিও পূরবী, 

শুনি আমি উৎসাহে ছুটিব। 


(কিন্ত, 


প্রভাত-চন্দ্রমা ৷ ২৩১ 


সে দেশের ভাই বোন যারা, 
মোরে দেখি আসিবে ছুটয়! ?__ 
আমারে “আমার” ভেবে তারা, 
রীতি নীতি দিবে শিখাইয়া ? 


আমি যাহা বড় ভালবানি, 

তারা আনি দিবে সে সকল 1- 
দিন রাত থেকে পাশাপাশি, 

সাধিবে কি আমারি মঙ্গল ? 


তোমাদের স্নেহমাখা কাছে, 

তার! বুঝি দিবে না আসিতে £_ 
তবে সেথা কিবা স্থথ আছে, 

কেন আমি চাহিব যাইতে ? 
জানি না কোথায় “স্বৰ্গ” আছে? 

মোর স্বর্গ তোমাদেরি কাছে! 


গ্রভাত-চন্দ্রমা । 
১ 
এ কি শশধর ! 
পুিমা গিয়াছে কালি, 
বিমল জ্যোছনা ঢালি 
নেখায়েছ তব ছট! কিবা মনোহর! 


২৩২ 


কনকাঞ্জলি । 


আম্খরি | সে অপরূপ 

পবিত্রতা-প্রতিরূপ ! 
ভেসেছিল দেই জোতে বিশ্ব চরাঁচর ! 
এ তুমি কি সেই তুমি, সেই শশধর ? 


২ 


এ কি শশধর! 

নে প্রবাহ হীরা গ'লা, 

যায় কি তা? মুখে বলা? 
অনন্ত রূপের ছটা অমিয়-সাগর ; 

সারা বিশ্ব মাতোয়ারা, 

নিভ” নিভ’ কোটি তারা, 
হয়েছিল আলো মাথ। বস্ুধা, অন্বর, 
এ তুমি কি সেই তুমি, সেই শশধর ? 


৩ 


একি শশধর! 
যার আলো মনোহর 
শিরে ল’য়ে তরুবর 
সাজিল ”আনন্দ-স্তস্ত” অবনী-উপর ; 
যাহার জ্যোছন| দেখে 
তমালে নুকাঁয়ে থেকে 
সে পিক পাপিয়া কত গাহিল স্ুস্বর ! 
এ তুমি কি সেই তুমি, সেই শশধর ? 


প্রভাত-চন্দ্রমা | ২৩৩ 


৪ 


এ কি শশধর ! 

কুমুদ ঘোমটা! খুলি 

দেখিল আনন তুলি,_ 
খসিয়া পড়িছে শশী সরসী-ভিতর ! 

কালো জলে রা! শোভা 

জগতের মনৌলোভা, 
তরঙ্গে তরঙ্গে ছোটে শত সুধাঁকর ! 
এ তুমি কি সেই তুমি, সেই শশধর ? 


৫ 


একি শশধর! 

চকোর আনন্দে মরি ! 

নিশা জাগরণ করি 
যাহার মহিমা-গানে তৃষিত অন্তর ; 

পিপাসী জলদ হায়! 

যাহারে ধরিতে যায়, 
বিজলীর চেয়ে ভাবে.যাহারে সুন্দর, 
এ তুমি কি মেই তুমি, মেই শশধর? 


৬ 


এ কি শশধর ! 
ফুল-রাণী স্ুধামুখী 
কত সুখে হয়ে সুখী 
দিয়েছিল “উপহার” গোলাপী আতর ! 


২৩৪ 


কনকাঞ্জলি। 


ওই অমিয়ার লাগি 
,সারা নিশা ছিল জাগি, 
জাগায়ে নন্দন বন ধরণী-উপর ৷ 
এ তুমি কি মেই তুমি, সেই শশধর ? 


৭ 


এ কি শশধর ! 
ক্ষালি বার শোভা দেখে 
মায়ের আচল থেকে 
ফাঁপায়ে পড়েছে শিশু বলে “ধর! ধর !” 
মা পেতে স্রেহের ফাঁদ 
ধরিতে যে রাঙা টাদ 
যাদুর কপালে “চিক্‌” দেছে তুলি কর, 


এ তুমি কি সেই তুমি, সেই শশধর ? 


৮ 


এ কি শশধর ! 

মুক্ত বাতায়ন দিয়! 

ও মাধুরী নিরখিয়। 
ভেসেছে দম্পতী-বুকে সুখ-দরোবর ! 

দুজনে দুজন-মুখে 

যাহারে আরোপি সুখে 
করিয়াছে প্রাণ ভরি কতই আদর ! 
এ তুমি কি নেই তুমি, সেই শশধর ? 


প্রভাত-চন্দ্রমা । 


নি 


এ কি শশধর ! 
যারে করি দরশন 
ভাবুক ভকত মন 
ছুটাইয়! ছিল কত ভাবের ল্ুর ! 
চাহিয়া যাহার পানে 
উল্লাস-অধীর প্রাণে 
খুঁজেছিল__কোনথানে সেই কারিগর, 
এ তুমি কি সেই তুমি, সেই শশধর ? 
১৩ 
একি শশধর! 
যাহার জ্যোছনা-বন্তা 
করেছিল ধর! ধন্যা, 
ভাঁাইল মাতাইল বিশ্ব চরাচর ; 
যে যশস্বী সত্য সত্য 
করিল একাধিপত্য, 
নীলান্বর-রাজাসনে হ'য়ে রাজেশ্বর, 
এ তুমি কি সেই তুমি_সেই শশধর ? 


১১ 


এ কি শশধর ! 
কই সে রূপের ছটা 
ভুবনমোহন ঘটা! 
কই তুমি জগতের নেত্র-তৃপ্তিকর ? 


২৩৫ 


২৩৬ 


কনকাঞ্জলি। 


শীর্ণ স্রান বর দেহ, 
তাই নাহি দেখে কেহ, 
অত আদরের ধনে এত অনাদর ! 
নিশ। মাত্র ব্যবধান_ হায়! শশধর ! 
১২ 
হায়! শশধর ! 
নিরখিয়ে টাদমুখ 
পরাণে ধরে না সুখ, 
সাধ হয় দেখি বসে হইয়া অমর, 
তার এই দশা হা রে! 
কে কবে সহিতে পারে % 
স্মরণে নয়নে বহে অশ্রু দর দর! 
ভূপতি ভিখারি-সাজে 
দাড়ায়ে পথের মাঝে, 
সাগর গুকায়ে হয় ক্ষুদ্র সরোবর, 
সুকণ্ঠীর ভাঙা গলা, 
ব্যাসদেবে মূর্খ বলা, 
প্রভাতে মাধুরীহীন দীন শশধর, 
সহিবারে পারে কে সে পাষাণ পাঁমর ? 
SAE 
হার"! শশধর ! 
যদি এ “ভরেব মেলা)” 
দু’দিনের ছেলেখেলা, 
অনাথ কাঙাল বদি দিল্লীর ঈশ্বর! 


৯ 


প্রভাঁত-চন্দ্রমা। 


বসন্ত দু’মাসে যায়, 
গ্রীষ্ম আসে পুনরায়, 

বার্ধক্য গরানে যদি যুবা-কলেবর, 
যদি সে শিশুর শরে 
মণিপুরে পার্থ মরে, 

যবনের করে পোড়ে চিতোর নগর, - 
চাদেরো প্রভাত যদি 
আমিতেছে নিরবধি 

বিনাশিতে পুণিমার শোভা মনোহর ! 

. তবে কেন বহি স্বার্থ 

(মোরা মুর্খ অপদার্থ) 

মিছা এ হাটের মাঝে ঘুরি নিরস্তর? 
ধন মান সবি হায়! 
পলকে ফুরায়ে যায়, 

কেন অহঙ্কার তবে মাটির ভিতর ? 
তুমি তো চলিলে, চাদ! 
কোরে যাও আবীর্বাদ, 

তব স্থৃতি আমাদের হউক অমর! 
আর, ছয় রিপু-গোলে 
মন যেন নাহি ভোলে, 

আর যেন নাহি ভুলি__ঈকলি নশ্বর” 

আর যেন নাহি ভুলি__প্রাতঃ-শশধর। 


২৩৭ 


[ ২৩৮ ] 
পুরস্কার । 


১ 


উপরে অনন্ত নীলাকাশ, 
তুতলে অনস্ত পারাবার, 
ভার মাঝে নীল জল ছুটিতেছে অবিরল, 
নরের আশার সম 
সীমা নাই তার ! 
২ 
তীরে তরু-পত্র-রাজি-তলে 
জাগে মোর নীরব কুটীর, 
প্রাঙ্গণে সে সন্ধ্যাবেল। মৃগশিশু করে খেলা 
চঞ্চল চরণ, চারু = 
চিত্রিত শরীর ! 
৩ 


তেয়াগিয়! মানব-ভবন 
নিরজনে সাধি এ সন্ন্যাস, 
অশাস্তিরে রাখি দূরে আসিয়াছি শাস্তি-পুরে, 
এবে সদা কাণে শুনি 
কান্তের সম্ভাষ! 


8 


মানবের পরিচিত মুখ, 
স্বার্থ-স্নেহ-জড়িত হৃদয়, 


ৃ পুরস্কার ৷ ২৩৯ 


ক্ৰমে তা’ যেতেছি ভুলে, এবে পণ্তপাখীকুলে 
f ভালবাসি, এ প্রীতির 
নাহি বিনিময় ! 


তবে 
০, একাকী মা প্রন্কৃতির লীলা 


| দেখিতে কাহার ভাল লাগে? 
তাই ম্মরি লোকালয়! . কিন্তুসে যে বিষময় ! 
মুক্ত পাখী, ছিছি ! কতু 
বন্দী-দশা মাগে? 


৬ 


¢ এক দিন ভাসিলে চন্দ্ৰমা 
সাগরের সোণার উরসে, 
* হানিল আকাশ ধরা! সহসা! দিগস্ত-ভর!_ 
কোথা হ'তে গীতি-সুধা 
কাণে আফি পশে! 


৭ 


দেববীণা__পরীর সঙ্গীত ! 
শুনি হিয়া উঠিল শিহরি ; 
দেখিন্থু বিটপি-মূলে, অদূর জলধিকৃঝো, 
ছুটায় বালিক! এক 
গীযুষলহরী ! 


২৪০ 


কনকাঞ্জলি। 


বিস্ময়ে আনন্দে হিয়া মম 
পৃরিল__নিরখি তার মুখ ; 
ধীরে ধীরে পা? টিপিরা 'দীড়াইনু কাছে গিয়া, 
পাছে তার গান ভাঙ্গে, 
ভয়ে কাপে বুক! 
৯ 
উছলে বিশ্বাস সরলতা! 
সে নয়ন-নীলপদ্ম দিয়া, 
উন্নত আননে মেয়ে শূণ্য পানে আছে চেয়ে, 
বিশ্বের সৌন্দর্য্য যেন 
রয়েছে জমিয়া ! 
৯০ 
যতক্ষণ গাহিল বালিকা, 
রুদ্ধ শ্বাসে রহিহ্থ কেবল, 
প্রতি তানে প্রতি লয়ে প্রাণে যায় স্রোত বয়ে, 
ধমনীর উষ্ণ রক্ত 
হ'য়ে গেল জল! 
১১ 
যখন ভাঙিল তাঁর গান, 
ভুলে আমি আপনা তখন" 
ছু'হাতে সে মুখ-ধরি দেখি রে মরি! মরি! 
সোণার ললাটে দিন্ু 
একটা চুম্বন! 


=> 


পুরস্কার ৷ 


১২ 
সথধিলাম “কে গো তুই বাছা ! 
কোন্‌ মা’র সরবস্ব ধন ?” 
প্না বাপ ভগিনী ভাই কেহই আমার নাই, 
সংসারে আমার নাই আপনার জন !” 
উত্তরিল কচি মুখে 
সজল নয়ন! 
১৩ 
এ সংসারে তোর কেহ নাই? 
সংসার কি এতই নিঠুর? 
আছে বটে বজ্র তথা, হিংসা দ্বেষ কপটতা, 
তোরেও বাসে না ভাল, 
এতকিসে ক্র? 
১৪ 
তোর কেহ নাহি যদি হায়! 
তবে আমি কেন বেঁচে র'ব? 
আয়! হৃদি পসারিয়া | রাখি তোরে লুকাইয়া, 
কেউ তোর নয় যদি 
আমি তোরি হ'ৰ! 
5৫ 
“সন্ন্যাস” থাকুক পিন্ধুজলে, 
চল্‌ আমি হইব সংসারী, 
তোরে বাছা! বুকে নিলে তপন্তার ফল মিলে 
মুন্তিমতী মুক্তি, আহা ! 
তুই মা! আমারি। 
২১ 


২৪২ কনকাঞ্জলি। 


১৬ 
তোরি তরে আনন্দে ফিরিব 
পরিত্যক্ত মানব-দুয়ার ; 


জীবনের সন্ধ্যাক্ষণে, দেখি যদি চন্দ্রাননে 
ভাপিছে সুধার হাসি 
ন্নেহপ্রতিমার, 
সে যে শত স্বর্গস্থথ ! ভাবিতে উলে বুক, 
অভিশপ্ত জীবনে সে 
দৈব-পুরস্কার !! 
ব্রিকালে | 
ণ্তস্থাহং ন প্রণগ্ঠামি মচ মে ন প্রণশ্ঠতি” 
গীতা। 


১ 
কোথা, কোন্‌ যুগে প্রভে|! গড়ে না মনে-- 
কবে প্রেমময় বিধি 
গড়ি এ যুগল হৃদি 
বেঁধে দিলা এক সাথে অমর বাঁধনে ? 
কত শত বর্ষ হ'তে 
দুজনে সৃষ্টির পথে 
চলেছি লইয়া এই অনন্ত জীবন, 
কে জানে কোথায় কবে প্রথম মিলন ! 


— ১ 


চি 


ত্রিকালে ৷ ২৪ও 


বদন জ গতে, বিশ্ব শৈশব-পরাণ, 
সুমধুর সাধ আশ, 
সুপবিত্ৰ ভালবাসা, 
মলিনতা নীচতার নাহি ছিল স্থান ; 
বীণা প্রভাতী গীতি, 
হৃদয়ে সরল প্রীতি, 
উথলিত সরলতা৷ শিশু-জগতের, 
আমাদের এ “একতা” মেই সে কাঁলের। 


তদবধি আজি এ যে কত যুগ যায়, 
কত জন্ম কত বেশে 
ফিরিতেছি কত দেশে, 

কত দুখ সখ, কত আশ। নিরাশায় ! 
শ্রীচরণে কতবার 
দিয়েছিন্থ “উপহার” 

“কনক কুম্গমাঞ্জলি” মাখি অশ্রুজলে 


যা" কিছু সর্বস্ব ধন 
করিয়াছি সমর্পণ, 
কোন অজানিত দেশে, দেব-দীরু-তলে ; 
কতবার তোমা-হারা 
কিয়! হয়েছি সারা, 
কতবার পেয়ে সুখে হয়েছি আকুল! 
আঁধার অতীত কাল--যেন ভুল ভুল! 


২৪৪ 


কনকাঞ্জলি। 


২ 


আদি এই বর্তমান, কাল-গণনায়, 
পেয়ে ও “দ্বগীয়” স্নেহ 
রয়েছে এ শূন্য দেহ, 

বেঁচে আছে দ্ধ প্রাণ তব স্নিগ্ধ ছায় ; 
বাহিরে ভিতরে বত, 
তোমাময় অবিরত, 

প্রেমের ঈঞর-করে ব্ৰহ্মাণ্ড গঠিত, 

আমার জগত তাই তোমাতে জড়িত। 


ভুবন ভরিয়া তুমি নিখিল ভুবনে, 
উজলি এ মর্তাভূমি 
উধার আকাশে তুমি 
ঢালিছ কনক-জ্যোতি এ যুগ নয়নে! 
সেই তুমি পুনরায় 
সন্ধ্যার শশাঙ্ক-গা'য়, 
অমৃত জ্যোছন। মাখি ধরণী হাসাঁও, 
ত্রিদিব-সমীর ঢেলে জগত যুড়াও ! 


বরষার নীলিমায় বসস্ত-উচ্ছাসে, 
তোমারি মাধুরীরাশি 
আসে সদা ভাসি ভাসি, 

বিহগের কলকণে, ফুলের নিশ্বাদে ১ 


~~ 


ত্ৰিকালে। 


যোগীশের ব্রহ্ম-ধ্যানে, 
স্থকবির প্রেম-গানে, 
তব ছটা সবখানে দেখিবারে পাই, 
কি মহান্‌ বিশ্বোদর, 
কি পবিত্র গ্রীতিকর, 
তোমা বিনা এ জগতে কিছু দেখি নাই ! 
ও"পারে রয়েছ তুমি, 
এ পারে রয়েছি আমি, 
মাঝখানে মরণের সিন্ধু ভয়ঙ্কর, 
বদি তার উপকূলে 
মানস-নয়ন খুলে 
দেখি আমি দেব-ছট। তরঙ্গ-উপর ॥ 
এ কায় ডুবিবে যবে, 
তখন কেমন হবে? 
কেমনে এ মহাতব্রত হবে সমাধান ? 
কি হইবে পর পারে, কেমন নির্বাণ ? 
৩ 
মে দিন-__-সে ভাবী দিনে বিমুক্ত পরাণে, 
ছাড়ি পরিচিত ধর! 
অনন্তে ছুটিব ত্বরা, 
পশিব আকাশ-মাঝে তারা-দন্লিধানে 5 
এক পাশে অধোমুখে 
আন্ত ্রিয়মাণ বুকে 
অজান! অচেনা আমি রব দাড়াইয়া, 


২৪৫ 


২৪৬ 


কনকাঞ্জলি। 


তখন প্রসন্ন মুখে 
সেহ-মাখা পুর্ণ সুখে 

তুমিই ধরিয়া কর, লইবে ডাকিয়া; 
নিরখিয়া ও আনন 
উল্লাদে অধীর মন! 

অন্নরক্ত ভক্ত পাবে ইষ্ট দেবতায়, 
নে তৃপ্তি কি যায় বলা, 

 মন-গণলা, প্রাণ-গ'লা, 
অনন্ত পিপাসারাশি আনন্দে মিটায় ! 


bl * + 


পাইয়। সে দেব-প্রাণ 
- মানবন্ধ অবসান, 
উঠিবে এ ক্ষুদ্র হদি দেবত্বে ভরিয়া; 
আমাদের খেলাঘরে 
থেলিবে যে নারী নরে, 
আমরা. দেখিব তাই আকাশে বসিয়া! ! 
‘সারে কতই আশা, 
কত স্বাৰ্থ, ভালবাসা, 
কি মোহ কি মাদকতা ছুদিনের প্রাণে, 
আধ জড় নরজাতি 
বহে কি কুহকে মাতি, 
করিব সমালোচনা, বনি সেই খাঁনে। 


৮০৫ 


~~ 


ত্ৰিকালে। ২৪৭ 


অণু হ’তে বৃহত্তর 

বিশ্বব্যাপী চরাচর 
চিনিরা দেখিয়। মোরা ভাঁসিব উল্লাসে, 
দুজনে হইয়া তারা জাগিব আকাশে ! 


যাই যদি দেবদেশে__নন্দন কাননে, 
ফুটিলে মন্দার-কলি, 
দেখিব আনন্দে গ’লি, 
উছলিত মন্দাকিনী হেরিব নয়নে; 
সে দেশ আনন্দধাম, 
জানে ন! পাপের নাম, 
নাহি শোক, নাহি রোগ, নাহি হাহাকার, 
জীবন মৃত্যুর দাস, 
. মিলনে বিরহ-ত্রাস 
নাহি তথা, আরে! নাহি নিঠুর বাভার | 
ফুরালে মনের কথা, 
যামিনী পোহায় তথা, 
দেখিলে মনের সাধে, রবি অস্ত যায়, - 
প্রেমের প্রবাহ তা'য় 
অনন্তে বহিয়া যায়, 
প্রেমিকের হৃদি ল’য়ে অতলে ডুবায় ! 
সেখানে প্রমোদ-বনে 
গ্রাহিছে কিন্নরগণে, 
শুনিব পুলকে সেই স্বরগ-সদদীত, 


২৪৮ কনকাঞ্জলি । 


ও দিকে ভরবে পরী 
ইয়োলীয় বীণা * মরি ! 
ভূতলে গাহিবে কবি পূরবী, ললিত 
স্বর্গ মৰ্ত্য শূন্য দিয়] 
য'বে সুধা উছলিয়া, 
পি’ব সে অমিয় মোরা, যুগ হিয়া ভরি ! 
কত দূরে সেই দিন_হরি ! হরি! হরি! 


শেষে 

বিশ্বের রহস্ত ভেদি দেখিব যখন, 
আমর! শিখিব যাহা, 
জগতে শিখেনি তাহা, 

ব্যাস কি শঙ্করাচাধ্য _মিল্‌, নিউটন! 
গ্রহ উপগ্রহ যারা, 
বুকে কি রেখেছে তারা, 

কি হেতু এঅবনীর ২স্কোচ বিকাস, 
স্ষ্টির প্রত্যেক রেখা 
কি গুঢ় অক্ষরে লেখা, 

পড়িব সে ব্রহ্মাণ্ডের মহা! ইতিহাস ! 
হেরিব “নিয়তি-চক্র” 
নিয়ত বন্ধুর বক্র, 


মানবের ভাগ্য-লিপি জীবনের গতি, 
LE ELS ১১৯ উই টি ও ০ ৮ এ: 


* ‘ইয়োলীয় বীণা'_ কু কবিদিগের মতে সর্বোৎকৃষ্ট বাদ্য । 


৫ 


কব 


ব্রিকালে। ২৪৯ 


শিখি সব তত্ব-মূল 
ভাউডিয়া সকল ভুল 
লভিব দে লোভনীয় "অন্ত উন্নতি”_ 
ক্ৰমে আত্মা হঃয়ে লয় 
হবে পরমাত্মময় !__ 
বহিছে নিগ্িল বিশ যার প্রেমভরে, 
আমরা মিশয়। যাব দে প্রেমনাগরে ! 


না হয়_ 


অবাঁধে মনের সাধে হইবে মরণ, 
ছুই দেহ-পরমীণু, 
হইয়! শ্াশান-রেণু, 
নীরব নিদ্রায় রাবে শান্তিনিকেতন ; 
উচ্ছ,পিত ঢেউগুলি 
আমার চিতার ধূলি 
ধীরে ধীরে ধুকে ধুয়ে লায়ে যাবে ব'য়ে, 
সে অক্ষয় জণুরাশি 
তোমাতে মিশিবে ভাপি_ 
প্রকৃতি শিখায়ে দিবে কাণে কাণে কা'য়ে ; 
তটিনী প্রাণের টানে 
চলি যায় দিন্ধু-পাঁনে, 
চুম্বক অয়স-আশে দিগন্তরে যায়, 
মম দেহ-ভন্ম-ধুলি, 
ভীবনের কণাগুলি 
ধাইবে মিলন-লোভে দেবতা যথায় ! 


২৫০ 


কনকাঞ্জলি। 


দুই অঙ্গ এক হবে, 
পরাণে পরাণ রবে, 

ঘুমা'ব অনস্ত ঘুম আনন্দ-বিভলে, 

* চুমিয়া চুমিয়া বেলা 

লহ্‌রী করিবে খেলা, 

সে ভুতি ভুবিবে তাহে স্রোতস্বতী-জলে ; 
সেই সত্তা রবি-করে, 
যাবে কভু মেঘ-স্তরে, 

আবার সুখের ভরে পড়িবে গলিয়া, 
রক্তবিন্দু_মাজিকার 
হয়ে নব প্রেমাধার, 

নীরবে জীবন দিবে জীবনে ঢালিয়1! 
এক লক্ষ্য, এক আশা, 
একীভু ত ভালবাসা, 

তুমি নও, আমি নই-_ছুয়ে একজন !__ 
মিশি সে যুগল প্রাণ 
গা'বে যে নীরব গান, 

যে বুঝিবে তার আর হবে না মরণ ! 
স্থজন পালন লয় 
যদি ব! প্জীবস্ত” নয়, 

মাটিতে মিশা’ক মাটি, জীবন জীবনে, 
“দুদিনের” যদি সব, 
এখনি ফুরা'ক্‌ সব, 

অনন্ত মিলনে মিলি মরিব দুজনে ! 


উদাস হৃদয় । 


জীবন, মরণ, পাই, 

যা” ঘটে তাহাই চাই, 
দেবতা প্রণয় মম, অমর অক্ষয় ! 
মরণেরে, হরি ! হরি ! নাহি করি ভয়। 


উদাস হৃদয় । 
১ 


সে:যে উদাস হদয়__ 
নাহি তা’য় সাধ আশা, 
চায় না সে ভালবাসা, 
কল্পন! গড়ে না ভার সুখের আলয়; 
সে যে পানু উদাসীন, 
জীবন-বন্ধন-হীন, 
কক্ষত্রষট গ্রহ সদা নিৰ্ম্,ক্ত নিৰ্ভয় ! 
নে যে এক অভাগার উদাস হৃদয় ! 
ডঃ 
মে যে উদাস হদয়_- 
দে যে হায়! প্রতিশ্বাসে 
ভাঙিয়া চুরিয়া৷ আসে, 
কলিজা পরাণ তার শত ছিন্ন হয়, 
স'য়েছে সে কত ব্যথা, 
কাজ কি দে নব কথা, 


২৫১ 


২৫২, 


কনকাঁঞ্জলি । 


জালায়ে জলন্ত বহ্নি কিবা ফলোদয় ? 
চুপে চুপে ছাই হোক, উদাস হৃদর | 


৩ 
সে যে উদাস হৃদয় 
তার নিশা তার দিন 
চাদিমা-তপন-হীন, 
শরত বসন্ত তার অন্ধকারময় 5 
সংসার তাহারি জন্য 
বিশাল বালুকারণা, 
একটুকু ছায়া নাই মাথা দিয়ে রয়, 
অনস্ত-অশাস্তি-ভর| উদাস হৃদয় । 
8 
মে যে উদাস হৃদয় 
সদ! তার শক ধ্রা, () 
মহা-হাহাকার-ভরা, 
তাহে জলে উদ্ধাপিও কালানলময় 5 
" ঘোর অমঙ্গল মাধা, 
বিশ্বের বিপদ বাধা 
স্তুপীকৃত একাধারে-_ভয়ানক ভয় । 
বিষম বিষের রাশি উদাস দয়! 
৫ 


সে যে উদাস হৃদয় 
পে মহাশশান-মাঝে 
- কত লক্ষ চিত সাজে, 


সেখানে নরের সবি ভন্মীভূত হয়! 


উদাস হৃদয় । 


ভস্ম করি বর দেহ, 

ভস্ম করি প্রীতি স্নেহ, 
নিঠুর অনল সেথ। আরো গরজয় ! 
যাতনার বোঝা শুধু উদাস হয় ! 


৬ 


সে যে উদাস হৃদয়__ 
একটা বাজের ঘা'য় 
পৃথিবী পুড়িয়া যায়, 
সেথা শত বজ্ৰ মিলি অগ্নি উগারয় ! 
যে বক্ষ সে বহি-ভর1, 
সে জীবন্ত কিম্বা মরা 
বুঝে দেখ! কিবা তার দিব পরিচয় ?-- 
সে যে বড় আলাময় উদ'স হৃদয়! 


৭ 


সে যে উদাস হৃদয় 

সে যে বড় সেধে সেধে 

গিয়েছিল কেঁদে কেঁদে, 
আপনা বিলায়ে দিতে সাঁরা বিশ্বময় ; 

করি ঘোর প্রত্যাখান 

কেহ না লইল দান, 
এ দারুণ অপমান কার কবে সায় ?__ 
সে তো এক মানবের তরল হৃদয় ! 
২২ 


২৫৩. 


২৫৪ কনকাঞ্জলি। 


৮ 
নে যে উদীস হৃদয়__ 
* আরো-_তার শিরোপরে 
দিল সবে মুক্ত করে 
উপেক্ষা, অবজ্ঞা, দ্বণা, বিদ্রপনিচয়, 
মন্ভেদী অশ্রধারা 
দেখিল না কেহ তারা, 
পেষিয়| দিয় দিল হেরি নিরাশ্রয় 1 
শিশুর খেলান! হায়! পরের হৃদয়! 
৯ 
সে যে উদান হৃদয় 
প্রাণের অসহ তাপে 
ডুমিকল্পে ধর! কাপে, 
জলধি উথলে, গিরি কম্পমান হয়, 
তবে দে অহ জাল! 
যাহার মরমে ঢালা, 
সাধে কি হয়েছে তার এ মহাপ্রলয়__ 
গে তো মর মানবের চঞ্চল হৃদয়? 


১০ 


সে যে উদাস হদয়_. 
জগতের দয়া, ধর্ম, 
উদারতা, পুণ্য, কৰ্ম্ম, 

এমব একটুখানি তারি তরে নয়।__ 


উদাস হৃদয় । 


তাঁরি তরে মিলিল নী 
স্সেহ-মশ্র এক কণা, 
অথচ সভার মাঝে গঙ্গ পদ্মা বয়! 
শুকিয়।__পুড়িক্সা গেল উদাস হৃদয় ! 
১১ 
সে যে উদাস হৃদয়_ 
সাধ আশ! তৃষা যত, 
সকলি হয়েছে হত, 
নাহি আর তার মনে “জয় পরাজয়, 
নে যে আজি উদ্ানীন, 
আসক্তি-দাসত্ব-হীন, 
নিশ্চিন্ত নি্ধাম সদা নিরাশ নির্ভয়, 
দুর্ভাগ্যে সৌভাগ্য বটে উদাস হৃদয়! 
১২ 
সে যে উদান হৃদয় 
আধারে লুকায়ে র’বে, 
আর নাহি কথ। ক'বে, 
নীরবে সে অণু রেণু হ'য়ে যাবে ক্ষয়) 
পায়নি যে দয়া স্নেহ, 
আর তা দিও ন! কেহ, 
চাহে না সে প্রীতি যাহ! নিঠুরতাময় ; 
পূর্ণ যাহে কপটতা, 
চাহে না সে আত্মীয়তা, 
চাহে না বিরক্তি সনে আন্ম-বিনিময় ; 


২৫৫ 


২৫৬ -কনকাঞ্জলি। 


তোমাদের অবনীতে 

আসেনি সে নিতে দিতে, 
একেলা রহিবে সে যে, হ'লে সুসময়, 
আরামে মরিয়া যাবে উদাস হৃদয় ৷ 


১৩ 


সে যে উদাস হৃদর__ 
সে গেলে আপত্তি কার ?__ 
যাক্-__যথা দেবতার 

অনন্ত শান্তির রাজ্য চির-প্রেমমন্্ ) 4 
অনাথ কাঙালে হায় | 
যেখানে দলে না পা'য়, 

প্রীতি-পুণা-পতিত্রতা-ভরা সমুদয় ; 
যেবা ডাকে “পরিত্রাহি ৷” 
তারে বলে “ভয় নাহি 1” 

বে দেশের অধিবাসী-_স্থশীল সদয়; 
নাহি যথা এক কণা 
বাক্য-বিশারদ-পণা, 

সবি সরলতা-মাথা অমরতাময়, 

সেই দেশে যা’ক্‌ চলি উদাস হ্ৃদয়। 


৪] 


নব বর্ষ_-নব জীবন । 
14 
কি হয়েছে, ভেঙে গেছে ভাঙা চোর! প্রাণ? 
না হয় পড়েছে খুলি 
শিথিল পাজরগুলি, 
ছিড়েছে ধমনী শিরা, রক্ত বহমান! 
কি হয়েছে, ভেঙে গেছে ভাঙা চোরা প্রাণ $ 
হু ; 
ভাঙা প্রাণ ভেঙে গেছে, ক্ষতি কিবা তায়? 
নিদাঘের ঝটিকায় 
জীর্ণ তরু ভেঙে যায়, 
শিথিল পাষাণ খনে অশনির ঘা,য়, 
ভাঙা প্রাণ ভেঙে গেলে কিবা আসে যায়! 
৩ 
ভাঙা প্রাণ ভেঙে গেছে, তাহে কি বেদনা ? 
কালের তরঙ্গে হায়! 
পুরাতন ভেসে বায়, 
নূতন আইনে দিতে নূতন চেতনা, 
গেছে গেছে ভাঙা প্রাণ, তাহে কি বেদনা ? 
৪ 
ভাঙ! প্রাণ গেছে, সেট! বেশী কথা কিবা ? 
ধরি পুরাতন মূলে 
নূতন আপন। খুলে, 
রবির নিতন্ত আলো টাদিমার বিভা! 


২৫৮ 


কনকাঞ্জলি। 


বরষার শ্ঠামাকাশে 

শারদ জোছনা! ভাসে, 
নিশার স্লিগ্চতা বুকে পোষে তথ্য দিবা, 
পুরাতন গেছে তার বেশি কথা কিবা? 


৫ 


ভাঙা প্রাণ ভেঙে গেছে__গেছে গেছে যাক্‌, 
পিছনে আছে বে তার 
নবীন জীবন আর, 

বিধাতা করুন, সদা তাই বেঁচে থাক্‌! 
তাহে পাব নব তন্তু, 
রক্তবীজ-_রক্ত-অণু! 

পুক্রতুজ-ভুজ-সম ক্ষয়ে বুদ্ধি পা'ক !__ 

ভাঙা প্রাণ ভেঙে গেছে, গেছে গেছে যা'কৃ। 


৬ 


ভাঙা প্রাণ ভেঙে গেছে, দুর হোক্‌ ছাই, 
ঠেলে ফেলে ভাঙা চোরা 
আয়! ফিরে ডাকি মোরা 

সে নবজীবন--বাহে অমরতা পাই ; 

বনি গে’ নন্দনবনে 
আনন্দের সমীরণে, 

মরতের শোক রোগ পায়ে দ’লে যাই; 
কে বলে আমরা পশু, 
বিশ্বভননীর শিশু! 


৮ 


নব বর্ষ__নব জীবন। 


রে. দেবত্বেও সাধ হ’লে মা'র কাছে পাই, 
আমাদের “অগ্রাগ্য” মে ত্রিভুবনে নাই। 


৭ 


পুরাণে! চলিয়া গেল সে যে বড় সুখ, 
9. সাথে সাথে গেল তার 
পুরাণে! পাপের ভীর__ 
সে জড়তা ছব্বগতা অশান্তি অসুখ ; 
এবে-_চির-মনোরম 
বাসস্ত-পাদপ-সম, 
নবীন জীবন এসে পুরাইবে বুক ১ 
প্রীতির বাধন দিয়ে 
‘ সারা বিশ্ব জড়াইয়ে 
দেখাবে-__-আনন্দমাখ! সবাকার মুখ !__ 
পুরাতন চলে গেছে সে যে বড় সখ! 


৮ 


কি হয়েছে, চলে গেছে পুরাতন প্রাণ, 


গুদ পত্র ঝরি যায়, 
পুন নব শোভা পায়, 
বসস্ত আইসে, হ’লে শীত অবসান ; 
পিতা পিতামহ মরে, 
পুত্র পৌত্র বাস করে, 
নৃতনে রাখিয়া করে পুরাণে প্রস্থান ! 


২৫ 


২৬০ 


কনকাঞ্জলি । 


পুরাতন হ’ল দুর, 
ছাড়ি এবে স্বর্গপুর 

হে নব জীবন! এস করি প্রাতঃগ্বান ! 
সুপবিত্ৰ মদানন্দ, 
ঝরাজে মন্দার-গন্ধ, 

বুকে ভরা ভাগবত, মুখে বেদ গান ! 
এস নিয়ে পুণ্য প্রীতি 
আত্মণ্রপাদের স্মৃতি, 

এ দেহ-মঙ্গল-ঘটে হও অধিষ্ঠান ! 
দুর হোক্‌ মনস্তাপ, 
বা'ক্‌ পুরাতন পাপ, 


নবীন আরাম কর হ্বদয়ে প্রদান, 


দেবের আশীষ নিয়ে, এন নব প্রাণ! 


সম্পূর্ণ । 


1৮১৬ 


কাব্যকুন্থমাগ্লি বিষয়ে মাননীয় মহাত্মা- 
দিগের অভিপ্রায় | 


পুজনীয় ৬বস্ষিম চন্দ্র চট্টোপাধ্যায় রায় বাহাদুর, 
০. I. E. মহোদয়ের পত্র । 
পণ্ডিতবর শ্রীতারাকুমার কবিরদ্র আশীর্ক্দাদভাজনেযু। 
প্রিয়বরেষু ্ 
কাব্যকুন্থ্মাঞ্জলির কয়েকটা কবিতা পড়িলাম। কয়টীই বড় 
সুমধুর । এখনকার বাঙ্গলা কবিতার ভাষা কিছু বিকৃত রকম 
হইয়াছে; ইংরেজি যে না জানে, সে বোধ হয় সকল সময়ে 
বুঝিতে পারে না। এই কবিতাগুলিতে সে দোষ নাই। বাঙ্গলা- 
টুকু খাটি বাঙ্গলা। উক্তিও আন্তরিক। কবিতাগুলি সরল, সুমধুর 
ও পাঠ্য । গ্রন্থকত্রীকে সর্বান্তঃকরণের সহিত আশীর্বাদ করিলাম। 
১৩ই মাঘ। ১৩০০ সাল। শ্রীবঙ্ষিম চন্দ্র চট্টোপাধ্যায় । 


কবিবর শ্রীযুক্ত হেমচন্ত্র বন্দ্যোপাধ্যায় মহোদয়ের পত্র। 


ভাই তারাকুমার, 
তুমি আমাকে 'প্রিয়প্রসঙ্গ'-রচয়িত্রীর “কাব্যকুস্থুমাঞ্জলি” 


পুস্তকথানি পাঠ করিতে দিয়া যথার্থই সুখী করিয়াছ। পুস্তক- 


" খানি পড়িয়া আমি চমতকৃত হইয়াছি। যে খানেই খুলি, সেই 


থানেই মন আকৃষ্ট হয়। সকল কবিতাগুলিই বিশদ, উদার, গভীর 
ও মধুর ভাবে পরিপূর্ণ । কবিতাপ্রিয় বাক্তিমাত্রেই যান ইহা 
পাঠ করিবেন, তিনিই গ্রন্থকর্রীর ক্ষমতা এবং প্রভাব অন্ুভ 

করিতে পারিবেন, এবং তাহার প্রতিভার ছটায় মোহিত এবং 
পুলকিত না হইয়া থাকিতে পারিবেন না। আমি আশীর্বাদ করি 


(৩) 


যে, গ্ন্থকর্্ী ভগবানের ক্বপায় দীর্ঘজীবিনী হইয়া বঙ্গভাষাকে 
উজ্জল এবং বন্গপাহিত্যকে অলঙ্কৃত করিয়া চিরবশন্বিনী হউন । 
২০এ জানুয়ারি । ৯৪। আহেমচন্দ্র বন্দ্যোপাধ্যায় । 


হাইকোর্টের জজ পূজনীয় শরীযুক্ত গুরুদাম বন্দ্যোপাধ্যায় 
মহোদয়ের পত্র । 

নমস্কারপূর্বাকনিবেদনমিদং _ | 

নাপনার প্রকাশিত, শ্ীমানকুদারী-গ্রণীত “কাব্যকস্ুমাঞ্চলি” 
নানক গ্রন্থধানির কিয়দংশ পাঠ করিয়াছি ও পাঠ করিয়া অতিশয় 
প্রীত হইয়াছি, ইহার কবিতা এতই সরল ও সুন্দর ও সুগভীর 
'পবিত্র-ভাব-পূর্ণ, যে তাহা আপনার সায় সাধু ও সহৃদয় ব্যক্তির 
নিকট যে এতাদৃশ প্রশংসা লাভ করিবে ইহা কিছুণাত্র বিচিত্র 
নহে। এই রচনাগুণ্ল দেখিয়! স্ত্রীশিক্ষার যে সুফল ফলিয়াছে 
ইহা সাহ্দ করিয়া বলা যাইতে পারে। এই সুন্দর গ্রন্থথানি 
যথাযোগ্য সুন্দর আকারে প্রকাশ করিয়া আপনি সাহিত্যসমাজের 
যথার্থই উপকার করিয়াছেন। কিমধিকমিতি। 


. ১০ই অক্টোবর । ৯৩। শ্ীগুরুদাস বন্দ্যোপাধ্যায় 


— শ্গী 


কবিবর শ্রীযুক্ত নবীনচন্্র সেন মহোদয় গ্রন্থকরীকে লিখিয়াছেন। 


ভদ্র! 

* * * আপনি সেই অমর কৰি (মাইকেল) মধুসুদন দত্তের 
বং কবিতামৃতময়ী ভ্রাতৃপুত্রী। আপনার কবিতার ও কবিত্ব- 
শক্তিয় কথা আমি আর নূতন করি কি লিখিব ? পণ্ডিত ও 
কবিপ্রবর তারাকুমার আমার একজন ভক্তিভাজন শৈশব-বন্ধু। 


চা 


মক 


” 


0 


~ 


6) 


তাহার মত আমি সম্পূর্ণ অনুমোদন করি। আপনার সুললিত 
»কবিতার অক্ষরে অক্ষরে আপনার সরল রমণী-হৃদয়ের কবিতামৃত 
প্রবাহিত, অক্ষরে অক্ষরে কল্পনার উচ্ছাস, অক্ষরে অক্ষরে 
ভাবুকতার তরঙ্গ ৷ নারায়ণ আপনাকে দীর্ঘজীবিনী করিয়া আপ- 
নার মৃত রমণীরত্রের দ্বারায় বঙ্গদেশ ও বঙ্গভাষা সমুজ্জল করুন । 
২৯এ অক্টোবর | ৯৩। শ্রীনবীনচন্ত্র সেন। 


বেঙ্গল গবর্ণমেন্টের ট্রান্সেটার, চন্দ্রনাথ বস্স . 
এম্‌, এ, বি, এল্‌, মহোদয়ের পত্র। 

তারা! 
শ্রীমতী মানকুমারী দাদীর অনেকগুলি কবিতা পড়িয়াছি। 
ক্বিতাগুলি বুঝিতে পারয়াছি, চিনিতে পারিয়াছি, অর্থাৎ কি 
জন্য কোথা হইতে আসিয়াছে তাহ জানিতে পারিয়াছি। এবং 
জানিতে পারিয়াছি বলিয়া বড়ই তৃপ্তিলাভ করিয়াছি।. অনেক 
দিনের পর একটী খাট মন, একটা খু হৃদয়, একটা সত্বগুণের 
প্রতিমূর্তি দেখিলাম । এখনকার বাঙ্গলা কবিতা প্রায়ই চিনিতে 
পারি না, সে জন্য আমি বড়ই কাঁতর। তাই মানকুমারীর কবিতা 
পড়িয়া আমার এত উল্লাস হইয়াছে । মনে হইয়াছে আমাদের 
মত স্থল প্রাণীকে নিষ্কাম বিশ্বজনীন ধৰ্ম্মে অনুপ্রাণিত করিতে 
পারে এমন প্রাণীও দেশে এখনও আছে। শ্রীমতী মানকুমারীর 


পক্ষে ইহা গৌরবের কথা না হইলেও আমাদের পক্ষে ইহা বড়ই 


আহ্লাদের কথা। * * * 
৬ই চৈত্র । 1 তোমার 
১৩০০ সাল। চন্দ্ৰ 


সাননীয় শ্রীযুক্ত রাজনারায়ণ বন্থু মহোদয়ের পত্র । 


৬ 


ও 
কবেকুলরত্ব এীযুক্ত পণ্ডিত তারাকুমার কবিরত্ন মহোদয়েষু 


{পুল সন্মান ও গ্রীতিপূর্ববক নিবেদন__ 
মহাশয়ের নিকট হইতে “কাব্যকুস্থুমাঞ্জলি' একথণ্ড উপহার 
প্রাপ্ত হইয়া কি পর্যান্ত পুলণ্কত হইলাম তাহা বলিতে পারি না। 
রন্থথানি সম্পূর্ণরূপে আমার অপরিচিত নহে। যখন উহার 
অন্তর্গত ‘আমাদের দেশ*-শিরস্ক কবিতা প্রথম নব্যভারতে প্রকা- 
শিত হয়, তখন আমি উহার নিয়লিখিত কয়েকটা পঙব্তি মুখস্থ 
করিয়াছিলাম,__ 
“সদা! ভোগে কর্ম্মভোগ, 
দেহে ভরা নানা রোগ, 
বয়স না হতে কুড়ি আগে পাকে কেশ; 
জাতিতে পুরুষ যারা, 
লিখি পড়ি হাড়সারা, 
ভাই ভাই দলাদলি সদা হিংস! দ্বেষ” । 
পুনশ্চ_- 
“দিন কত ছুটোছুটি, 
দিন কত ফুটোফুটি, 
তার পর ফিরে আসে হয়ে আধ-মরা ! 
আমাদের দেশ শুধু বকাঁবকি-ভরা” । 
কবি যেমন হাঁন্তরস উদ্রেক করিতে পটু, তদপেক্ষা করুণরসের 
উদ্রেক করিতে অধিক পটু । দেবতার প্রতি ভক্তিভাব, পিতা- 


Yo 


স্টিকি 


(TED) 
'মাতার শ্রেহ, প্রেমাম্পদ ও প্রেমাস্পদার আস্তরিক প্রেমভাব, 


দরিদ্রের দুঃখ:জন্য বিষম আক্ষেপ, বালিকা বিধবার চিরবৈধব্য ও 
'কৌলীন্-প্রথা প্রচারের জন্ত শোক প্রকাশ করিতে কবি যেমন 


. "সক্ষম, এমন অতি অল্প কবি বাঙ্গালা ভাষায় পাওয়! যায় বলিলে 


বোধ হয় অত্যুক্তি হয় না। “মায়ের কুটীর’-শিরস্ক কবিতা হৃদয়- 
বিদারক। উহা পড়িবার সময় অশ্রসম্বরণ করিতে পারিলাম না। 
ইচ্ছা হইল যে, আমার যে ক্ষুদ্র মাসিক আয় আছে, তাহা হইতে 
টাকায় পনের আন! তিন পয়ষা দরিদ্রদিগের জন্য ব্যয় করিয়া 
এক পয়সা করিয়া নিজের জন্য রাখি, তাহাতেই যেমন হয় 
চালাই। যে কবি এমন ভাব ক্ষণেকের জন্য হৃদয়ে উদ্রেক 
করিতে পারেন, তিনি সামান্য কবি নহেন। “মলয়-বাঁতাস”- 


. শিরস্ক কবিত। শঙ্করাচাধ্যের উক্তি স্মরণ করাইয়! দিল,_-“বসন্তব্ 


লোকহিতৎ চরন্তম্”__সাধু ব্যক্তি বসন্ত-বাযুর ন্যায় লোকের 
হিতপাধন করিয়। বেড়ান । আমি নিশ্চয় জানি,_যে কবি 
শঙ্করাচার্যের গ্রন্থ পড়েন নাই, কিন্তু শঙ্করাচার্যোপযুক্ত ভাব যে 
কবি আনিতে পারেন, তিনি সামান্য কবি নহেন। উপরে যে 
কয়েকটী কবিতা উল্লিখিত হইল, তথাতীত নিম্নলিখিত কবিতা- 
গুল অতি উৎকৃষ্ট বলিয়া উল্লেখযোগ্য ;_- 

(১) খর । (২) ণশবপুজা?॥ (৩) 'ভাঙিও না ভুলঃ। 
(9) 'মাঠ। (৫) 'ভ্রদর'। (৬) 'নীরবেঃ। (৭) ‘আসিব কি 
ফির? (৮) ‘এক!’ । (৯) পপ্রয়বালা১। 

দূর হউক, সকল কাবতাই যে উল্লেখ করিতে হয় দেখি। 
নিরাশ হইরা বাচুনি কাধ্য হইতে বিরত হইলাম। আপনি এই 
বিষয়ে গ্রন্থের ভূমিকার বাহ। লিখরাছেন তাহা মত্য। আমাদের 


॥ 


৮৮৯) 


ছেলেবেলায় একটাও স্ত্রীকবি ছিলেননা ! এক্ষণে দেশে অনেকগুলি 
উদদিত হইয়াছেন, ইহা সৌভাগ্যের বিষয় বলিতে হইবে। ইতি। 

পুনশ্চ ্রস্থকর্ীকে অন্ুগ্রহপুর্বক আমার স্নেহপূর্ণ আশীৰ্ব্বাদ 
দিবেন। আমি তাহার শারীরিক ও আধ্যাত্মিক মঙ্গল কামনা করি। 


৭ই কার্তিক। ) আপনার অগ্থগত ও প্রণয়বন্ধ 
ব্রাহ্ম সক ৬৪। শ্রীরাজনারায়ণ বসন্ত । 


পি 


ভট্টপল্লীনিবাসী গুগকুলাগ্রগণ্য সুবিখ্যাত নৈয়ায়িক 
পরমপুজ্যপাদ শ্রীল শীযুক্ত চন্দ্রনাথ বিদ্যারত্ব 
মহোদয়ের অভিপ্রায় । 


কাশ করিতে পারে না, আমিও 
দ্বারা প্রকাশ করিতে পারিতেছি ন|। 


» তোমার ভক্তি অক্ষয়া 


দশ ও- নিস্তারস্বরূপ হউক । 
হও। 


